text:
ስነ-ሓስብ መሬት፣ ዓሳ መታን ክሕንብሰሉ ማይ ክጸሪ ኣለዎ ይብል። ስነ-ሓሳብ ረቂቕ ህዋሳት [ጀርምስ] ከኣ፣ ነቲ ረሳሕ ማይ ከምዘለዎ ገዲፍካ፣ ነቲ ምልክታት ዓሳ ጥራይ ምሕካም ይብል። ብመሰረቱ ሕማም ካብ ኣካላትና ብድኽመት ኢሙዩን ሲስተም ዝፍጠር እምበር፣ ቫይረስ ዘምጽኦ ኣይኮነ። ብሕማም ዘይጥቃዕ ኣብ ውሽጥና ዘሎ ተኻላኻሊ ሕማማት ሓይሊ ኢሙን ሲስተም ይብሃል፣ ኢምዩን ሲስተም ወድሰብ እንተድኣ ደኺሙ፣ ሕማም...
[Abridged by Herymakow.com] December 13, 2020 እዞም ሰባባት ብዘየለ ሕማም ኮሮና እሳቢቦም፣ ክታበት ከቲቦም፣ ብG5 ኣእምሮና ተቖጻጺሮም: ባረዩ ጌሮም ክላገጹልና እዩ እቲ ቀንዲ መደቦም!! ኡይ በል ሕዝቢ ዓለም! እንተስቂትካ ክትመውት ኢኻ! All of the necessary elements of a functioning mind-control device using vaccines are present, and...
ዕድሜኡ 54 ዝኾነ ኢጎር ሸፈርድ [Igor Shepherd] ሩስያዊ ክኢላ ስነ-መርዚ [Toxicologis] – ጸረ ኮቪድኣይዲ ወይ ኮሮና ቫይረስ ተባሂሉ ተቐሪብ ዘሎ ክታበት፣ ዓሌትን ዘርእን ሕዝቢ ዓለም ንምጽናት ዝተፈብረኸ ድምጺ ዘይብሉ ኣጽዋር ውግእ እዩ ክብል ኣጋሊጹ። እዚ ዕድሜኡ 54 ዝኾነ ኢጎር ሸፈርድ [Igor Shepherd] ሩስያዊ ክኢላ ስነ-መርዚ [Toxicologis] -ኮይኑ ሞያኡ ልዑል ወተሃደራዊ...
December 7, 2020 by Jeremy James Left, Toxicologist Igor Shepherd, 54 — “I am a Russian military doctor, and lived in Russia under communism, until I relocated to America in 1993. During my military service in the Soviet Army, during the late...
ኣናፍራ ቆቛሕ ዘይፈለጠስ ኣይሃዳናይን ብሓልዮት መርበብ ሓበሬታ ደቀባት ኤርትራ 03 ታሕሳስ 2020 ዓ.ም.ፈ. ውዲት ወያኔን ሻዕብያን እንታዩ?? ብዛዕብ ታሪኽ ወያኔን ሻዕብያን እንተድኣ ተንቲና፣ ብዙሕ ግዜን ማእለያ ዘይብሉ ጽሑፋትን ክወስደልና እዩ። መኽንያቱ ኣብ ውሥጢ እዚ ዛዕባዚ ብዙሕ ዝተሓላለኸ ውዲታዊ ነግራት ስለዘለዎ። ብሕጽር ዝበለ ኣገላልጻ ግን፣ ጭፍራ ውያኔን ሻዕብያን፣ ከምቲ ብማዕከናት ዜናኦምን፣ ብባሃማት...


c: text/html

text:
ትግርኛ / Tigrinya
ንናትኻ ሕጋዊ ዝኾኑ ጸገማት ንክርድኣኻን መፍትሒ መርኸቢ መንገዲታ ንምርኣይ ናይ ሕጋዊ ዝኾነ ሓገዝ ዌስተርን ኣቅስትራሊያ/Legal Aid WA ይሕግዘኻ እዩ።
ክንሕግዘኻ ንኽእሎ ከምቲ ዘለኻ ሕጋዊ ዝኾኑ ጸገማት፣ ናትኻ ብሕታዊ ኵነታ ከምኡ‘ውን ብናትና መገልገሊታት ይውሰን እዩ።
ኣብ ዌስት ኣውስትራሊያ ሕጋዊ ዝኾነ ሓገዝ እንታይ ዓይነት አገልግሎታት ኣሎ?
- ብዘይኽፍሊት ብናጻ ውሕብቶ ሓበሬታ፤ መገልገሊታት ከምኡ’ውን ካብናትና ዌብሳይቲ ጽሑፋት ይዳለው እዩ።
- ብተለፎን ናይ መርዳእታ መስመር/ Infoline ቁፅሪ – 1300 650 579።
- በዚ ዝስዕቡ ዘኻተተ ብዛዕባ ጸገማት ሕጋዊ ዝኾነ ምኽሪን ሓገዝ ንምርኻብ ቆጸሮታት:
- ብናይ ገበን ወንጀል ክሲታት
- ናይ ስድራቤት ምግርጫው፣ ንሕጻን ደገፍ፤ ሓልየትን ምክልኻል ማመልከቻ ምድላው
- ካብጥቓ ከይበጽሕ ናይ ቤት ፍርዲ ትእዛዝ
- ጉዳያት ተጠቃማይ፤ ዕዳታት፤ ብሥራሕ ጸገማት፤ መጕዚት ብምዃንን መምሕድዳር፤ ብኢንሹራንስ ውሕስና ንዝቐርብ ሕቶ፤ ብገዛ ልቓሕ ንዚመጽእ ጭንቐት፤ ብሞተር ተሽኸርካሪን ንብረት ጉድዓት፤ ብማሕበራዊ ድሕንነት፤ ከምኡ’ውን ብወንጀል ጕድዓት ንዝበጽሖ ካሕሳ ብምሕታት ይኸውን።
- ኣብ ወረዳ/ማጅስትራትቤት ፍርዲ፤ ኣብ ሕጻውንቲ ቤት ፍርዲ ከምኡ’ውን ኣብ ስድራቤ/ፋሚሊ ቤት ፍርዲ ምኽሪን ሓገዝ ዝሕቡ ተረኛ ናይ ሕጊ ጠበቓ ኣገልግሎት ኣሎ። ብወንጀት ፍትሒ ናትኻ ጉዳይ ብዝርኣየሉ ችሎት ናትና ተረኛ ናሕጊ ጠበቓታት ክሕግዙኻ ኣይኽእሉን እዮም።
- ናይ ገንዘብ ሓገዝ ብዝረኸበ ጠበቓ ብቐጻላይ ዘይምቑራፅ ናትኻ ተወካሊ ይኸውን።
- ንማሕበረሰብ ጕጅለታትን ንሕዝቢ ዝኸውን ናይ ሕጋዊ ዝኾነ ትምህርቲ መውሃቢታት።
ኣስተርጓማይ እንተደልየ እንታይ ይግበር?
እንግሊዝኛ ንምዝራብ ወይኻዓ ምርዳእ ጸገም እንተሃልዩኻ ንምሕጋዝ ዝተኻኣለና ንገብር። ብኻልእ ቑንቛ ንምዝራብ እንተደሊኻ እሞ ንክሕግዝ ኣስተርጓማይ ክነዳልዉ ንኽእል ኢና።
ብናይ ሓበሬታ መስመር/ Infoline ክትድውል ወይኻዓ ብኣኻል ናብናትና ቢሮ ክትመጽእ እንከሎ እንታይ ዓይነት ቛንቛ ከምትዛረብ ንገረና። ብድሕሪኡ ኣስተርጓማይ ኣዳሊና ብዛዕባ ዘለኻ ሕጋዊ ዝኾነ ጸገም ብናይ ኣስተርጓማይ ኣቢልና ክንዘራረብ ግዘ ነዳልዉ ኢና።
ቆፀሮ ብዘለኻ እዋን ኣስተርጓማይ ንምጥቓም ትደሊ እንተኾይንኻ፤ በጃኻ ነቲ ቆፀሮ ኣብተዳልወሉ ግዘ ኣፍልጠና።
ናብ ቤት ፍርዲ ትኸይድ እንተኾይኑ እሞ ነቲ ቤት ፍርዲ ክተዛርብ ከምትኽእልን ኣስተርጓማይ ክምዝእዙልኻ ሕተቶም። ኣብ ቤት ፍርዲ ውሽጢ እንተኾይንኻ እሞ ኣስተርጓማይ እንተዘይሃልዩ፤ ነቲ ጉዳይካ ብኻልእ መዓልቲ ንክኸውንን እሞ ኣብ ቐጻላይ ግዘ ኣስተርጓሚ ንክዳለው ክሕግዘኻ እንተኺኢሉ ንናትና ተረኛ ሕጊ ጠበቓ አገልግሎት ምሕታት እዩ።
ንኣና ንክተዘራርብ
ናይ ሓበሬታ መስመር/ Infoline ኣብ ሥራሕ መዓልታት ካብ ንጉሆ ሰዓት 9.00 am ክሳብ ድሕሪ ቐትሪ 4.00 pm (WST) ክፍቲ እዩ – ስልኪ 1300 650 579 ምድዋል።
ናትና ዋና ቢሮ ኣድራሻ ኣብ 32 St Georges Terrace, Perth እዩ። ከምኡ‘ውን ኣብ ዋና ዞባዊ ማእከላት ውሽጢ ቢሮታት ከምዘለና እዩ።

robotstxt: allowed

filter: keep


text:
ዛጊት ጉጅለ መስርሕ ምስግጋር ስልጣን ይመርሑ ዝነበሩ ኣማሓዳሪ ክፍለ ግዝኣት ኒው ጀርሲ ክሪስ ክርስቲ ምኽትል ፕሬዝዳንት ኮይኖም ብዝተመርፁ ማይክ ፔንስ ተኪኦም ኣለው።ላዕለዋይ ኣማኻሪ ሃገራዊ ድሕነት ትራምፕ ዝነበሩ ናይ ቀደም ኣባል ኮንግረስ ማይክ ሮጀርስ ብቕድሚ ትማሊ ሰሉስ ርእሶም ካብቲ መስርሕ ኣግሊሎም ኣለው።ትራምፕ ሓላፊ ስትራተጂስት ዋይት ሃውስ ገይሮም ዝሸሙዎም ሰብ ተቓውሞ ኣጋጢሞዎም ኣሎ።ሰለስተ ደቆምን ሰብኣይ ጓሎም ኣብቲ መስርሕ ይፃወቱዎ ብዘለው ተራ እውን ሕቶታት ይቐርብ ኣሎ።ኣብ እዋን ወፍሪ ምርጫ የስምዕዎ ዝነበሩ መደረታት መጥቕዓታት ከፋፋላይን ነይሩ ዝብሉ ተራ ኣሜሪካዊያን እውን ተቓውምኦም ቀፂሉ’ሎ።
ተማሃሮ ዪኒቨርስቲ የል ሕጋዊ ሰነዳት ንዘይብሎም መማህርቶም ብምድጋፍ ትማሊ ረቡዕ ካብ ክፍልታት ትምህርቶም ረጊፆም ወፂኦም።ኣዳለውቲ ናይቲ ተቓውሞ ክባረሩ ዝኽእሉ ሰባት መዕቖቢ ክዳልወሎም ንኣብያት ትምህርቶም ይፅውዑ ኣለው።
ኣብ ከተማ ኒው ዮርክ ኣብ ሓደ እዋን ዶናልድ ትራምፕ ይውንኑዎም ኣብ ዝነበሩ ሰለስተ ናይ መንበሪ ህንፃታት ዝነብሩ 600 ነበርቲ ኣብ ኦን ላይን ፐቲሽን ስለፈረሙ ብወርቃዊ ሕብሪ ተፃሒፉ ዝነበረ ሽም ትራምፕ ተላዒሉ’ሎ።ካብቶም ፈረምቲ ሓደ ማርጆሪ ጃኮብስ ከምዚ ይብል።
“ክብሪ ደቂ ኣንስትዮ ምውራድን ዘርኣዊ ርእይቶታት ክህቡ ምስጀመሩን ብሓፈሻ ግን ፍፁም ውርደት ስለዝኾነ ኣብቲ እንነብረሉ ህንፃ ናቶም ሽም ተፃሒፉ ከሎ ደሕንነት ከምዘይስምዐና ንፈልጥ ነይርና።”
ገለ ሪፓብሊካዊያን ኣባላት ቤት ምኽሪ ኣብ ሕሉፍ ንዶናልድ ትራምፕ ነቒፎምዎም እዮም።ትማሊ ረቡዕ ግን ስሙር ግንባር ኣርኢዮም ኣለው።መራሒ ብዙሃን ኣባላት ሰኔት ሚች ሚኮኔል ዶናልድ ትራምፕ ኣማኻሪ ዋይት ሃውስ ገይሮም ብዛዕባ ዝመረፁዎም ባነን ተሓቲቶም ክምልሱ ከለው ከምዚ ኢሎም።
“ትራምፕ ኣብ ዋይት ሃውስ ከማኽሩዎም ብዛዕባ ዝመረፁዎም ሰባት ርእይቶ ኣይህብን እየ።”
ዴሞክራሲያዊያን ድሕሪ ትፅቢት ዘይተገበረሉ ስዕረት ፕረዝዳንታዊ ምርጫ ፓርቶም ንምንቕቓሕ ፃዕርታት ጀሚሮም ኣለው።ሓድሽ መራሒ ውሑዳን ሰኔት ዝኾኑ ሰኔተር ቻርለስ ሹመር ሓደሽቲ መራሕቲ እቲ ፓርቲ ትማሊ ረቡዕ ኣፍሊጦም ኣለው።
ምሉእ ትሕዝቶ ኣብዚ ምስማዕ ይኸአል።


text:
ብ ተስፋኒውስ፡
ፕረዚደንት ኢሳያስ ኣፈወርቂ ፡ ብምኽንያት እንኣትዎ ዘሎና ሓድሽ ዓመት 2015 ኣብ ዘቤታዊ ጉዳያት ዘተኮረ ቃለ-መሕትት ምስ መራኸቢ ብዙሓን ሀገርና ኣካይዱ ኔሩ። ኣብቲ ብኤሪ-ቲቪን ድምጺ ሓፋሽ ኤርትራን ብቐጥታ ዝተፈነወ ቃለ መሕትት ፡ ፕረዚደንት ኢሳያስ ንጉዳይ ቅዋም ኣመልኪቱ ንዝሓቦ መግለጺ ካብዚ ቀጺልና ከምዘለዎ ክነቅርቦ ኢና።
ሕቶ ፡ – ሕራይ ክቡር ፕረዚደንት፡ ኣብ ናይ ዝሓለፈ ጽንብል ናጽነት መደረኽ፡ ቅዋም ምንዳፍ ክጅመር’ዩ ኢልካ ነይርካ። እዚ ብልክዕ እንታይ ማለት እዩ? ኣብ 1997 ዝጸደቐ ቅዋም እውን ከም ዘሎ ኣብ ግምት ኣእቲኻ ማለት እዩ። ክሳብ ሕጂ’ኸ እንታይ ዝተወስደ ስጉምቲ ኣሎ?
መልሲ ፡ – ቅዋም ከም ዘየለ ኩሉ ሰብ ስለ ዝፈልጦ፡ ናይ ቀደም ቅዋም ነይሩ፡ ሞይቱ፡ ተንሲኡ . . . ክብለካ ኣይደልን እየ። ኣብ ውሽጢ እዚ ዝሓለፈ 15 ዓመታት ኣብ ህላወና፡ ሉኣላውነትና፡ ዕብየትናን ልምዓትናን ከጋጥሙና ዝጸንሑ ብድሆታት ኣልዒለ’ውን መመኻነዪ ከምጽእ ኣይደልን እየ። መብዛሕትኡ ናይ ፖለቲካ ገስጋስ ጉዕዞና፡ ብኸም’ዚ ዝኣመሰለ ዕልቕልቓትን ናይ ደገ ምትእትታዋትን፡ ሓንሳብ ብህቦብላ ሓንሳብ ብማዕበል ሓንሳብ ብሓጹራት እናተዓንቀፈ ስለ ዝኸደ፡ እቲ ሰነድ ከይተኣወጀ ሞይቱ እዩ።
ቅድሚ ልዕሊ ዓሰርተ ዓመት፡ ብዙሓት ናይ ኢመርጀንሲ (ህጹጽ እዋን) ኣዋጅ ነውጽእ ዝብሉ ዝነበሩ ሕጂ እንታይ ይብሉ ኣለዉ ካልእ ነገር እዩ። ኰይኑ ግን ብግብሪ እንተ ርኢናዮ እቲ ሰነድ ከይተኣወጀ ዝሞተ እዩ። ምእዋጅ የድልየና ነይሩ ድዩ ወይስ ኣየድልየናን? ሕጂ ጎናዊ ናይ ቈይቊ መኣዲ ምፍጣር ትርጉም የብሉን። ንሕና ክኒኡ ደኣ’ምበር ኣብ ከም’ዚ ዝኣመሰለ ትርጉም ዘይብሉ ኣርእስቲ ኣይንኣቱን። መን ነዲፍዎ? ከመይ ገይሩ ተነዲፉ? ናበይ ገጹ እዩ? ኣብ ዝብል ዛዕባ ኣብ’ዚ 15 ዓመት ብዙሕ ነገር ተማሂርና ኢና። ኣካይዳናን ፖለቲካዊ ብስለትናን ኣማዕቢልናን ብዙሕ ነገር ተማሂርናን ኢና። ሕጂ ዘለናን ሽዑ ዝነበረናን ንቕሓትን ሽዑ ዝነበረና ሃንቀውታን በበይኑ እዩ። ሽዑ ብስምዒትን ብድሌትን ብዙሕ ነገር ተራእዩ ክኸውን ይኽእል። ሕጂ ግን ዝያዳ በሲልና ኢና። ስለ’ዚ ካብ ዝሓለፈ ተመኩሮ ዝተማህርናዮ ትምህርቲ ኣብ ግምት ኣእቲና፡ ኣብ ውሽጢ ሕብረተሰባት ወይ ሃገር ንዘሎ ዓይነት ህይወት ናይ ነፍሲ ወከፍ ዜጋ ንምቕያር ዝሕግዝ፡ ንዝዀነ ይኹን ጋግ ዘጽብብ ጥራይ ዘይኰነስ፡ ዝዀነ ጋግ ንኸይፍጠር እውን ዘረጋግጽ ስርዓተ መንግስቲ ክህሉ ክኽእል ኣለዎ። በዚ መሰረት ድማ ንዕኡ ክዓምም ዝቖመ ሓደ ኣካል ኣሎ። ተኣዊጁን ኣይተኣወጀን ካልእ ኣርእስቲ እዩ፣ ምኽንያቱ እቲ ዋና ነገር እቲ ስራሕ እዩ።
ብዙሕ ዓው-ዓው ኢልካ ንሃልኪ ወይ “ንፒ ኣር” (ንህዝባዊ ርክባት) ዝዝረበሉ ኣርእስቲ ኣይኰነን። ክውንነትና ኣጸቢቕና ስለ እንፈልጦ ዓው-ዓው ከይበልና ኢና እንሰርሕ። ከም’ቲ ኣብ መዓልቲ ናጽነት ዝገለጽኩዎ ከኣ ንዕኡ ዝቖመ ኣካል ኣሎ። ምስ ተሓበረ ቃለመጠይቕ ከተግብሮ ትኽእል ኢኻ።
ኣብ ምድላው እቲ ቅዋም ሓደ “ሜተዶሎጂ” ኣሎ። እቲ ሰነድ ብኸመይን መዓስን እዩ ክዳሎ፡ ብኸመይ እዩኸ ክሰርሕ ዝብል ቁምነገር እዩ ንዓይ ዝረኣየኒ። እቲ ናይ ቀደም መዓልቱ በሊዑ እዩ። ኣብ’ዚ ዝሓለፈ 15 ዓመት ብዙሕ ርኢናን ተማሂርናሉን ስለ ዘለና፡ ካብኡ ብዝበለጸ ወይ ንመጻኢ ዘኽይደና ሰነድ ክኸውን ኣለዎ። እቲ ሰነድ “ሚንስ” (መንገዲ) ደኣ’ምበር “ኤንድ” (ናይ መወዳእታ ሸቶ) ኣይኰነን። ናብ’ዞም ዝጠቐስኩዎም ዓበይቲ ዕላማታት ዘምርሕ፡ ኣብ’ዚ ሂወት፡ ግዜ፡ ርሃጽ. . .ዝተኸፍለሉ ሃገር፡ ንመጻኢ ናብ’ቲ ክንበጽሖ እንደሊ መንገዲ ዘብጽሕ ስርዓት ኢና ንደሊ። እቲ ስርዓት ንገዛእ ርእሱ ናይ መወዳእታ ዕላማ ስለ ዘይኰነ፡ ከይተሃንጠኻን ከይተሃወኽካን ሃዲእካ ዝስራሕ ስለ ዝዀነ፡ ሰዓቱ ቆጺሩ ዝኸይድ ዘሎ መስርሕ እዩ። እንታይ እዩ ከመይ እዩ ኣብ ዝብል ናይ ቆይቚ መኣዲ ክንዕደም ኣይንደልን ኢና። ናይ ገዛእ ርእስና ናይ ውሽጥና ጉዳይ እዩ። ንናይ ደገ ሃልኪ ኢልና እነዳልዎ ሰነድ ኣይኰነን። ወይ ድማ ንናይ ደገ ባህጊ ከነዕግብ ወይ ከነዐግስ ኢልና እነዳልዎ ኣይኰነን። ንወለዶታት ዝኽፈል ዝኸፈልናሉ እሞ ንመጻኢ ናብ ንደልዮ ባይታ ናብ እንደልዮ መድረኽ ከብጽሓና ዝኽእል ሰነድ ምድላው ስለ ዝዀነ፡ ናይ ዝዀነ ፍቓድ ወይ ምትሕብባር ዘይንደልየሉ ጉዳይ እዩ። ከምኡ ስለ ዝዀነ ብዘይ ዓውዓው፡ ብግብሪ ዘድሊ ምድላዋትን ወይ መጽናዕቲ ተቐሪቡ ክዳሎ እዩ።
እቲ ሰነድ ሰብ ክፈልጦን ክርደኦን ዘለዎ እዩ። ምኽንያቱ ንሓደ-ክልተ ወይ ንጸቢብ ጉጅለታት ተባሂሉ ዝጸሓፍ ሰነድ ኣይኰነን። ዝዀነ ሰብ ብዛዕባ መንግስቲ ክዛረብ ከሎ ከኣ፡ ናይ ገዛእ ርእሱ ውልቃዊ ረብሓታት ወይ ጸቢብ ረብሓታት ኣብ ግምት ኣእትዩ ዘይኰነ፡ ንሕጂን ንመጻኢ ወለዶታትን ዝዳሎ ሰነድ እዩ። እዚ ሰነድ’ዚ ናይ መወዳእታን ኣበር ዘይብሉ ወይ ንጹህ ሰነድ ክኸውን እዩ ኢሉ ዝሰርሕ ሰብ የለን። ነዚ ሕጂ ዘለናዮ፡ ነዚ ኣብ ቀረባ ዝረኣየና ዘሎ ኣድማስን ዝሰርሕ ሰነድ ግን ክህሉ ክኽእል ኣለዎ። ሽዑ ከመይ ጌርካ ተማዕብሎ ከመይ ጌርካ ተመሓይሾ ናቱ መንገዲ ኣለዎ። ስለ ዝዀነ ከኣ ውዱእ እዩ ተባሂሉ ዘይከይድ እናተማሓየሸ ዝኸይድ ምዃኑ ጥራይ ንግዜኡ እንተ ተረዳእና ይኣኽለና እዩ።
ኣበርክቶ ክገብር እኽእል እየ ዝብል ኣብ ሃገር ዝዀነ ኣበርክቶ ክገብር ይኽእል እዩ። ከመይ ገይሩ እዩ ኣበርክቶ ዝገብር፡ ሕጂ ስለ ዝተገልጸ ዘይኰነስ፡ ክስረሓሉ እውን ጸኒሑ እዩ። ብዙሓት ተበግሶታት ዝወስዱ፡ “ከም’ዚ እንተ ዀነ ይሓይሽ…” እናበሉ ወረቓቕቲ ክሰዱ ወይ ሓሳባቶም ከቕርቡ ጸኒሖም እዮም።
ሕጂ ግን ናብ ሓድሽ ምዕራፍ ወይ መሰጋገሪ መደብ ንኣቱ ስለ ዘለና፡ ሃዲእና፡ እሂን-ምሂን ኢልና ንኹሉ ህዝቢ ዝውክል መሰጋገሪ ስርዓት ምስኣል ወይ ምንዳፍ ዝኣተናሉ ስለ ዝዀነ በዚ ኣጋጣሚ እየ ተዛሪበ። ኣብ’ዚ 6 ወርሒ ሓደ ኣካል ቆይሙ ኣሎ። ከመይ ገይሩ ከም ዝሰርሕ ከኣ ቀሰይ ኢልና ክንዛረበሉ ኢና።
A competent body has been established to draft appropriate governance architecture that is responsive and relevant to Eritrea's realities.
— Yemane G. Meskel (@hawelti) December 31, 2014


text:
መጸዋዕታ
ሃገራዊ ጉባኤ ተሳትፎ ኩሉ ክውንነት ህዝብናን ሓይልታት ደሞክራስያዊ ለውጥን ብዘይዝኾነ ፍልልይ ዘውሕስን ብስልጡን ኣገባብ ኤርትራውያን ሕድሕድ ልዝባት ዘካይድሉን ዕውት መጋብኣያ ክኸውን ኮሚሽን ብዋዕላ ዝተነበረሉ እምነትን ብሓልዮትን ሓገዛትን ህዝብናን ብርቱዕ ጻዕርታት ክገብር ምዃኑ ይሕበር።
በዚ ኣጋጣሚ’ዚ ኮሚሽን እቲ ዋኒን ሓባራዊ ዕማም ምዃኑ ብምግንዛብ፡ ነፍሲ ወከፍ ሞያ ዘለዎም ዜጋታትና ኣርማ ኤርትራዊ ሃገራዊ ኮሚሽን ንደሞክራስያዊ ለውጢ ኣብ ምምራጽ ክሳተፉን ክተሓጋገዙን ጻውዒቱ የቕርብ። እቲ ዝዳሎ ኣርማ ንዕላማታትን ዕማማትን ኤርትራዊ ሃገራዊ ኮሚሽን ንደሞክራስያዊ ለውጢ ዘንጸባርቕ ኮይኑ፡ ብዝተካእለ መጠን ብሰለስተ ቋንቋታት ትግርኛን ዓረብኛን እንግሊዘኛን ክቐርብ ብትሕትና እናሓተትና ነዚ ዝስዕብ ረቋሒታት ዘማልእ ይኸውን። ንሱ ድማ
- ሃገራዊ ሓድነት
- ሃናጺ ልዝብ
- ሰላም
- ፍትሒ
መወዳእታ እቲ ኣርማ ዝቐርበሉ ን25/09/2010 ኮይኑ፡ በዚ ኣድራሻ ኢ-መይል ENCDC2011@gmail.com ክትሰዱልና እናኣዘካኸርና፡ ተዓዋቲ ኣርማ ኣብ ሃገራዊ ጉባኤ ናይ ክብሪ ጋሻ ኮይኑ ከም ዝዕደም ነረጋግጽ።
መተሓሳሰቢ፡
እቲ ዝዳሎ ኣርማ ሕጋዊ ንብረት ኮሚሽን ክኸውን ምዃኑ ንሕብር።
ዓወት ንህዝቢ ኤርትራ !!
ዓወት ንሃገራዊ ጉባኤ !!
ውድቐት ንምልካዊ ስርዓት ህግደፍ !!
ሽማግለ ዜናን ሓበሬታን
ኤርትራዊ ሃገራዊ ኮሚሽን ንደሞክራስያዊ ለውጢ
09 መስከረም 2010
Short URL: https://english.farajat.net/?p=1489


text:
ኣብ 2019 ዓ.ም. ንወተሃደራዊ ጉዳይ ዝፈሰሰ ሃብቲ ገንዘብ 1.9 ትሪሊዮን ዶላር ከምዝኾነ ክሕበር እንከሎ ናይ ኵለንተናዊ ምሉእ ሰብኣዊ ዕብየት ኣገልግሎት ዝሓልይ ላዕለዋይ ቤት ጽሕፈት ህየንተን ብድላይ ር.ሊ.ጳ. ዝቖመ ጉዳይ ለብዒ ኮቪድ - 19 ዝከታተልን ዝዓይን ሽማግለ ኣቦ መንበር ብጹዕ ካርዲናል ፒተር ቱርክሶን፥ “ምትሕብባር ዓውሎማዊ ምግባር” የድሊ ከምዝበሉን እናቴ ኣለሳንድራ ስመሪሊ እውን ብወገነን “ኾሮና ተህዋስ ነገልግሎት ክንክን ጥዕና - ሕማም ተላገብን ንምክልኻል ንዝግበር ናይ ስነ ሕክምና ምርምር ዝወጽእ ሃብቲ ገንዘብ ክሳብ ክንደይ ውሑድ ምዃኑ ኣቃሊዑ እዩ” ይብላ።
ስምዖን ተ. ኣርኣያ - ሃገረ ቫቲካን
ዋላ’ኳ እቲ ዝተኸስተ ለብዒ ኮቪድ 19 ኣብ ልዕሊ ኤኮኖሚ እውን ከቢድ ቅልውላው ዘስዓበ እንተኾነ ንግድን ዕደጋን ኣጽዋር ውግእ ግና ቅልውላው ዘይፈልጦ እዩ ኣይመስልን፡ ንሓይሊ ምክልኻል ዝስላዕ ሃብቲ ገንዘብ ኣዚዩ ይዝይድ ኣሎ፡ እቲ ውስጠ ተራኻቢ ዝኾነ ቅልውላው ኣገልግሎት ክንክን ጥዕናን ማሕበራውን ኤኮኖሚያውን ማሓድሮኣውን እናሰፈሔን ኣብ መንጐ ድኻታትን ርኹባትን - ሃብታማትን ዘሎ ጋግ ኣዚዩ እናዓበየን እቲ ጋግ ኣብ መንጐ ድኻን ሃብታምን ጥራሕ ዘይኮነ ብዝተፈላለየ መዳይ እውን ኣዚዩ እናዓበየ ኣብ ዘሰክፍ ደረጃ እውን በጺሑ ከዝምዘሎ እዩ ዝንገር፡ ብዘይ ሰላም ሕውይት ክህሉ ዘይከኣል እውን ምዃኑ የብርሁ።
ግጭትን ኢፍትሓውነትን ምውጋድ
ኢፍትሓውነትን ኢማዕርነትን ክንክይ ዝድለ እንተድኣ ኮይኑ ግጭት ክንክይ ኣለዎ፡ ብረታዊ ግጭትን ዓመጽን ድኽነትን ሰላም ዝዓግቱ ተራኻብያን ጸገማት እያቶም፡ ምዕባለ የተዓናቅፍ ናይ ሰብኣዊ መሰልን ክብርን ንግህሰት የቃልዕ፡ ስለዚ እቲ ናይ ውድብ ሕቡራት መንግስታት ዓለም ናይ ጸጥታን ደሕንነትን ላዕለዋይ ቤት ምኽሪ ዘመሓላለፎ ኣብዚ ለብዒ ኮቪድ 19 ኣብ ዝረኣየሉ ዘሎ እዋን ዓለም ሓቆፍ ውግእ ደው ናይ ምባል ውሳኔ፡ ብ170 ሃገራት ቅቡል ኮይኑ ክጸድቕ ምርኣይ እወታዊ እዩ፡ “ኣብ እዋን ቅልውላው ምትሕብባር ናይ ሰላም ሓድሽ መጸውዕ ስም እዩ” ይብሉ።
ዜጋታት ንናይ ሓባር ረብሓ ሃብቲ ገንዘብ ዘዋፍር መንግስቲ እዮም ዝደልዩ
ናይቲ ብድላይ ር.ሊ.ጳ. ዝቖመ ጉዳይ ለብዒ ኮቪድ - 19 ዝከታተልን ዝዓይን ሽማግለ ዓማሚ ሓይሊ ኣወሃሃዲት ናይ ስነ ኤኮኖሚ ሊቅ እናቴ ኣለሳንድራ ስመሪሊ እውን ብወገነን ኣብ ዝሃበኦ መግለጺ፥ ናይ ኣገልግሎት ክንክን ጥዕና ሜላ ምሕያል የድሊ፡ እዚ ከኣ እተን ኣጽዋር ውግእ ዘምርታ ትካላት ናብ ናይ ሕክምና ኣገልግሎት መውሃቢ ትካላት ብምቕያርን፡ ክንክን ጥዕናን ምትሕብባርን ዝተፈላለዩ ሕማም ተላገብን ለብዕን ኣቐዲምካ ንምክላኽ ድልው ዝኾነ ናይ ስነ ምርምር ኪደት ምሕያል፡ ምኽንያት ለብዒ ኮቪድ - 19 ክንየው እቲ ዘስዓቦ ሰብኣውን ኤኮኖሚያውን ማሕበራውን ቅልውላው ኣገልግሎት ክንክን ጥዕና ስንኩንፍ ምዃኑ ኣመላኺቱ እዩ፡ ከምቲ ቅዱስ ኣቦና ዝበለዎ መሃዛዊ መፍትሒ የድሊ፡ ኣክንዲ ውደራ ኣብ ምኽዕባትን ምምሃዝን ኣጽዋር ውግእ ንውሕስነት መግብን ነገልግሎት ክንክን ጥዕና ምቅድዳም የድሊ፡ ዜጋታት ንናይ ሓባር ረብሓ ሃብቲ ገንዘብ ዘዋፍር መንግስቲ እያቶም ዝደልዩ፡ ንኣብነት ኣብ ኢጣሊያ ገለ ገለ ኣጽዋር ውግእ ዘምርታ ትካላት ንለብዒ ኮቪድ 19 ንምብዳህ ዘድሊ ናይ መተንፈሲ መሳርዕ ከምርታ ተራእዩ እዩ፡ ስለዚህ እቲ ዘድሊ እዚ ዓይነት ምልዋጥ እዩ፡ ቀጻሊ ምልዋጥ ክከውን ተስፋ ንገብር ኢለን።
ኣገዳስነት ዝተሓደሰ ምቁጽጻር ምህርቲ ኣጽዋር ውግእ
ኣብዚ እዋን’ዚ ንሓይሊ ምክልኻልን ኣጽዋር ውግእን ዝፈስስ ሃብቲ ገንዘብ ካብቲ ኣብ ዝሑል ውግእ ካብ ዝነበረ ንላዕሊ ዝዛየደ እዩ፡ “እቲ ነጽዋር ውግእ ዝፈስስ ሃብቲ ገንዘብ ንምህርቲ መሳርዕ ኣገልግሎት ክንክን ጥዕናን ንውሕስነት መግብን ኣብ ማሕበራዊ ፍትሕን ኣብ ሓምላይ ኤኮኖምን ንዘተኮረ ኤኮኖሚ ምውዓል የድሊ፡ ምእንቲ’ዚ ዝተሓደሰ ምቁጽጻር ምህርቲ ኣጽዋር ውግእ ኣገዳሲ ይኸውን” ነዚ ዝበሉ ናይቲ ጉዳይ ለብዒ ኮቪድ - 19 ዝከታተል ሽማግለ ናይ ውሕስነት ዓማሚ ሓይሊ ኣወሃሃዲ ናይ ኵለንተናዊ ምሉእ ኣገልግሎት ሰብኣዊ ዕብየት ዝሓልይ ላዕለዋይ ቤት ጽሓፈት በዓል መዚ ኣለሲዮ ፐኮራርዮ ክኾኑ እንከለዉ ኣስዒቦም - ውሕስነት መግቢ ንዓለም ሓቆፍ ደሕንነት መሰረታዊ እዩ” ኢሎም።


text:
ትያትሮ ምልካዊ ስርዓት ህ.ግ.ዲ.ፍ ኣስመራ
ብኣንቶንዮ ተስፋይ
13 ጥቕምቲ 2010
ቀዳማይ ክፋል
ኣብ ዝሓለፈ ሰሙን ካብ ኣፍቶን ብላደት ዝተባህለ ጋዜጣ ልኡኽ ናብ ኣስመራ ኸይዱ፡ እቲ ጋዜጠኛ ካብ ሽወደን ክብገስ እንከሎ ንሰበ ስልጣን መላኺ ስርዓት ህ.ግ.ዲ.ፍ ክዘራረብ ብፍላይ ምስ ፕረሲደንት ቃል መሕተት ከካይድ ከም ዝዀነ ተፈሊጡ ቆጸራ ተታሒዙ ምስ መሳርሕቱ ተበጊሱ። ኣብ ኣስመራ ምስ በጽሐ፡ ብዘይካ እቶም ምስ ጋዜጠኛ ዝራኸቡ ተለኣኣኽቲ መራሒ ዘበሉ ከም ዘይርከቡ ተፈልጠ። እንታይ ተረኽበ እንተተባህለ ናይ ካቢኔ ሚኒስተራ ኣኼባ፡ ደሓር ከኣ ናይ ጋዜጣ ኣል ኣሕራም፡ ነገር ተወዲኡ እንዳተባህለ ነቲ ዝፋሓር ዘሎ ወርቂ ኩንትራ ክጽሕፋ መስርዕ ዝጽበያ ዘለዋ ሃገራት ከኣ ተባህለ።
ሓደ ግዜ ድሕሪ ናይ ሰለስተ መዓልቲ ትጽቢት ንቤት ጽሕፈት ፕረሲደንት ኸይዱ ምስ ብረሲደንት ተራኺቡ፡ ጋዜጠኛ ሕቶታቱ እንዳዋደደ፡ በዚ ጠፊኡ ዘይበሃል ኢሰያስ ሞሊቅ` ከይዱ፡ ነቲ ጋዜጠኛ ከኣ ንዓ በል ናብ ሆቴልካ ተም,አለስ ፕረሲደንት ኣይጥዕሞን’ዩ ተባሂሉ፡ ተመሊሱ ናብ መዳቕሶኡ ኸደ።
ብዝዀነ ኮይኑ ግዜ ኣኺሉ ምስ ፕረሲደንት ምስ ተራኽበ፡ ኢሰያስ ኣፈውርቂ ጋዜጠና ተቐይሩ ከም’ዚ ክብል ነቲ ጋዜጠኛ ሓተቶ፡ ንስኻስ እስራኤል ካብ ፈለስጢን ኩሊት ወሲዶም ኢልካ፡ ኣሜሪካ ሬሳ ሙሉእ ንዓዶም እንዳግዓዙ ስለምንታይ ዘይትጽሕፍ በሎ። እዚ ኩሉ ክኸውን እንከሎ መንግስቲ ኤርትራ ብስራሓት ዓቕሉ ጸብብዎ ግዜ ዝሰኣነ ንኽመስል ዝገብሮ ትያትር እዩ። ቅድሚ ሕጂ ብተመሳሳሊ ካብ ቲቪ ኤረ ንብረሲደንት ከዘራርቡ መስርዕ ሒዞም ክጽበዩ ዝረኣዩ ሽወደናውያን ገሪምዎም’ዩ። እንታ ዝዀኑ ደኣ እዞም ኩሎም ካሜራ ሒዞም እንተተባህለ ከኣ ንፕረሲደንት ከዘራርቡ ዝብል መስሊ ረኽበ። እዚ ባዕሎ ዝገብርዎ ትያትር ተፈሊጡ ተፈሊጡ።
ብዝዀነ ህዝቢ ሽወደን ኣንበብቲ ኣፍቶን ብላደት ንስርዓት ህ.ግ.ዲ.ፍ ዘቕረብዎ ሕቶታት ቀዳማይ ክፋል እንሆ። እዚ ሕቶታት ካብ ጋዜጣ ኣፍቶን ብላደት 11 ጥቅምቲ 2010 ዝተተርጎመ ምስ ዓሊ ዓብዱ ዝተኻየደ ቃል መሕተት እዩ።
ሕቶ
ዳዊት ከመይ ኣሎ
መልሲ
ኣይፈልጥን ከም ናይ ዜና ሚኒስተር ኣብ ከምኡ ስራሓት ኣይተዋፈርኩን
ሕቶ
መን እዩ ብዛዕባዚ ዝፈልጥ፡ ንመን ክሕተት ይከኣል፡ መን’ዩ ተሓታቲ ? መን ክምልስ ይኽእል ?
መልሲ
ኣይፈልጥን፡ ኣነ ዝርዝር ሓበሬታ የብለይን፡ እዚ ሕቶ እዚ ምንእኣስ ኩሎም ስድራ ቤት 2 ወይ 3 ደቆም ንነጻነት ዝስውኡ’ዩ።
ሕቶ
ደቂ ዳዊት ኣቦኦም ክርእዩ ከም ዝደልዩ ትርዳእ ዶ ?
መልሲ
እወ፡ ግን ንሕና ብሕግታትና’ና ንግዛእ፡
ሕቶ
ኣብ ሙሉእ ዓለም ዝርከቡ እሱራት ቤተ ሰቦም ክረኽቡ መሰል ኣለዎም፡ ዳዊት መዓስ’ዩ ደቁ ክራኸቦም ?
መልሲ
ኤርትራዊ ሕጊ’ዩ ዝፈቕዶ። ንሕና ኣገባብ ኣሎና ነዚ ከኣ ከተኽብርዎ ይግባእ፡
ሕቶ ንኽንደይ እዋን ክእሰር’ዩ ?
መልሲ
ሕግና ክሳብ ዝፈቐዶ።
ሕቶ
ኣየናይ ዓንቐጽ’ዩ ኣብ ቕዋም ኤርትራ ዳዊት ንዘየተፈልጠ እዋን ክእሰር ዝብል ?
መልሲ
ጠበቓ ኣይኮንኩን
ሕቶ
ስለምንታይ ዳዊት ፍትሓዊ ፍርዲ ቀሪቡ ንዝተወሰነ ግዜ ዘይብየነሉ ?
መልሲ
እዚ ሕቶ ናይ ምንእኣስ እዩ፡
ሕቶ
እዚ ብዘይፍርዲ ኣብ ማእሰርቲ ዝተዳጎነ ኣገዳሲ ሕቶ፡ ንሕና ጋዜጠኛታት ንእስራኤል ኣሜሪካ ብተመሳሳሊ ነቕርቦ ሕቶ’ዩ፡
መልሲ
ደጊመ እሕብር ኣለኹ ኩሉ ነናቱ ሃላፍነት ኣለዎ ፡
ሕቶ
ዳዊት ብልክዕ ኣበይ ኣሎ ?
መልሲ
ኣይፈልጥን፡
ሕቶ
ንዳዊት ክራኸኦ እኽእል ዶ ?
መልሲ
ነዚ ነዚ ክውስን ኣኽእሎ የብለይን፡
ሕቶ
ተመሳሳሊ ሕቶ ኣሎኒ ? ንመን ክሓትት ይኽእል ? ናይ ጸጥታ ቤት ጽሕፈት ድዩ ?
መልሲ
ኣነ መልስታት የበለይን፡
ሕቶ
ሓደ ጋዜጠኛ ሕቶታት እንተሃለዎ ናብ ናይ ሓበሬታ ሚኒስተር ዶ ኣይኮነን ዝቐርብ ?
መልሲ
ነዚ ዝመሳሳል ሕቶ ኣይኮነን፡
ሕቶ
ገለ ዶዀን ንህዝቢ ሽወደን ዝሓቶ ዘሎ መልሲ የብልካን ?
መልሲ
ኣይከኣልን’ዩ፡
ሕቶ
ገለ ስልኪ ደዊልካ ነዚ ጉዳይ ሓቲትካ መልሲ ክትረኽበለይ ትኽእል ክጽበየካ ?
መልሲ
በዚ ኣገባብ ኣይሰርሕን’ዩ። ንዓና ከተገዱዱና ኣይትኽእሉን ኢኹም።ናትና ሰራርሓ ብኽመ’ዚ መንገዲ ክፈልጥ ንዝደሊ ፈጺሙ ዘይክእል’ዩ፡
ሕቶ
ዝኽበርካ ሚኒስተር ስለምንታይ ሓደገኛ ይኸውን ሓደ ሰብ ብነጻ ሓሳቡ ክገልጽ
መልሲ
ከምኡ ኣይንርእዮን፡ 30% ናይ ዜና መደባት ካብ ዝተፈርላልየ ሃገራት ዝሳተፍዎ ክትዓት፡ ፖለቲካዊ ሕቶ ነካይድ’ና፡ ግን እቲ ጉዳይ እንታይ ንምብጻሕ ዝሓለነ ዝምርኮስ ይኸውን፡
ሕቶ
ዳዊት ኢሳቕ ኣብ ሕማቕ ኩነታት ይርከብ፡ ምሕረት ክትገብርሉ ዶ ኣይግባእን ?
መልሲ
ክትፈልጥዎ ዝግባእ ድሌትና ካብ ማንም ግዜ ዝበለጸ ንዜጋታትና’ዩ፡ 4 ሚሊዮንን ፈረቓን ዜጋታት ዝምልከት’ዩ። ብኣገባብና ንገብሮ ዘሎና ውሑስ’ዩ። ግን ኣንጻር ኤርትራ ዝዋፈር ጸለም ብዙሕ’ዩ። ንኣብነት እታ ንእስቶይ ሃገር ኤርትራ ይበሃል፡ 134 ካባና ዝንእሳ ሃገራት ኣለዋ፡ ግን ንእስቶይ ሃገር ተባሂሉ ብዛዕበኤ ኣይጽሓፍን፡ ንኣብነት ኤርትራ ክሳብ ሞርዳክ መርበብ ሓበሬታ ክሳብ ዝወነነ ከምኡ እዩ ክኸውን።
Short URL: https://english.farajat.net/?p=1659


text:
ቃለ መሕትት ምስ መሓመድ ጣሃ ተወከል
መሓመድ ጣሃ ተወከል ኣብ ዝሓለፈ ቀረባ ግዜ ናብ ሃገራት ኣዕራብ በጺሑ። ኣብቲ ዑደቱ ምስ ዝመልከቶም ትካላተን ሰበሰልጣን ብዛዕባ ኣህጉራዊ ፖለቲካዊ ምዕባለታት ዝምልከት ተዘራሪቡ። ኣቶ ተወከል በቲ ዝገብሮ ዝነበረ ዓቢ ኣበርኪቶ ኣብ ናይ ሱዳን ፖለቲካዊ ሃዋሁ ኣብቲ መምራጽ ምክትል ፕረዚደንት ናይ ረፓብሊክ ሱዳን ክሳተፍ ተዓዲሙ ንሱዳን መጽዩ።ኣብቲ ዝመጻኣሉ ገዜ ምስ SPLAን ናይ ኡማ ውድብን ካልኦት ተቓወምቲ ውድባትን ተራኺቡ።ጋልፍ ኢንፎርሜስን ሰንተር ምስ ኣቶ ተወከል ብዛዕባ ዘሎ ምዕባለታት ዞባዊ ሃዋሁን ኩነታት ተቓወምቲ ሓይልታት ኤርትራን ህሉው ውሽጣዊ ኩነታት ኤርትራን እዚ ዝስዕብ ቃለ ምልልስ ኣካይዱ።
ከተካፈለና’ዶ ብዛዕባ ናይ መወዳእታ ዑደትካ ናይ ሱዳን
ምብጻሕ ናተይ ናብ ሱዳን ብናይ ውልቀይ ዘመልከት ስራሐን ምክትታል ነቲ ዘሎ ምዕባለ ናይቲ ቦታን እዩ።ኣብ ዝሓለፈ ኣዋርሕ ኣተኩሮይ ኣብቲ ኣብ ሶማሊን ኢትዮጵያን ዝካየድ ዝነበረ ምዕባለታት እዩ ኔሩ።ብግልጺ ክንዛረብ አንተኮይኑ ነዚ ኣብ ኤርትራ ዘሎ ሃዋሁ ነቲ ናተይ ናይ ውልቂ ሰርሐይ ጎስየ ክካታተልየ ጸኒሐ።ምብጻሕ ንሱዳን ኣብዚ ግዜ ግን ምስ ምብጻሕ ንሃገራት ኣዓረብ ዝቑጸር እዩ።ከምንፈልጦ ሱዳን በዚ ትገብሮ ዘላ መእታው ተቓለስቲ ካብ በረኻ ናብ ዋና ከተማ ካርቱም ካልኦት ናይ ፖለቲካ ተቓወምቲ ኣብ ካልእ ዓለም ዘለዉን ኣብ ዓቢ ናይ ለውጢ ደረጃ እያ ዘላ።
– ኣብዚ ጉዕዞኻ ናይ ካርቱም እንታይ እዮም እቶም ቀንዲ ነገራት ዝገበርካዮም
ርክባት ምስ ዝተፈላለዩ ተቓወምቲ ሰሜን ሱዳንን ደቡበን ኣካይደ።ኣብቲ ናይ ሱዳናዊ ምክትል ፕረዚደንት ሳልቫ ኪር ምምራጽ ስነ-ስርዓት ተሳቲፈ።
– ኣብ ምእታው ተቓወምቲ ሱዳን ናብ ካርቱም ዘሰክፍ ነገር ኣለካ ድዩ?
ኣነ ኣብዚ ሓሳብ እዚ ወልሓንቲ ስክፍታ የብለየን ኣብዚ ቀረባ ገዜ ብሰርዓት ህግደፍ ዝተባህለ ግን ካብ ሓቅነት ዝረሓቐ እዩ።ተቓወምቲ ሱዳን ኣብ ናጽነትን ዲሞክራስያዊ ለውጢን ዝበል ኣረኣእያ (ሓሳብ) እዮም ተቓሊሶም ስለዚ ንሕዝቢ ኤርትራ ሕማቕ ጸልዋ የብሉን ግን ለውጢ እብ ኤርትራ ብናይ ጎረባብታ ኩነታት ምዕባለ ከውሰን የብሉን።ንኣብነት ስርዓት ኣስመራ ኩል ግዜ ብምሕጋዝ ንተቓወምቲ ሱዳንን ኢትዮጵያን ስርዓቱ ከሕይል ይደሊ ናይዚ ውጺኢት እዚ ግን ዓቢ ክሳራ እዩ።ኤርትራውያን ተቓወምቲ ብቲ ኣብ ሱዳንን ኢትዮጵያን ዘሎ ዕድላት ተጠቂሞም ቃልሶም ኣብ ህዝቢ ከፍልጡ ኣለዎም።
– ናይ ኢትዮጵያ መስርሕ ምርጫ ተዓዚብካዮ ኔርካ? ከመይ ረኺብካዮ?
እዚ ናይ ኢትዮጵያ ምርጫ ተርእዮ ዓቢ ዲሞክራስያዊ ለውጢ ኣብዚ ዞባ እዩ።እቲ ናይ መጀመርያ ምርጫ ኣብ 1995 ዓ.ም ዝነበረ ብዙሓት ኢትዮጵያውያን ተቓወምቲ ተነጺጎም እዮም እቲ መሪሕነት ክኣ በቲ ዝመርሕ ዝነበረ ሰልፊ እዩ ተታሒዙ።ኣብቲ ካላኣይ ኣብ 2000 ዓ.ም ዝነበረ ምርጫ ደማ ካብ 43 ሰልፊታት 22 ሰልፊታት ተሳቲፈን ብብዙሕ ነገራት እቲ ዝመርሕ ዘሎ መንግስቲ ተዓዊቱ።ኣብዚ መወዳአታ ዘተገብረ መርጫ ወርሒ ጉንበት ናይዚ ዓመት እዚ ዝተገብረ ግን ዓቢ ተርእዮ ናይ ዲሞክራስያዊ ለውጢ ዝምሀር እዩ ምኽንያቱ ድምጺ ናይ ተቓወምቲ ኣዝዩ ዓቢ ኣዩ ኔሩ 35 ካብ 83 ሰልፊታት ተሳቲፈን።ኣብቲ ውጽኢት እቲ መንግስቲ 315 ወንበር ክረከብ ከሎ እቶም ተቓወምቲ ድማ 200 ወንበር ኣብቲ ባይቶ ክረኽቡ ከለዉ 23 ወንበር ንሶማሊ ዞባ ተዋሂቡ።ኣነ ይኣምን አየ እዚ ኩሉ ምዕባለታት ዝግበር ዘሎ ኣብ ኢትዮጵያ ንዲሞክራሲ ትምሀርቲ ኣብዚ ዞባ’ዚ ከምዝኸወን።
– ነዚ ብመርበባትን ገለ ሰባትን ዝቐርበልካ ዘሎ ወቐሳ ብኸመይ ትገልጾ?
እወ ኩሉ ግዜ የንበብ’የ ጽሑፋት ዝመጹ ገሊኦም ጽቡቕ ደገፍን ሃናጺ ዝኾነ ነቐፌታን ኣብቲ ንጽሕፎ ዜናታት ዘለዎም እዮም።ዝመጽእ ሓሳባትን ነቐፌታን የኽበር እየ።ሓደ ነገር ከረጋግጾ ዝደሊ ግን በዞም ሽም ንምጽላም ኢሎም ዝገብርዎ ከምዘይርበሽ ከፍልጦም ይደሊ።እዞም ኣብ መስከረም ዝጸሓፉ ጽሑፋ ዋላ እካ ገለ ትሕዝቶ ይሃልዎም ንፉሉይ ዕላማ ከገልግሉ ተባሂሎም እዮም ዝጸሓፉ።ብዛዕባ እዞም ኣብ ደቀባት ዝተጻሕፉ ብቐታ ነቐፌታ ንዓይ ዝነቕፉን ዝቃወሙን እዮም። ኣነ ኣብ ልዕሊ’ዚ ሕቶ ኣለኒ፡ እዞም ሰባት እዚኦም ነጻ ዘረባ ክዛረቡ ድዮም ቆይሞም ዋላስ ካልእ ሕቡእ ናይ ፖለቲካ ኣጀንዳ ኣለዎም እዩ? ነዚ ንቃለሰሉ ዘለና ምስፋን ዲሞክራሲ ድዮም ዚቃለሱ? ዶ እዚ ዲሞክራስን ፍትሕን ንቃለሰሉ ዘለና ሽም ስብ ብምብልሻውን ምቅዋምን ይመጽእ እዩ?እዚ ናባይ ዝገብርዎ ዘለዉ መጥቃዕቲ ዘኽብሮም ዝነበርኩ የዕሩኽትይ ከም በዓል ቀለታ ኪዳነን ቀለታ ኣስፍሃን ከይገርመኒ ኣይተረፈን።ዝኾነ ኮይኖ ግን ውሽጥና ጽቡቕ ጌርና ኢና ንፋለጥ።
– ኣብዚ ቀረባ ገዜ ሽምካ ብተደጋጋሚ ኣብ ናይ ኤርትራ መርበባት (websites) ወጽዮ ኔሩ በፍላይ ኣብ ግዜ ኣኬባ ናይ ኤርትራዊ ህዝባዊ ምንቅስቓስ ፡ ገለ ሰባት’ውን ክቃወማኻ ተላዒለን ኔሮም ፡ እንታይ እዩ እቲ ጠንቂ?
ምናልባት እዚ ዕድለይ ክኸወን ይኽእል እዩ ምኽንያቱ ሓደ ትካል ወይ ውድብ ዝኾነ ጸገም ከጋጥሞ ከሎ ናብ ተውከውል እዮም ዘልገብዎ።ኣብ ግዜ ምምስራት ኤርትራዊ ህዝባዊ ምንቅስቓስ ጸግዒ ሒዝካ ብምባል ገለ ሰባት ወቒሶምኒ ኔሮም።ኣነ ከነጽሮ ዝደሊ፡- ተወከል ምስ ዝኮነ ሰብ ወይ ትካል(ውድብ) ንዲሞክራስን ፍትሕን ማዕርነተን ህዝቢ ኤርትራ ዝቃለስ ኣብ ጎድኑ ደው ከምዝብል ነቲ ንኣካይዳ ስርዓት ኣስመራ ዝቃወም ከም ዝሕግዝን ከፈልጥ ይደሊ።
– ሓደ ተጻራሪ ነገረ ግን ኣሎ ንሱ ድማ ኣቶ ተስፋይ ብሪንጂ ኣብዝሓለፈ መግለጺኡ ኣብቲ ምርጫ ኮሚቴ ዝነበረ ናይ ኤርትራዊ ህዝቢ ምንቅስቓስ ጥርጣርኡ ገሊጹ። እታ ናይ ኤትራዊ ህዝባዊ ምንቅስቓስ ምርጫ ኮሚቴ ብኣኻ ትምራሕ ከምዝነበረት ውን ገሊጹ?
እወ እቲ ነቐፌታ ዘገረም እዩ ኔሩ፡ ኣብቲ መግለጺኡ ዝጠቐሶ ወቐሳ ድማ ካብታ ኮሚቴ ዝያዳ ንርእሱ እዩ ወቒሱ።እቶም ኣብታ ኮሚቴ ዝነበሩ ሰባት ደማ ነዚ ወቐሳ እዚ ክምልስሉ ይክእሉ እዮም።ከም ዝዝከር እታ ኮሚቴ ብመም/ ሳልሕ ሓምደን ኣቶ ዓንደብርሃን እስቲፋኖስን እያ ትምራሕ ኔራ ካሎት ኣባላት ናይታ ኮሚቴ ዝነበሩ ደማ ግዜጠኛ ዓብደልሓፊዝ ያሲንን ጀማል ሑመድን ኣነን ኢና ኔርና።ኣነ ኣብ መሪሕነት እታ ኮሚቴ ኣይነበርኩን ናተይ ተራ ነታ ኮሚቴ ዘድልዩ ነገራት ኣብ ኣብምቕራብ እዩ ኔሩ።ዋላ እካ ነቲ ኮሚቴ ምርጫ እንተ ነቕፈ ኣብቲ ሽዑ ግዜ ኣቶ ተስፋይ ብሪንጂ ነቲ ዝነበረ ኣገባብ ምርጫ ቅኑዕ እዩ ኢሉ ገሊጹ ኔሩ እዩ።እታ ኮሚቴ ብኢደ ዋኒና ዝመጸት ዘይኮነት ብመሰረት እቲ ጉባኤ ዘውጽኦ ወሳኔ እያ መጽያ ኣቶ ተስፋይ ብሪንጂ ደማ ኣባል ሰክረታርያ ናይቲ ጉባኤ እዩ ኔሩ።እቲ ውጸኢት ናይቲ ምርጫ ኣብክፉት መድረኽ ኣብ ቅድሚ ጉባኤኛታትን ዕዱማት ኣጋይሽን ዝነበሩሉ እዩ ተቖጺሩ።
– ኣብ ሞንጎኻን ኣብ መንጎ ኣድሓኖምን ፍልልያት ከምዘሎን ኣብዝተፈላለየ ኣጋጣሚታ ብኣቶ ኣድሓኖም ትውቃስ ከምዘለኻ ይውረ?
ኩል ግዜ ሕማቅ ወረ ቀልጢፉ እዩ ዝዝርጋሕ።ኣነ ወን ገለ ዘረባታት ሰሚዐ ብዛዕብኡ ዘይምዝራብ ግን መሪጸ።ነቲ ዲሞክራስያዊ ቃልስና ዝቖጺን ቀንዲ ደሌት ህዝበና ኣብ ዘየገልግል ፍልልያት ኪኣቱ ኣይደለን እየ።ኣብዝሓለፈ ሰለስተ ዓመት ናይ ዲሞክራስይዊ ቃልሲ ብሓባር ሰሪሕና።ኣነ ወን እዚ ኢልካ ክጥቀስ ዝከኣል ፍልልይ ኣሎ ኢለ ኣያምንን።ክብሎ ዝደሊ ነገር ግን ተቓወምቲ ሓይልታት ኤርትራ ውልቃዊ ፍልልያቶም ሰጊሮም ብዛዕባ ሃገራዊ ረብሓ ክዛተዩ ይግባእ፡ ኣብ ዝኾነ ወድብ ጸገም ከጋጥም ከሎ ንሓደ ወልቀ ሰብ ከነሰክሞ ኣይግባኣን እዩ።
– ምስ ኣድሕኖም ሌላኹም መዓስ እዩ ኔሩ?
ንመጀመርያ ግዜ ኣብ ካርቱም ብመንገዲ መስፍን ሓጎስ ኣብ 2002 ዓ.ም ተራኺብና።እቲ ዝዓበየ ርክበይ ግን ምስ መስፍን ሓጎስ እዩ ኔሩ ።ድሕሪኡ ድማ ብ 2003 ዓ.ም ኣብ ሎንዶን ምስ ኣድሓኖም ተራኺና ብዙሕ ኣኼባታት ኣካይድና።ደሕሪ እዚ ምስ ኣድሓኖም ርክብና ቀጻሊ ኮይኑ፡ ኣብቲ ግዜ ብዙሕ ሓሳባት ተለዋዊጥና ኢና።ኣነ ዝፈልጦ ነገር ኣሎ ነሱወን ብወገኑ ከምኡ።ኣብቲ ወድብ ዝኾነ ጸገማት ምስ ዘጋጥም ብባዕሎም ኣብውሽጦም ክፈትሕዎ ኣለዎም እቲ ዝተፈጥረ ዘይ ምርድደእ ነዓይ ብርሑቕ ይኹን ብቐረባ ኣይምልከተንን እዩ።
-ድሕሪ እዚ ኩሉ ምዕባለታት ርክብካ ምስ ተቓወምቲ ውድባት ኤርትራ ከመይ ክኸውን እዩ?
ርክባተይ ምስ መብዛሕተን ተቓወምቲ ውድባት ኤርትራ ኣብዚእዋን እዚ ኣብ ጽቡቐ ኩነታት ይርከብ ብፍላይ ድሕሪ ምምስራት ኤርትራዊ ዲሞክራስይዊ ኪዳን።ኣብ መንጎ ውድባት ዝነበረ ፍልልያት’ውን እንዳጸበበ ይኸይደ ኣሎ።መብዛሕቲአን ሃገራውያን መርበባት ሓበሬታ ኣወንታዊ ዝኾነ ግደ ኣብዚ መስርሕ የበርክታ ኣለዋ ኣብ ሓደ ሓደ መርበባት ግን ንሃገራዊ ዕላማ ዘየገልግል ጽሑፋት ይርአ እዩ።ስለዚ ርክባትና ምስ ተቃወምቲ ውድባት ኣብ ትሕቲ ንጹር ዲሞክራስያዊ ቃልሲ ብመንገዲ (ሜድያ)ሓበሬታ ክተሓባበር እየ።ቅድሚ ሕጂ ምስ ዝተፈላለዩ ውድባት ጽግዒ ከምዘለኒ ሕሜታት ኔሩ፡ ኣነ ከም ኤርትራዊ መጠን ኣብ ዝኾነ ፖለቲካዊ ውድብ ክሳተፍ መሰለይ እዩ ብቡዙሓት ተቓወምቲ ውድባትን ኣብ ውሽጢ ሃገር ድማ በዚ ሕጂ ዘሎ ሰልፊ ህግደፍ እውን ንኽሓብሮ ተሓቲተ ኔረ እንተኾነ ግን ኣነ ካብ ዝኾነ ጽግዒ ነጻ ኮይነ ክቃለስ መሪጸ።ሽሕ እኮ ጸገማት እንተ ኣምጻልይ ነጻ ኮይነ ብሓበሬታ ምዝርጋሕ ቃልሰይ ምቕጻል ይሕሸኒ።ኣብ ዝሓለፈ ሰልስተ ዓመታት ዝነበረ ምዕባለታት ኣብ ውሽጢ ተቓወምቲ ሓይልታት ኤርትራ ታሪኽ ክገልጾ ክንገድፎ ኢና።ናተይ መርገጺ ግን ከምቲ ኣቀዲመ ዘብራህክዎ ይመስል።
– ብዛዕባ ህሉው ምዕባለታት ኣብ ኤርትራ እንታይ ትብል?
ኣብዚ እዋን እዚ ኩሉ ሰብ ከም ዝፈልጦ ኣብ ኤርትራ ዘሎ ኩነታት መመሊሱ እንዳ ኽፍአ ይኸይድ ኣሎ።እቲ ስርዓት ኣብ ውሽጥን ደገን ብቑጠባን ፖለቲካዊ መዳያትን እንዳንቆልቆለ ኣብ ዝኸደሉ ግዜ ኣክይደኡ ካብ ማሕበራት ዓለም ተነጺሉ ኣሎ።ንመጀመርታ ግዜ ድማ ኩሉ ህዝቢ ኤርትራ ኣብ ኣገዳስነት ምእላይ ናይዚ ስርዓት እዚ ተሰማሚዑ ይርከቡ።
ኣብ ሱዳንን ኢትዮጵያን ዝርአ ዘሎ ዲሞክክራስያዊ ለውጥታት ኣብ ኤርትራ እንታይ ጽልዋ ኣለዎ ትበል?
ስጋብ ሕጂ እቲ ዘሎ ስርዓት ካብቲ ኣብ ከባቢኡን ኣብ መላእ ኣፍሪቃ ዝካየድ ዘሎ ለውጥታት ውልሓንቲ ኣይተጠቀመን።ብኣንጻሩ ከማን እቲ ስርዓት ምስ ሙሉእ ኣእምሩኡ ኣብዘይነበረሉ እዋን ንዓበይቲ ሃገራት ዓለም ኻብ ናቱ ተሞክሮ ክመሃራ ይጽውዕ ኔሩ።ከምዚ ኣትሓሳስባ ዘለዎ ስርዓት ድማ ኣብ ከባቢኡ ኣንታይ ይካየድ ከምዘሎ ከስተብሀል ኣይክእልን እዩ።ካብቲ ኣብ ሱዳንን ኢትዮጵያን ዝተገብረ ለውጥታት ክጥቀም ዓቢ ዕድል ኔርዎ።ኣብ ሱዳን እቲኣብ ስልጣን ዝርከብ ዘሎ ሰልፊ ምስተቓወምቱ ብዝገበሮ ሽርክነት ቀጻልነቱ ኣብ ፖለቲካዊ መድረኽ ኣረጋጊጹ።ከምኡውን ኢትዮጵያ።ንዓይ ከምዝርደኣኒ ወይ ከምዝፈልጦ ከምቲ ነዘን ጎርቤት ሃገራት ዝቐረበለን ምኽሪ (ምፍቃድ ሰልፊታትን፡ ነጻ ፕረስን) ተዋሂብዎ እዩ እንተኾነ ግን እቲ ስርዓት ነዚ ኩሉ ነጺጉ ተቓወምቲ ከምዘይብሉ እዩ ዝኣምን።ብወገነይ እዚ ስርዓት ኣብዚ እዋንዚ ዉሱናት ኣማርጺታት እዩ ዘለዎ ብናቱ ተበግሶ ለውጥታት ከምጽእ እንተ ጀሚሩ ምናልባት ናይ ምቕጻል ዕድል ይህልዎ ይኽውን።ዝኾነ ኾይኑ ግን እቲ ለውጢ ክመጽእ እዩ።
Short URL: https://english.farajat.net/?p=2847


text:
ኣብታ ኣብ ዓለም ዝበዝሓ በረራ ተተአናግድ መዓርፎ ነፈርቲ ከተማ ኣትላንታ ዘጋጠመ ምቁራጽ ኤሌትሪክ ብዙሕ በረራታት ምዕንቓፉ ተገሊጹ።
እቲ ትማሊ ሰንበት ኣብ ሰዓታት ድሕሪ ቀትሪ ዘቛረጸ ሓይሊ ኤሌትሪክ ኣብ ከባቢ ፍርቂ ለይቲ ኣገልግሎት ከምዝጅምር ሰበ ስልጣን እቲ መዓርፎ ነፈርቲ ብናይ ትዊተር መልእኽቲ ገሊጾም፡ ነቶም ናብቲ መዓርፎ ነፈርቲ ዘምርሓ ዝነበራ ነፈርቲ ድማ ኣብ ዘለውዎ ክጸንሑ ኣዚዞም።
ኣብ በረራ ዝነበራ ነፈርቲ ናብ ካልእ መዓርፎ ነፈርቲ ክዓርፋ ተገዲደን።
ብመሰረት ሓበሬታ ፍላይትዌር ዝተባህለ መርበብ ሓበሬታ ትማሊ ሰንበት ምሸት ብሰንኪ ኣብ መዓርፎ ነፈርቲ ኣትላንታ ዘጋጠመ ምቁራጽ ሓይሊ ኤሌትሪክ 776 ናብን ካብን መዓርፎ ነፈርቲ ኣትላንታ ዝነበረ በረራ ክስረዝ ከሎ ካልኦት 525 ድማ ተደናጉየን እየን። ብተወሳኺ ሶኑይ ኣብ ሰዓታት ንግሆ ተመዲቡ ዝነበረ 134 በረራታት’ውን ምስራዙ ሓቢሩ።
ጠንቂ እቲ ምቁራጽ ኤሌትሪክ ኣብ ምርመራ ከምዘሎ ሓይሊ ኤሌትሪክ ክፍለ ግዝኣት ጆርጅያ ሓቢሩ’ሎ።
ካብን ናብን መዓርፎ ነፈርቲ ኣትላንታ ኣብ መዓልቲ ኣስታት 2,500 በረራታት ዝኻየድ ኽከውን ከሎ ኣስታት 250,000 ተጉዓዝቲ ድማ በቲ መዓርፎ ነፈርቲ ይሓልፉ።


text:
ኣብ ዞባ ደቡብ ኣብ ዝርከብ መወሸቢ ማእከላት ሎሚ 28 ሕዳር ብዝተገብረ ናይ ላቦራቶሪ መርመራታት፡ 11 ዜጋታት ብኮሮና ቫይረስ ምልካፎም ተረጋጊጹ።
እዞም ኣብ ዝሓለፈ ቀረባ ሳምንታት ብፍኑው ካብ ኢትዮጵያ ዝተመልሱ ዜጋታት፡ 7 ኣብ መወሸቢ ማእከል እንዳገርግስ፡ 2 ኣብ መወሸቢ ማእከል ሰንዓፈ፡ 2 ድማ ኣብ መወሸቢ ማእከል ማይ-ምነ ተዓቚቦም ዝጸንሑ’ዮም።
እዚ ከም’ዚ’ሉ እንከሎ፡ እቲ ቫይረስ ተረኺብዎም ኣብ ሆስፒታላት ዞባ ደቡብ ተዓቚቦም ሕክምናዊ ክንክን ክግበረሎም ዝጸንሑ 21 ዜጋታት፡ ሓውዮም ነናብ ቤቶም ተፋንዮም።
በዚ መሰረት፡ ኣብ ኤርትራ ጠቕላላ ቊጽሪ ብኮሮና ቫይረስ ዝተለኽፉ ዜጋታት፡ ክሳብ ሎሚ 577 በጺሑ’ሎ። 498 ካብ’ዚኦም ብዝተገብረሎም ሕክምናዊ ክንክን ሓውዮም ዝተፋነዉ ክኾኑ ከለዉ፡ 79 ድማ ገና ኣብ ሆስፒታላት ተዓቚቦም ይርከቡ።
ሚኒስትሪ ጥዕና
28 ሕዳር 2020


text:
ክልተ ዓብዪ ፅልዋ ዘለዎም ሶማሊያዊያን ሃይማኖታዊ መራሕቲ ፆም ረመዳን ምኽንያት ብምግባር ናዕብን ህውከት ክንፀግ ፀዊዖም።
ሚሊዮናት ኣመንቲ ምስልምና ኣብ ዙሪያ ዓለም ንሓደ ወርሒ ዝዘልቕ ፆም ብቕድሚ ትማሊ ቀዳም ጀሚሮም ኣለው።
ብኻሊእ ዜና ወታደራዊ ቤት ፍርዲ ሶማሊያ ንሓሙሽተ ዕጡቓት ኣል-ሸባብ ሞት ፍሪዱ።
ኣብ ከተማ ቦሳሳ ኣብዝተጋብአ ፍርዲ እቶም ተጠርጠርቲ ኣብ ፑንትላንድ ቦምብ ንምትኳስን ንሰባት ንምቕንፃልን መኪና ምሉእ ቦምብ ፅዒኖም ከለው እዮም ኣብ ቁፅፅር ውዒሎም።ኣብ ዝሓለፈ ወርሒ እውን ሸውዓተ ኣባላት ኣል-ሸባብ ኣብ ቦሳሶ ሞት ተፈሪዱዎም እዩ።
ብዝተኣሳሰረ ኣል-ሸባብ ኣብ ደቡባዊ ሶማሊያ 44 ዓመት ዝዕድሚኡ ብእምኒ ቐጥቂጡ ብሞት ቀፂዑ።ኣል-ሸባብ ኣብ መርበብ ሓበሬቱኡ ከምዝገለፆ እቲ ሰብ ካብ ከተማ ባይድዋ 60 ኪሎ ሜትር ሪሒቑ ብዕልግና ብምፍፃም ብሞት ከምዝተቐፅዐ ይሕብር።


text:
Radio Erena: 14 November 2020
ከም መቐጸልታ ናይቲ ትማሊ፣ ዓርቢ 13 ሕዳር፣ ኣብ ዶባት ናብ ዝርከባ ቁሸታት ዝጀመረ ደብዳብ፣ ሎሚ ድሕሪ ቀትሪ’ውን ኣብ ኣስመራ ሚሳይላት ዓሊቡ።
ዛጊት ክልተ ሚሳይላት ኣብ ከባቢ ሓይሊ ኣየር ከምዝዓለበ ክረጋግጸ እንከሎ፣ ተወሳኺ ደብዳብ ክስዕብ’ዩ ካብ ዝብል ስግኣት ህዝቢ ተረቢሹ ምህላዉ ራድዮ ኤረና ከተረጋግጽ ክኢላ ኣላ።
ድምጺ ክልተ ሚሳይላት’ውን ከምዝተሰምዐ ዝጠቐሱ ምንጭታት ኤርትራ፣ ዛጊት ዝዓለበሉ ቦታ ከነጽሩ ኣይክኣሉን።
ዛጊት ኣብ ህዝቢ ይኹን ንብረት ዝወረደ ጉድኣት ክፍለጥ ኣይክኣለን።
ኣገልግሎት ኤሌክትሪክ ተቛሪጹ፣ ኣስመራ ኣብ ጸልማት’ያ ዘላ።
ይኹን’ምበር፣ ብዝሒ ዘለዎ ሰራዊት ካብን ናብን ይንቀሳቐስ ምህላዉ ናይ ዓይኒ መሰኻክር ካብታ ከተማ ኣረጋጊጾም።
ዝቕጽል ዒላማታት፣ ዓዲ ሓሎን ሚኒስትሪ ዜና ክኸውን ከምዝኽእል ስግኣታት ከምዘሎ ዝሓበሩ ምንጭታት ኤረና፣ ዓዲ ሓሎ ዝርከብ ቤት ጽሕፈት ፕረዚደንት ናብ ዘይተፈልጠ ግዝያዊ ቦታ ይግዕዝ ምህላዉ ኣተንቢሆም።
ብዓርቢ 13 ሕዳር፣ ብደቡባዊ ሸነኽ ዶባት ኤርትራ ዝጀመረ ደብዳብ፣ ብምዕራባዊ ሸነኽ፣ ከባቢታት ባድመን ኦምሓጀርን ይቕጽል ከምዘሎ ተፈሊጡ ኣሎ።
==============


text:
Radio Erena: 23 December 2019
ጂቡቲን ስዑዲ ዓረብን ኣብ ጸጥታን ወትሃደራዊ ጉዳያትን ዘተኮረ ምምኽኻር ከምዘካየዳ ዲፕሎማስያውን ምንጭታት ሓቢሮም።
ኣብቲ ብ18 ን19ን ታሕሳስ፣ ኣብ ሪያድ ዝተኻየደ ፈላሚ ርክብ ሓባራዊ ኮሚሽን ጸጥታ፣ ላዕለዎት ሓለፍቲ ጸጥታን ኣዘዝቲ ሰራዊትን ክልትኤን ሃገራትን ተሳቲፎም።
ኣብቲ ምምኽኻር ዝተረኽቡ ሚኒስተራት ውሽጣዊ ጉዳያት ጂቡቲን ስዑዲን፣ ኣብ ዝተፈላለየ ጸጥታዊ ጉዳያት ብሓባር ከስርሖም ዝኽእል ሓያሎ ስምምዓት ከቲሞም።
ቆይሙ ዘሎ ሓባራዊ ኮሚሽን ጸጥታ ክልትኤን ሃገራት፣ ኣብ ሪያድን ጂቡቲን እናተበራረየ ብስሩዕ ክካየድ’ውን ክልቲኦም ወገናት ኣብ መደምደምታ በጺሖም።
ጂቡቲ ምስ ቀጠር ዝነበራ ዝምድና ካብ መፋርቕ 2017 ድሕሪ ምብታኻ፣ ምስ ስዑዲ ዓረብ ኣብ ወትሃደራዊን ጸጥታን ምትሕግጋዝ ተጸሚዳ ትርከብ።
ኣብ ቀርኒ ኣፍሪቃ እትርከብ ንእሽቶን ስትራቲጂያዊትን ሃገረ ጂቡቲ፣ ካብ 2015 ኣትሒዙ ኣብ የመን ኣብ ዝካየድ ዘሎ ኵናት’ውን ኣብ ጎኒ ስዑዲ ዓረብ ደው ምባላ ብወግዒ ገሊጻ’ያ።
ኣብ ካልእ ወገን፣ ብሚኒስተር ጉዳያት ወጻኢ ኣቶ ዑስማን ሳልሕን ኣኻሪ ፕረዚደንት ኣቶ የማነ ገብርኣብን ዝተወከለ መንግስቲ ኤርትራ፣ ምስ ዝተፈላለዩ ሰበ ስልጣን ሚኒስትሪ ጉዳያት ወጽኢ ስዑዲ ዓረብ ኣብ ሪያድ ተዘራሪቡ።
እቲ ልኡኽ ናብ ስዑዲ ዓረብ ዘምርሐ፣ ሓደ መዓልቲ ድሕሪ ምዝዛም ዘተ ጂቡቲን ስዑዲ ዓረብን’ዩ።
ኤርትራ’ውን ከም ናይ ጅቡቲ ምስ ቀጠር ዝነበራ ዝምድና ብምዝሕታል፣ ናብ ስዑዲ ዓረብ ሕቡራት ኢማራትን ኣቛሚታ ትርከብ።
========================


text:
ዘተ ኣብ ህዝባውን ሃገራውን ጉዳይ ምስ ደቀ'ንስትዮ ኣባላት ደግሓኤ
ስለምንታይ ኢና ደቀንስትዮ ተወዲብና ንቃለስ፧ ካብ ደቀ'ንስትዮ ኣባላት ደግሓኤ
መልስና ነቲ ብገለ ኤርትራውያንን ተጋሩን ተቓወምቲ ውድባት ዝመጽአ ኣሉታዊ ኣተሓሳስባ
"መልስና ነቲ ብገለ ኤርትራውያንን ተጋሩን ተቓወምቲ ውድባት ዝመጽአ ኣሉታዊ ኣተሓሳስባ"ኣብ ዝብል ኣርእስቲ ሰፊሩ ዝረኸብናዮ ቪድዮ Red Sea Eri ናባኹም ናብ እዝኒ ሰማዕትና ሰናይ ምክትታል።
Weiterlesen: መልስና ነቲ ብገለ ኤርትራውያንን ተጋሩን ተቓወምቲ ውድባት ዝመጽአ ኣሉታዊ ኣተሓሳስባ
ቃለ-መጠቕ ምስ ኣቶ ተወልደ ሃብተ
ኣብ ህሉዊ ኩነታት ሃገርናን ዞባናን ዘትኮረ ዛዕባ እዩ።
እዋናዊ ጉዳያት | ደም ኤርትራዊ መንእሰይ ዘይጸገቡ ማዳ ሃገር
እዋናዊ ጉዳያት | ደም ኤርትራዊ መንእሰይ ዘይጸገቡ ማዳ ሃገር
ቃለመጠይቕ ምስ መምህር ዘርኣይ ተስፋይን ሓው ጎይትኦም ክፍሎምን
ኣብ ህልዊ ኩነታትሃገርናን መድረኻዊ ሕቶታትን
ጻውዒት መርበብ ደቂ-ኣንስትዮ ኤርትራ - Network of Eritrean Women's Appeal
Weiterlesen: ጻውዒት መርበብ ደቂ-ኣንስትዮ ኤርትራ - Network of Eritrean Women's Appeal
ሰራዊት ኤርትራ ናብ ትግራይ ምእታው ሓላል እዩ፡ በንጻሩ ግን ኣይግድን። እንታይ ማለት እዩ፧
Weiterlesen: ሰራዊት ኤርትራ ናብ ትግራይ ምእታው ሓላል እዩ፡ በንጻሩ ግን ኣይግድን። እንታይ ማለት እዩ፧
ቃለ መጠይቕ ምስ ገዲም ተጋዳላይ ሙሴ ዳኘው
ሕቶ ምሕዝነት ኣብፖለቲካ ኤርትራ ኣብ ዝብል ኣርእስቲ ሰፊሕ ተንታን ክህበና ዕዱም ጋሻ ሒዘልኩም መጽየ ኣለኹ ናብ ምክትታል ክወስደኩም። ይብል Red See Eri


text:
መዝሙር፡ ይትፈሣሕ ሰማይ ወትትሓሰይ ምድር. . . ንባባት፡ ሮሜ 8፡817፥ ፥ 1ዮሓ. 2፡20-ፍ፥ ግ.ሓ. 2፡1-11፥ ዮሓ. 14፡15-26።
ብዓለ ጰራቅሊጦስ ዝዓበየ ጥርዚ ብዓለ ትንሣኤ እዩ። ጰራቅሊጦስ ማለት “ብዓል ሓምሳ” ድሕሪ ፋሲካ አይሁድ ዝብዓል እዩ እዚ ኸአ አይሁድ አብ ደብረ ሲና እግዚአብሔር ንሙሴ ሕጊ ዝሃቦ ዘኪሮም ዘብዕልዎ ብዓል እዩ። አብ ደብረ ሲና ኵሎም ዓለታት እስራኤል ምስ አምላኽን አብ ነነድሕዶምን ህዝቢ አምላኽ ኮይኖም ክነብሩ ኪዳን አትዮም። አምላኽ ዓሰርተ ትእዛዛት ሂብዎም ከመይ ኢሎም ህዝቢ አምላኽ ከምዝኾኑ መታን ክሕግዞም ምኽንያቱ ህዝቢ አምላኽ ምዃን ማለት ምስ አምላኽን አብ ነነድሕድካን ርክብ ገርካ ከምቲ አምላኽ ዝደልዮ ምኻድ ማለት እዩ።
ደቂ ሰብ ነቲ አምላኽ ዝብለና ሓዲግና ብናትና ድለትን ተበግሶን ጥራሕ ክንመርሕ እንተ ጀመርና አብ ጸገም ኢና እንአቱ፥ ናይ እዚ አብነት ዝኾነና ህንጻ ግንቢ ባቢሎን አብ ዝፍጥረት 11 እነንብቦ ደቂ ሰብ ሰማይ ጠቀስ ክሃንጹ ዝወሰኑሉ በዚ አቢሎም ከአ ምስ አምላኽ ከምድላዮም ክራኸቡ፥ ንአምላኽ ከአ ከምድላዮም አብቲ ዝደልይዎ ክሰምር ዝሓሰቡሉ እዩ። እንተ ኾነ አብ መንጎ አምላኽ አብ ነነድሕዶም ከምዘይረዳድኡ ገርዎም ሽዑ መደባቶም ክገብሩ አይ ከአሉን። ዝተፈላለየ ቋንቋታት ክዛረቡ ጀሚሮም ስለዚ ምርድዳእ ጎዲልዎም በዚ ኸአ ብሓባር ክሰርሑ አይተኻእለን።
እዚ ናይ ባቢሎን ታሪኽ ምስቲ አብ ብዓል ጰራቅሊጦስ ዝኾነ ዝመሳሰል አለዎ እንተኾነ ብአንጻሩ እዩ። አብ ጰራቅሊጦስ ሰባት ተረዳዲኦም አብ መንግኦም ሓደ ርድኢት ተፈጢሩ፥ አምላኽ ባዕሉ ነቲ ሓድነት ፈጢርዎ አብ ባቢሎን ግን ፈላልይዎም። ባቢሎን ሰባት እዮም ጀመርቱ ጰራቅሊጦስ ግን አምላኽ ባዕሉ እዩ ጀማሪኡ።
ነዚ መሰረት ገርና ኢና ሰንበት ጰራቅሊጦስ ዘኪርና ነብዕል ዘሎና። ሎሚ ሳልሳይ አካል ቅድስት ስላሴ አብ መንጎና ኃዲሩ ንአና ንደቂ ሰብ ክመርሕን ክሕግዝን ብዕሊ ዝተራእየላ ፍልይቲ ዕለት ልደትና እያ። ከም ማሕበር ክርስቶስ በዛ ቅድስት ዕለት ኢና ጀሚርና ስለዚ ሎሚ በዓልና እውን እዩ። ደቂ ሰብ ሓደ አብ ሕይወትና ብዝልዓለ እንዝክሮ ዕለተ ልደትና እዩ እዚ ኸአ ናይ ሓጎስ ብዓል ገርና ስለ እንዝክሮ እዩ። ብዓልና ብፍሉይ ሓጎስ ክነብዕሎ ከሎና ክልተ ምኽንያት አሎና፥ 1. ጴራቅሊጦስ እቲ መጸናንዒ አብ ልዕሊ ሓዋርያት ዝወረደሉ እናዘከርና ናባና እውን ከም ዝወርድ ንዝክር። 2. ልደት አደና ዝኾነት ቅድስት ቤተክርስትያን እዩ። መዓልቲ ጳራቅሊጦስ ብዕሊ ቤተ ክርስትያን ብመንፈስ ቅዱስ ተወሊዳ ነቲ መምህራ ዝኾነ ክርስቶስ ብዕሊ ክትሰብኮን ክትምስክሮን ዝጀመረትሉ ፍሉይ ዕለት እዩ፥ ስለዚ ብሩኽ ልደት እንተ ተበሃልና ግቡእ እዩ። ብዓል ዘብዕል ትርጉምን ዕሞቕን ዘብዕሎ ዘሎ ምስተረድአ ፍሉይ ትርጉም አብ ሕይወቱ የርኢ ሎሚ ብዓልና ናይ ብሓቂ ብዓል ክኾነልና አብ ልብና መን ኃዲሩ ይመርሓና አሎ ሕይወትና ንመን ይምስክር ርክባትና ብኸመይ ይርአዩ ሰባት አባና ፍቕሪ ምሕረትን ሰላምንዶ ይርእዩ እናበልና ንርእስና እንተ ሓተትና ብዓልና ነብዕሎ አሎና ክንብል ንኽእል።
አብ መዝግብ ሃይማኖት ካቶሊካዊት ቤተ ክርስትያን ቍ 689 ከም ዝገልጾ “እቲ አቦ አብ ልባትና ዘፍስሶ መንፈስ ወዱ ንሱ ብሓቂ አምላኽ እዩ (ገላ 4፡6)። ምስ አቦን ምስ ወልድን ሓደ ህላዌ ዝኾነ መንፈስ ቅዱስ አብ ናይ ሥላሴ ውሳጤ ሕይወት ኮነ፥ አብቲ ንዓለም ዝጽግዎ ህያብ ፍቕሪ ካብኦም (ካብ አብን ወልድን) ፈጺሙ ዘይንጸል እዩ። ነቲ ውሃብ ሕይወት ሓደ ህላዌን ዘይከፋፈልን ሥላሴ አብ እትምልኹሉ ቤተ ክርስትያን አብ ናይ አካላት ፍልየት ዘለዋ እምነት ትገልጽ። አቦ ንወልድ ክልእኽ ከሎ ከአ ወትሩ ነቲ ትንፋሱ ይልእኽ እዩ። አብዚ ድሙር ወይ ስሙር ኪብሃል ዚከአል ተልእኮኦም ወልድን መንፈስ ቅዱስን ፍሉያት ከንሶም ዘይነጻጸሉ እዮም። ርግጽ ንምዃን ናይ እቲ ዘይርአ አምላኽ ርኡይ ምስሉ ዝኾነ እቲ ዚረአ ክርስቶስ እዩ፥ እቲ ነአኡ ዚገልጾ ግን መንፈስ ቅዱስ እዩ”።
መንፈስ ቅዱስ ናይ ኩሉ እምነትና መሰረት ስለ ዝኾነ ንአኡ እንተ ዘይኮይኑ ነቲ አብ አምላኽ ዘሎ ሓደኳ ዚፈልጦ የልቦን (1ቆሮ 2፡11)። እዚ ንእግዚአብሔር ዚገልጾ መንፈስ አምላኽ እምበአር ንክርስቶስ ነቲ ቃሉ ነቲ ሕያው ንባቡ የፍልጠና። እቲ ብነብያት ገሩ ዝተዛረበ መንፈስ ንቃል እግዚአብሔር አቦ ከም ንሰምዕ ይገብረና ነቲ መንፈስ ብቐንዱ ግን አይንሰምዖን ኢና። በቲ ንቃል አምላኽ ዚገልጸልና ንአና እውን ብእምነት ንምቕባሉ ዜኽእለና ምንቅስቓሱ ኢና ክንፈልጦ እንኽእል። እዚ እዩ መሰረታዊ እምነትና ንመንፈስ ቅዱስ ብዝርኢ። አብዚ መሰረት ገርና ኢና ብዓልና ክንርድኦ ዘሎና።
ትንሣኤ ብዓል ብርሃን ንብሎ ምኽንያቱ ሓዲስ ሕይወትን ርክብን ምስ አምላኽ ብትንሣኤ ክርስቶስ ስለ ዝጀመረ፥ ትንሣኤ ክርስቶስ ንሞት ስዒሩ ንጸልማት ቐንጢጡ ደቂ ብርሃን ዝገበረና ፍሉይ ምስጢርን ክብርን ዘልኦ እዩ። ብዓለ ጰራቅሊጦስ ክነብዕል ከሎና ዘዘኻክረና መንፈስ ቅዱስ ፍሉይ ህያብ ነቲ ክርስቶስ ዝገበረልና ዘስተምሃረናን አብ ጉዕዞ ሕይወትና ክንስዕቦን ክንሰብኮን ክሕግዘና ብፍሉይ ዝተዋህበና እዩ። በዚ ሓዲስ ኪዳን ምስ አምላኽ ጀሚርና ቤተ ክርስትያን ከአ ብዕሊ አብ ዓለም ተወሊዳ ተልእኮአ ዝጀመረትሉ እዩ።
ግ.ሓ. ምውራድ መንፈስ ቅዱስ አብ ልዕሊ ሓዋርያት ከም ዝወረደ እና ገለጸ ኃይሊ አምላኽ ምስኡ ከም ዝወረደ አተሓሒዙ ይነግረና። ብዝተፈላለየ ቋንቋታት ዝዛረቡ ዝነበሩ አብ መዓልቲ ጰራቅሊጦስ መጺኦም ዝነበሩ ነጋድያን ነቲ ሓዋርያ ጴጥሮስ ዝሰብኮ ዝነበረ ኩሎም ብሓደ ብምርድኦም ሓደ ካብቲ መግለጺ መንፈስ ቅዱስ አብ ቤተ ክርስትያን ከም ዝዓዪ ዘሎ ዝገልጽ ተአምራት እዩ። አብ ባቢሎን ዝተፈላለየ ቋንቋ ስለ ዝተዛረቡ ክረዳድኡ አይ ተኻእለን በዚ ኸአ ሓድነት ተሳኢኑ፥ አብ መዓልቲ ጰራቅሊጦስ ግን ኵሎም በብቋንቁኦም ክሰምዕዎም ስለ ዝኸአሉ አብ ሓደ ርድኢት በጺሖም፥ እዚ ንጹር መግለጺ ተልእኮ ናይ እታ ኵላዊት ቤተ ክርስትያን ዝነግር እዩ። ቤተ ክርስትያን ናይ ኵሎም ደቂ ሰብ መንጪ ሓድነት ኮይና ነቲ ክርስቶስ ዝሃባ ተልእኮ አብ ሕብረተ ሰብ ዓለም ክትነግሮን ክትሰብኮን ከም ዘልአ ዝሕብር እዩ።
ቅዱስ ጳውሎስ ዘዘኻኽረና አብ ናይ ሎሚ መልእኽቱ በቲ ዘሎና ተመክሮ ዘይድምሰስ ምልክት ጰራቅሊጦስ አብ ግንባርና ከምዘሎና ዘኪርና ብቅድስና ሕይወትና ክንመርሕ ይነግረና። ንመልእኽቲ አምላኽ አብ ኩሉ ክነብጽሕ ዝተሓረና ኢና። ንተልእኮና ሕይወት ዝህቦን ዝመርሖን ባዕሉ መንፈስ ቅዱስ እዩ። ስለዚ በዚ ሎሚ አብ ልዕለና ዝፈስስ ዘሎ ናይ መንፈስ ቅዱስ ጸጋ ብሓቅን ብምልኡን ደቂ አምላኽ ምዃና ዘይሃስስ ምልክት ተዋሂቡና አሎ። ወላእኳ ምውላድና ብጸጋ ደቂ አምላኽ እንተ ኾና ወርስቲ መንግስቲ አምላኽ ኢና። አምላኽ ብገዛእ ፍቓዱ ወረስቲ መንግስተ ሰማይ ናይ ምዃን መሰል ሂቡና እዚ ኸአ ነቲ ሓደ ወዱ ከማና ገሩ ምእንታና አብ ዕጸ መስቀል ምስ ሞተ ዕርቡን ድሕነት ከፊሉ ናቱ ገሩና።
ናይ ሎሚ ወንጌል ቀንዲ ተራ መንፈስ ቅዱስ አብ ሕይወትና የዘኻኽረና። እዚ ከአ ነዚ ዝስዕብ የጠቓልል፡ ጠበቓ ምዃን፥ ምምሃር፥ ክንፈልጦ ንዘሎና ነገራት ምዝኽኻር። እዚ አብ ተግባር ክውዕል ምስኡ ክንተሓባበር ስንድዋት ከም ዝኾና ገሊጽና ክንክእል አሎና። ጠበቓና ዝኸውን እንተ አመናዮን ናይ ኩሉ ነገራትና ሓላፍነት እንተ ሃብናዮን ጥራሕ እዩ። ዝምህረና ንምኽሩ ክንሰምዕ ፍቓደኛታት እንተ ኾና እዩ። ዘዘኻኽረን ነቲ ክንፈልጦ ዝግብአና ክንፈልጥ ብትሕትናን ብምሉእ ድለትን ኩሉ ጊዜ እንተ ቐረብናዮ ጥራሕ እዩ። “ኦ መንፈስ ቅዱስ አምላኸይ ሓግዘኒ ምኽንያቱ ብዙኅ ነገራት ክፈልጦን ክርድኦን ይጽግመኒ አሎ፥ ንሓቅን ጽድቅን ክርዳእን አብ ግብሪ ከውዕልን ንዓይኒ ሕልናይ አብርሃለይ” ንበሎ።
መንፈስ ቅዱስ ክንቅበል እንከሎና አብ ግብሪ ክነውዕሎ ዝግብአና ነገራት አሎ። ፩ያ እቲ እንቕበሎ መንፈስ ቅዱስ ናይ ፍርኅን ስንባደን መንፈስ አይ ኮነን እንታይድአ ዘበራትዕን ውሉድ አምላኽ ዝገብረናን እዩ። በዚ ምኽንያት ከአ እቲ አቦ ኢልና እንጽውዓሉ መንፈስ ውሉድነት ተቐቢልና።
መንፈስ ቅዱስ ዝተቐበልናዮ ጽቡቕን ነባርን ፍረ መታን ክንፈሪ እዩ (ገላ 5፡22) እዚ ኸአ ፍቕሪ፥ ሓጎስ፥ ሰላም፥ ትዕግስቲ፥ ልግሲ፥ ሕያውነት፥ እሙን ምዃን፥ ለውሃት ርእስኻ ምግታእ እዩ”። ውህበት መንፈስ ቅዱስ ዝውሃበና ንኻልኦት ክንሕግዝን ምእንቲ ከነበራትዕን እዩ። ከምኡ አብ መንግስቲ ሓቂን ሰላምን መታን ክመርሓናን አብ ምልአት ሕይወት ክንበጽሕ ምእንቲ እዩ። ሎሚ እምብአር በዚ አምላኽ ዝገልጸልና ዘሎ አገራሚ ነገራት እና አመስገና አብቲ ዘይሃስስ ፍቕሪ አምላኽ ጸኒዕና ምእንቲ ክነብር ንለምኖ።
አብ መውደእታ ርሑስ ብዓል ለደት ናይ እታ ሓንትን ቅድስትን ካቶሊካዊት ሓዋርያዊት ቤተ ክርስትያን። አብ ኵሉ ዓለም እንርከብ ምእመናን ርሑስ ልደት። መንፈስ ቅዱስ ከአ ኩሉ ጊዜ መራሒና ኾይኑ ዝነብር ይግበረና። ንቅድስቲ ቤተ ክርስትያን አደና ንዘለዓለም ብሰላም የንብረልና።
ኣባ ንጉሠ ፍሥሓ


text:
Radio Erena: 12 February 2018
ሩስያዊ ደራሲ ኣሌክሳንደር ፑሽኪን ዝሞተሉ መበል 181 ዓመት፣ ኣብ ኣስመራ ተዘኪሩ ከምዝወዓለ ኤምባሲ ሩስያ ካብ ኣስመራ ሓቢሩ።
ኣብቲ ብ10 ለካቲት ዝተኻየደ ዝኽሪ፣ ላዕለዎት ሰበ ስልጣን መንግስቲ ኤርትራን ኣባላት ኤምባሲ ሩስያን ተረኺቢሞም፣ ኣብ ሕብምርቲ ኣስመራ ኣብ ዝተሃንጸ ሓወልቲ ናይቲ ሩስያዊ ዕምባባታት ከምዘነብሩ ተገሊጹ።
ብዘይካ’ዚ ኤርትራውያን ቆልዑ ንዝኽሪ እቲ ሩስያዊ መዛሙር ከስምዑ እንከለዉ፣ ብዝተፈላለየ ቋንቋታት’ውን ግጥምታት ቀሪቡ።
ንስነ ጥበባውያን ዜጋታቱ ዝግባእ ክብሪ ዘይሃበን ኣብ ርእሰ ከተማ ኣስመራ ሓወልቲ ዘይሃነጸን መንግስቲ ኤርትራ፣ ምእንቲ ናይ ሩስያ ምጽወታ ክብል፣ ናይ ኤርትራ ዘርኢ ኣለዎ ተባሂሉ ንዝውረየሉ ሩስያዊ፣ ኣብ ሕምብርቲ ኣስመራ ኣብ እግሪ ማይ ጃሕጃሕ ሓወልቲ ምህናጹ ንብዙሓት ዜጋታት ከምዘጉሃየ ይፍለጥ።
መሰል ዜጋታት ብምግሃስን ብስደት ዜጋታቱን ብደረጃ ዓለም ግኑን ዝኾነ መንግስቲ ኤርትራ ብዘይካ’ዚ፣ ምስለይ ከጸብቑ ይኽእሉ’ዮም ንዝበሎም ምስ ኤርትራ ዝኾነ ሌላ’ውን ዘይጸንሖም፣ ናይ ኤርትራ መበቆል ኣለዎም ንዝብሃሉ ሰባት ብወጻኢታት መንግስቲ እናዓደመ፣ ምዕሩግ ኣቐባብላ ክገብረሎም ልሙድ ባህርያቱ ምዃኑ ተዓዘብቲ ይገልጹ።
======================


text:
ሕርሲ – ናይ ምምጻእ ግዜ!
ሕማም ሕርሲ ብዝተፈላለየ መንገዲ ክጅምር ይኽእል። መብዛሕቱኡ ግዜ ብቓንዛታት ይጅምር፡ እንተኾነ ግን እቲ ናይ መጀመርያ ምልክት “መሐንበሲ ማይ ምስ ዝፈስስ’’ ወይ ሕንጻጻት ናይ ደም ዘለዎ ልፋጭ ምስ ዝፈስስ እዩ። ሓገዝ እንተደሊኺ ወይ ማይ ምፍሳስ ምጅማሩ እንተጠርጢርኪ ንመሕረስቲ ርኸብዮም።
ኣብ ሆስፒታል፡ መጀመርታ ን መሕረሲት ትረኽቢ ንሳ ከኣ ሕርሲ ጀሚሩ እንተኾይኑን ክትኣትዊ ድማ እንተለኪ ድማ ትግምግምን። መስርሕ ናይ ሕርሲ ጀሚሩ እንተኾይኑ ናብ ሆስፒታል ክትኣትዊ ኢኺ።
ህጻን ኣብ ማህጸን ከመይ ኣሎ ስእሊ ንምርካብ ብናይ CTG መሳርሒ ጌርካ ድምጺ ናይ ልቡ ምፍታሽ ክግበር እዩ። እዚ ከኣ ኣስር ናይ’ቲ ህጻን ናይ ልቢ ኩነታትን መስርሕ ሕርሲ ኣብ ማህጸንን ይዕቅብ።
ሕርሲ ኣቐንዛዊ እዩ። እንተኾነ ግን እዚ ቃንዛ ካብ ሰብ ናብ ሰብ ይፈላለ እዩ። ነዚ ቃንዛ ንምኽኣል ዝተፈላለዩ መንገድታት ኣለዉ። እቲ ቀንዲ መሰረት ናይ ገዛእ ርእስኺ ኣካላውን ኣእሙራውን ምድላው ምግባር እዩ። እዚ ከኣ፡ ንኣብነት ብምድቃስ፡ ጽቡቕ ጌርኪ ምብላዕን ኣብ ናይ ሕርሲ መዳለዊ ኮርስ ብምስታፍን ይኸውን። ኣብ እዋን ሕርሲ መሕረስቲ ብዛዕባ ፈውሲ ቃንዛን ኣየናይ ኣገባብ ከምዝጥዕምን ምኽሪ ክህቡኺ እዮም። ብዛዕባ ዝተፈላለዩ ኣገባባት ዝምልከት ሓበረታ ኣብ፡ዚ ክትረክብ ትኽእል
ከም ሓጋዚ ሰብ መጠን፡ እብ እዋን ሕርሲ ኣዝዩ ዘገርም ኣገዳሲ እጃም ኣሎካ። ኣብ’ኡ ምህላውካን ቅርብ ምባልካን ጥራይ ዓቢ ለውጢ የምጽእ። ቀጻሊ ሓገዝ ምግባር ኣድላይነት ሕክምናዊ ናይ ቃንዛ መህዲኢ፡ መውጺኢ ቫክዩም/ንፋስን መጥባሕትን ከጉድል ይኽእል። እቲ ዝበለጸ ሓገዝ ካብ’ቲ ናብ ኣደ ዝቐረበ ዝምድና ዘለዎ ሰብ ይመጽእ። ንገዛእ ርእስኻ ልክዕ ከም ብርሃን ዘለዋ ኣብ ምድሪ ትርከብ ገዛ ኮንካ፡ እታ ትሓርስ ዘላ ሰብ ድማ ኣብ ዘናውጽ ማዕበል ዘለዎ ባሕሪ ዘላ ጃልባ ጌርካ ስኣሎ። ክትገብሮ ዘሎካ ድማ እዚ ምንዋጽ ዘለዎ ማዕበል ክሳብ ዝውዳእ እታ ብርሃን ዘለዋ ገዛ ኮንካ ብርሃንካ ምውላዕ እዩ።
ቀዳማይ ሕጊ ድማ ቀረባ ብሙዃን ካብ ኣደ ኣይትፈለ። ዝተፈላለየ ኣገባባት ናይ ምትንኻፍን ምድራዝን ወይ ማሳጅ ፈታትን። ዝኾነ ዝሰርሓልካ ነገር ምስ እትረክብ ከምኡ ምግባር ቀጽል። ብውጺኢት ምድራዝ ወይ ማሳጅ ምስ እትጠራጠር፡ ኣብ’ተን ሰለስተ ናይ ምጭብባጥ እዋናት ፈትን እሞ ገምግሞ። ምትንኻፍ ልክዕ ከም ኣቀማምጣ ማህጸንን ህጻንን-ካብ ላዕሊ ናብ ታሕቲ ምዃኑ ዘክር። እቲ ምትንኻፍ ቀስ ገርካ ኣንቀሳቕሶን ከመይ ከምዝስምዓ ድማ ሕተት። ቆይቂ ምስ ትረክብ፡ ዳርጋ እቲ ናይ ጸቕጢ ስርዓት እዩ ዝዛረብ ዘሎ። ስለዚ ን ኣደ ውሕስነት ክስምዓ ምእንቲ ዝያዳ ኣበርቲዕካ ክትሰርሕ የድልየካ። ድኻም ምስ ዝስምዓካ ካብ ኣባላት ሆስፒታል ሓገዝ ሕተት። ደገፍ ምስ እትደሊ’ውን ዘይንቡር ኣይኮነን።
1) ናይ ምሕባእ/ምዱጓል መድረኽ
ኣብ እዋን ናይ ምሕባእ መድረኽ ዝበዝሓ ሰባት ገና ኣብ ገዛ ይጸንሓ። ኣብ’ቲ መጀመርታ ኢንተርቫል ጸጸኒሑ ምጭብባጥ ይመጽእን ከም ናይ ጽግያት ወይ ፐርየድ ቅርጸት ድማ ይመስል። ቀስ ኢሉ ድማ ዝያዳ ኣቐንዛዊን ጹዑቕን ይኸውን። ስለዚ ምዕራፍ፡ ፎኪስ ምድራዝ ወይ ማሳጅን ምውሳድን ብውዑይ ማይ ነብስኻ ምሕጻብን ጽቡቕ እዩ። ተወሳኺ ፈውሲ ቃንዛ እንተኣድልዩ፡ ኣልቨዶን፡ ፓናዶል ወይ ናይ ነርቭ መበራበሪ አለክትሮድስ ዘለዋ ንእሽቶ መሳርሒ ናይ ተንስ ምጥቃም ይክኣል።
2) ናይ ምኽፋት መድረኽ
ኣብ ናይ ምኽፋት መድረኽ፡ ቃንዛ ዝያዳ ብዘይምቁራጽ ይብርትዕን ይነውሕን። ሕጂ ክሳድ ማህጸን ብሙሉኡ ክኽፈት እዩ። ኣብ ውሽጢ 10 ደቓይቕ ምጭብባጥ 3-4 ግዜ ምስ ዝመጽእ፡ ንመሕረስቲ ናይ ምርካብ ግዜ ኣኺሉ ኣሎ።
3) ናይ ምውጻእ መድረኽ
ህጻን ነዊሕ ተጓዒዙ ናብ ጎሎ ወሪዱ ኣሎ ሕጂ ከኣ ናይ ምድፋእ ግዜ እዩ። ባህርያዊ ክትደፍኢ ክትደልዪ ኢኺ፡ እንተኾነ ግን ኣብ ግዜ ምጭብባጥ መሕረሲት ምትንፋስ ክትቅጽሊ ክትሓተኪ ትኽእል እያ። እዚ ከኣ ህጻን ገና እኹል ምውራድ ኣይወረደን ስለዝኾነ ክኸውን ይኽእል። ወይ ድማ ን ቲሹታት ዝያዳ ንክዝርግሑ ንምኽኣል እዚ ከኣ ገዚፍ ሓደጋ ናይ ምቕዳድ ንሙጉዳል እዩ።
4) ቀጥታ ድሕሪ ምውላድ ዘሎ መድረኽ
ቆልዓ ወጺኡ ኣሎ፡ ምናልባት’ውን ቀጥታ ኣብ ጡብ ተነቢሩ ክኸውን ይኽእል። መብዛሕቱኡ ግዜ ቆልዓ ባዕሉ ከተንፍስን ክበክን ይጅምር፡ ኣብ ገለ ግዜ ግን ንእሽቶ ሓገዝ ካብ ኣባላት ሕክምና የድሊ። መሕረሲት ብተወሳኺ ሕጂ መዳሕንቲ ከምዝወጸን ማህጸን ይጭበጥ ምህላዉን ከተረጋግጽ እያ። ምስፋይ የድሊ እንተኾይኑ መሕረሲት መደንዘዚ ከተካናውን እያ።
ምህላው ቆልዓ ክትምሃሮ ዘሎካ ነገር ኣይኮነን። ኣካላትካ ብልክዕ እንታይ ክገብር ከምዘለዎ ይፈልጥ እዩ። እንተኾነ ግን ዝተፈላለዩ ረቛሒታት ንኣካላትካ ከይተደረተ ንክሰርሕ ክኽልክልዎ ይኽእሉ እዮም። ኣብ ምጅማር ሕርስን ቃንዛ ምስ ጀመረን ኣካላትኪ ዝበዝሕ እዋን ብናይ ጸቕጢ መጥቃዕቲ ግብረ መልሲ የሪኢ። ናይ “ግጠም ወይ ህደም” ግብረመልሲ ድማ ይመጽእ። እዚ ማለት ጅማውቲ ይውጠሩ፡ ምስትንፋስ ይልወጥ፡ ስለዚ ትሓርስ ዘላ ሰብ ኣብ’ቲ ቃንዛን ተተኩርን ከመይ ግይራ ካብኡ ትወጽእ ትሓስብን። እዚ ግብረ መልሲ ሓደገኛ ኣይኮነን እንተኾነ ግን ነቲ ሕርሲ ከናውሖን ን ኣደን ዕሸልን ጽቕጢ ክገብር ይኽእል።
ኣብ እዋን ሕማም ሕርሲ ዝረአ ናይ ጸቕጢ ምጥቃዕቲ ብኣድረናሊን ዝብሃል ናይ ህድማ ሆርሞን እዩ ዝብገስ። እዚ መልሲ-ግብሪ እዚ ብመንገዲ ናይ ጽቡቕ-ይሰማዓካ ዝብል ኦክሲቶሲን ዝብሃል ሆርሞን ይዛነቕ። እዚ መደንዘዚ ናይ ቃንዛ ኮይኑ ን ማህጸን ድማ ብግቡእ ክጭበጥ ይሕግዝ። ኩነታት ናይ ውሑስ ስሚዒት ብምፍጣር ኣካላትና ኦክሲቶሲን ከምዘንዝዕ ክገብሮ። እዚ ከኣ ናዓና ኣብ ግዜ ሕርሲ እንታይ የጋጥም ብቐሊሉ ክነካውኖ ይሕግዘና። ከም ሓጋዚ ሰብ፡ ኣብ’ዚ ብምህላውካ ዓቢ ለውጢ ከተምጽእ ትኽእል፡ ንእሽቶ መልእኽቲ ወይ ካልእ ብ ኣደ ዝድነቕ ነገር ክኸውን ይኽእል።
ኣብ ግዜ ንጡፍ መድረኽ ናይ ሕማም ሕርሲ ዝስማዕ ረምታ ናይ ምጭብባጥ። ነፍሲወከፍ ምጭብባጥ ካብ ኣስታት 60-90 ሰከንድታት ይወስድን ካባኡ ሽዑ ብውሕዱ ንነዊሕ ዝጸንሕ ደው ምባል ይመጽእን። እዚ ማዕበላት ወይ ጥርዝታትን መትረባትን ተባሂሉ ክግለጽ ይክኣልን ታሕተዋይ ክፋል ናይ ነፍስወከፍ መትረብ ድማ ኣብ ማእከል ናይ’ቲ ምጭብባጥ ይመጽእ። ነዚ ህርመት ብሓባር ክትረኽቦ ፈትን፡ ስለዚ ኣብ ግዜ ምጭብባጥ ብምስራሕ ኣብ ደው ዝብለሉ ግዜ ድማ ተዕርፍ። ኣብ’ናይ ሕጂ ብምቱኳር ኣብ ሓደ ግዜ ሓደ ምጭብባጥ ውሰድ። እቲ ቃንዛ ምስ ሓለፈ ንምዝናይን ዳግማይ ንምስራሕን ብሓባር ዓሚቕ ምስትንፋስ ግበሩ።
ምስትንፋስንትሓርስ ሰብ ዝምልከት
ኣብ ግዜ ቃንዛ ብትዕግስትን ህድኣትን ንምስትንፋስ ኣቶኩሪ። ኣብዚሕኪ እንተድኣ ኣስተንፍስኪ፡ ኣብ ኣካላት ዘይምምዝዛን ይስዕብ፡ እዚ ድማ ናብ ማህጸንን ናብ ህጻንን ዝውሕዝ ኦክስጅን ይውሕድ።ንዝሕግዝ ዘሎ ሰብ
ነቲ ምስትንፋስ ብምስማዕ ብምክትታል ሓግዝ ኣጸቢቑ ይስማዕ እዩ፡ ን ኣደ ዝያዳ ብህድኣት ከተስተንፍስ ከተዘክራ ትኽእል ኢኻ።
ምዝናይንትሓርስ ሰብ ዝምልከት
ቃንዛ ንምቅላስ ክትውጠር ክትደልዪ ባህርያዊ እዩ፡ እንተኾነ ግን ኣብ ግዜ ምጭብባጥ ንኩሉ ኣካላትካ ከተዛንዮ ፈትኒ። ኣብ መንጋጋ፡ ማእገር፡ መቐመጫን ሰለፋትን ኣቶኩሪ፡ ምኽንያቱ ክንውጠር እንኮለና ኣብዚኣቶም እዩ ዝያዳ ወጥሪ ዝስምዓና። ኣብ ግዜ ምጭብባጥ ሓደ ጭዋዳ ኣሎ ክሰርሕ ዝድለ ንሱ እዩ ከኣ ንማህጸን ዝቆጻጸር።ንዝሕግዝ ዘሎ ሰብ
ነቲ ወጥሪ ብምጥማትን ብምስትምቓርን ኣውጽእዮ። ብቃላትን ምትንኻፍን ገርካ ምዝናይ ምትብባብዕ።
ድምጺንትሓርስ ሰብ ዝምልከት
ኣብ ግዜ ምጭብባጥ ፎኪስን ምኡዝን ቃና ተጠቐሚ። መንጋጋኺ ከቢድን ዝተዛነየን ምዃኑ ሕሰቢ። ሕርሲ ኣብ ናይ ጽዑቕ ደረጃ ምስ ኣተወ፡ ዝብዝሕ እዋን ብህድኣትን ትዕግስትን ምስትንፋስ ኣሸጋሪ እዩ። ስለዚ ንደገ ከተስተንፍስ ከለኺ ድምጺ ምውጻእ ምቹእ ክኸውን ይኽእል እዩ። ኣብ ድምጺ ምድሃብ ነቲ ቃንዛ ንምቁጽጻር ቀሊል ክገብሮ ይኽእል እዩ።ንዝሕግዝ ዘሎ ሰብ
ንድምጻ ስማዕን ኣድላዪ እንተኾይኑ ውን ነቲ ምኡዝ ቃና ናይ ድምጺ ድማ ኣዘክራ። ንባዕልኻ ድምጺ ንምግባር ኣይትፍራህ። ካልእ ሰብ ኣብ ክፍላ ድምጺ ይገብር እንተልዩ ነታ ኣደ ድምጺ ንክትገብር ይቐለልላ።
ሓሳባትንትሓርስ ሰብ ዝምልከት
ብዘየገድስ ከመይ ዓይነት ሕርሲ ትሓርሲ፡ ኣብ ገዛእ ርእስኺ ተኣማመንን ኣካላትኪ ድንቂ ሙዃኑ ዘክርን። ዘይከም ቃንዛ ኩርምትን ካልኦት ቃንዛታት፡ ዘቋረጸ ቃንዛ ከምዘይምለስን ከሙኡ ከኣ ናይ ሕማም ሕርሲ ቃንዛታት ብውሑዱ የዕርፉ ምዃኖም ዘክሪ፡ ዋላ’ኳ ንሕጂ ከቢድ ይኹን ክዝከር ዝግበኦ ግን ኣብ ሓጺር ግዜ ምስ ንእሽቶ ውላድኪ ክትራኸቢ ኢኺ።ንዝሕግዝ ዘሎ ሰብ
ኣደ ኣወንታዊ ስእሊ ኣብ ቅድሚኣ ከተቐምጥን ዝመጻ ኣሉታዊ ሓሳባት ክትልውጦን ብምዝኽኻር ኣተባባዓያ። ዋላ’ኳ ትሓርስ ዘላ ሰብ ኣብ ገዛእ ርእሳ ምትእምማን እንተኣጥፈአት፡ ንስኻ ጸኒዕካ ክትቀውምን ምትብባዕካ ክትቅጽልን ይግባእ።
ብ ኣፍ ርሕሚ ምውላድ ኣጸጋሚ ወይ ሓደገኛ ዝገብሩ ነገራት እንተዳኣ ሃልዮም፡ መጥባሕቲ ክትገብሪ ግቡእ እዩ።
እንተዘይኮይኑ ግን፡ ዝበዝሕ ግዜ ብ ኣፍ ርሕሚ ምሕራስ ይምረጽ። ብዝተፈላለዩ ኣገባባት ምሕራስ ዝምልከት ዝያዳ ንምንባብ ኣብ’ዚ።
ካብ’ቲ መዳሕንቲ ተላጊባትላ ዝነበረት ቁስሊ ናይ ማህጸን ድሕሪ ሕርሲ ቁሩብ ምድማይ ክህሉ እዩ። እዚ ከኣ ድሕሪ ሕርሲ ዝመጽእ ፈሳሲ ወይ ደም ይብሃልን ዝበዝሕ ግዜ ኣብ ውሽጢ 6-8 ሰሙናት ደው ይብልን። ኣብዝ’ዚ እዋን እዚ ሓደጋ ናይ ረኽሲ ካብ ንቡር ንላዕሊ ይዛይድ። ስለዚ ምሕጻብ ሰብነት፡ ብዘይ ኮንዶም ዝግበር ጾታዊ ርክብን ብዘይካ ፓድ ወይ ጡጥ ናይ ንጽህና መከላኸሊ ኣወግዲ። ንቀጻሊ ጸገማት ንምውጋድ ኣብ ከብድን ባይታ ናይ ጎሎን ዘለዉ ጭዋዳታት ምውስዋስ ምግባር ኣገዳሲ እዩ።
ናይ ድሕረ ክንክን ምርኣይ ኣብ ናይ ድሕሪ ሕርሲ ክሊኒክ ኣብ 8-12 ሰሙናት ድሕሪ ሕርሲ ይግበር። ኣብዚ ሕርሲ ከመይ ከምዝነበረን ድሕሪ ሕርሲ ከመይ ተሰሚዑክን ከሙኡ ድማ ብዛዕባ ምቁጽጻር ወሊድ ክትዛረብ ትኽእል። ከም ሓቂ ኣብ ሓጺር ግዜ ድድሕሪ ሕርሲ ዋላ እንዳ ኣጥቦብኪ ጥንሲ ክትሕዚ ትኽእሊ ኢኺ።
ኣብ ገዛእ ርእስኻ ተኣማመኒ
ኣብ ሕርሲ ዝነበረ ግዜ ዓቢ ብደሆ ክኸውን ይኽእል፡ እንተኾነ ግን ብርግጽ ኣዝዩ ሓያል ተመኩሮ ውን ኔሩ ክኸውን ይኽእል። ብኡ ክትሓልፊ ኢኺ፡ ከምኡ ድማ ምስ ሓድሽ ውላድኪ ክትራኸቢ ኢኺ።
ንኣባላት መሕረሲ እመንዮም
ኣብ ሕርሲ እንተኣለኺ፡ ኣብ ውሑስ ኣእዳውን ቅድሜኺ ንብዙሓት ቆልዓ ኣብ ምሕራስ ዝሓገዙ ሰባትን ኢኺ ዘሎኺ። ኩሉ ሪኦሞ ኣለዉ፡ ኣብ ኣካላትኪ እንታይ ይካየድ ኣሎን ከምኡ ከኣ ነቲ ዘጋጥመኪ ብድሆ ንምክዋን እቲ ዝበለጸ መንገዲ ይፈልጡ እዮም።


text:
ኣብ ትግራይ ሎሚ ክራማት 1.2 ሄክታር መሬት ብዝራእቲ ክሽፈን ተተሊሙ ኣሎ:: ናይ ዝተፈላለዩ ወረዳታት ሓረስቶት ዘለዎም ምድላዋት ብዝምልከት ኣዘራሪብናዮም ኣለና::
ቐሺ ገብራይ ኪዳነማርያም ኣብ ዞባ ማእኸል ትግራይ ወረዳ ወርዒለኸ ጣብያ ወርዒ ነባሪ እዮም:: ኣብቲ ቆላ ኩነታት ኣየር ዘለዎ ወርዒ ፍርቂ ሄክታር መሬቶም ዕፉን ዘሪኦምዎ:: ኣብ ከባቢኦም ብበዝሒ ዕፉን ከምዝዝራእ እዮም ዝዛረቡ:: ካብ ናይ ባዕሎም መሬት ብተወሳኺ ኣብ ናይ ካልኦት መሬት ብትውፍርቲ ከምዝሓረሱ ዝገለፁ ቐሺ ገብራይ ነዚ ድማ እኹል ዝኾነ ዘመናዊ ድኹዒ ከምዝተጠቐሙ ይዛረቡ::
ካልእ ሓረስታይ ኣብ ወረዳ ላዕላይ ማይጨው ጣብያ ለሳልሰ ጣፍ ዝዝራእ መሬቶም እናሓረሱ ዝረኸበናዮም ሃለቃ ኣለም ገብረፃድቕ እዮም:: ከባቢኦም ብብዝሒ ጣፍ ዝዝረአሉ ኮይኑ ኣብ ፈላማይ መዓልታት ወርሒ ሓምለ ንምዝራእ ድማ መሬቶም ደጋጊሞም ይሓርሱ ከምዘለዉ ገሊፆም::
ሓረስታይ ነጋሲ ሃይለ ድማ ኣብ ዞባ ሰሜን ምዕራብ ትግራይ ወረዳ ታሕታይ ቆራሮ ጣብያ ዓዲ ግዳድ ነባሪ እዮም:: ንሶም ድማ ዘለዎም ሓደ ሄክታርን ፈረቓን መሬት ጣፍ: መሸላን ዓተርን ንምዝራእ ከምዝተዳለዉ ተዛሪቦም:: ነዚ ድማ መሬቶም ደጋጊሞም ይሓርሱ ምህላዎምን ዘድልዩ እታወታት ሕርሻ ይጥቀሙ ከምዘለዉ ተዛሪቦም::
ኣብ ትግራይ ኣብ ዘበነ ምህርቲ 2011 / 2012 ልዕሊ 1.2 ሚልዮን ሄክታር መሬት ክዝራእ ትልሚ ዝተታሕዘ ኮይኑ ካብዚ ልዕሊ 18 ሚልዮን ኩንታል እቶት ክርከብ ተተሊሙ ከምዘሎ ካብ ቢሮ ሕርሻን ልምዓት ገጠርን ትግራይ ዝተረኽበ ሓበሬታ የረድእ::እቲ ሓበሬታ ዘራእቲ ሰሊጥ: ስርናይ: ጣፍ:መሸላን ዕፉንን ድማ ብበዝሒ ዝዝራእ ምኻኑ እዩ ተገሊፁ::


text:
ኣብ ደቡባዊ ኢትዮጵያ ዞባ ጉራጌ ከተማ ወልቂጤ ቅድሚ ሰሙን ዝተጀመረ አድማ ኣብ ዘብቕዓሉ ዘሎ እዋን ዝተአሰሩ ከምዘይተፈትሑን ሕቶታቶም ከምዘይተመለሰሎም ንድምጺ ኣሜሪካ ዝሓበሩ ነበርቲ አሽንዃ’ዶ ዝተአሰሩ ክፍትሑ ንሕና’ውን ንድለይ ኢና ዘለና ይብሉ። ምምሕዳር’ቲ ክልል ኣብ ዝሃቦ ምላሽ ዝተአሰሩ ብደረቕ ገበን’ዮም ይብል።
ዝሓለፈ ሰሙን ዝጀመረ ናይ ስራሕ ደው ምባልን ካብ ገዛ ዘይምውጻእ አድማ ከተማ ወልቂጤ ስዒቡ ብዝተላዕለ ተቓውሞን ዝተላዕለ እምባጓሮ ክልተ ሰባት ከምዝሞቱን ካልኦት ቁጽሮም ዘይተፈልጠ ከምዝቆሰሉ ናይ ዓይኒ መሰኽኻክር ይገልጹ።
መንግስቲ’ቲ ክልል ዝሞተ ሰብ ሓደ ጥራይ እዩ ይብል።
ምክንያት’ቲ አድማን ተቓውሞን ጸገም ልምዓትን ጸገም ሰናይ ምሕደራን ምኳኑ ነበርቲ ይጠቕሱ።
እቲ ንሰለስተ መዓልታት ዝተጸውዓ አድማን ንሰሙን ዝቀጸለሉ ምክንያት ምሟት እቶም ክልተ መንእሰያትን ምእሳር ካልኦትን ምዃኑ ሽሞም ክግለጽ ዘይደለዩ ናይ ዓይኒ ምስክር ካብቲ ቦታ ይሕብሩ።
ምሉእ ትሕዝቶ ኣብዚ ምስማዕ ይክኣል።


text:
አስትንትኖ ቃል አምላኽ መስከረም – 14.2018
ኣቦና አብ ሰማያት ትነብር . ……….
ሰላም ንዓኪ ኦ ማሪያም ………..
ስብሓት ንአብን ንወልድን …………: ፡
ዮሓ.3:13-17
ብጀካ እቲ ኻብ ሰማይ ዝወረደ ወዲ ሰብ፥ ናብ ሰማይ ዝዓረገ ሓደ እካ የልቦን። ብእኡ ዚአምን ዘበለ ኹሉ ናይ ዘለዓለም ሕይወት ምእንቲ ኺረክብ እምበር ከይጠፍእሲ፥ ከምቲ ሙሴ አብ በረኻ ንተመን ዝሰቐሎ፥ ወዲ ሰብ ድማ ኸምኡ ኺስቀል ይግባእ ኢዩ።
“በቲ ሓደ ወዱ ዝአመነ ዘበለ ኹሉ ናይ ዘለ ዓለም ሕይወት ምእንቲ ኺረክብ እምበር ኸይጠፍእሲ፥ አምላኽ ንወዱ በጃ ኽሳዕ ዚህብ ክሳዕ ክንድዚ ንዓለም አፍቀራ። ምኽኒያቱ አምላኽ ንወዱ ናብ ዓለም ዝለአኾ፥ ዓለም ብእኡ ምእንቲ ኽትድኅን እምበር ንዓለም ኪፈርድ ኢሉ አይኮነን።
- አስተንትኖ
መድኃኒና ኢየሱስ ክርስቶስ “ብጀካ እቲ ኻብ ሰማይ ዝወረደ ወዲ ሰብ፥ ናብ ሰማይ ዝዓረገ ሓደ እካ የልቦን” እናበለ አምላኽነቱ ይገልጽ። ናብ መንግሥተ ሰማይ ዝደየበ ወላሓደ የለን፡ ስለዚ ምሉእ ዝኾነ ፍልጠት ምስጢር እግዚአብሔር ክህልዎ ዝኽእል ሰብ የልቦን። ብጀካ እቲ ካብ ሰማይ ዝወረደ ወዲ አምላኽ ካልአይ አካል ናይ ቅድስቲ ሥላሴ። ብእኡ ዚአምን ዘበለ ኹሉ ናይ ዘለዓለም ሕይወት ምእንቲ ኺረክብ እምበር ከይጠፍእሲ፥ ከምቲ ሙሴ አብ በረኻ ንተመን ዝሰቐሎ፥ ወዲ ሰብ ድማ ኸምኡ ኺስቀል ይግባእ” ብምባል ናይ ብሉይ ኪዳን ይጠቅስ። እግዚአብሔር ንሙሴ አብ መጽሓፍ ዘኁልቁ 21:8-9 ከምዚ ከምዚ ክብሎ ንርኢ “በስራዚ መርዛም ተመን ግበር፥ አብ ባላ ድማ ስቐሎ። ዝተነኽሰ ዘበለ ናብኡ እንተ ጠመተ ኸአ ኪሓዊ እዩ።” ሙሴ ኸአ ኻብ አስራዚ ተመን ገበረ፥ አብ ባላውን ሰቐሎ። ብተመን ዝተነኽሰ ዘበለ ሰብ ናብቲ ተመን አስራዚ እንተ ጠመተ ድማ ይሓዊ ነበረ። መድኃኒን ኢየሱስ ክርስቶስ እዚ ምስቲ ናቱ ስቅለት የወዳድሮ ወይ የመዛዝኖ። ነቲ ስቕለቱ ትርጉም ወይ ክብሪ ንምሃብ። ነቲ መስቀሉ ብአምነት ዝጠመተ ኸኣ ኣብቲ ምሥጢረ ድኅነቱ ተሳታፊ ይኸውን ። አብዚ ከም አብነት ካብቶም አብ መስቀል ምስኡ ዝተሰቅሉ ክንዝክር ንኽእል። “ ኦ ጎይታይ ብመንግስትኻ ኽትመጽእ ከሎኻ ዘክረኒ” በሎ፡፤ ኢየሱስ ከአ “ ሎሚ አብ ገነት ምሳይ ከም እትኸውን ብሓቂ እብለካ አሎኹ “ በሎ። ሉቃ.23:42-43 ክርስቶስ ጎይታና እምበኣር ካብ ሞት፤ ክብ ጥፍኣት ንኸድኅነና፤ አብቲ ምሥቲረ ድኅነቱ ንኸሳትፈና ክስቀል ነይሩዎ። ስለዚ አብ ሽግርናን ጸገምና ንመስቀል ንጠምት፡ ንሱ ትዕግስትን ጥበብን ክህበና ኢዩ።
መድኃኒና ኢየሱስ ክርስቶስ ናብዚ ዓለም እዚ ዘምጽኦ ምኽኒያት ነቲ ካብ እግዚአብሔር ፈጣሪኡ ርሒቑ አብ ኃጢአት ዝመላለስ ዝነበረ ሰብ ናብቲ ቅኑዕ መገዱ ንኽመልሶ – ተሳታፊ መንግሥተ አምላኽ ንኽገብሮ ኢዩ። ነቲ ብኃጢአት ተባላሽዩ ዝነበረ መለኮታዊ መልክዕ ምስሊ ወዲ ሰብ – ናብቲ ሓቀኛ መልክዑ ንምምላስ ኢዩ። ስለዚ ንኸድኅነና እምበአር ስጋና ለበሰ አብ ሞንጎና ሓደረ። ንዓና ናብ ሰማይ ንምስሓብ ሓፍ/ክብ ንኸብለና ንሱ ትሕት በለ ናብ ምድሪውን ወረደ። ሃብታም ክንሱ ድኽነት መረጸ። “ንስኻትኩም በቲ ድኽነቱ ምእንቲ ኽትህብትሙ፥ ሃብታም ከሎ ምእንታኻትኩም ደኸየ” እናበለ ጳውሎስ አብ ፪ መልእኽቱ ናብ ሰብ ቆሮንጦስ አብ 8፡9ይጽሕፍ። ስለዚ ነቲ ምእንቲ ድኅነትና አብ መስቀል ዝወዓለ ኢየሱስ ንኽንክተል መዓልታዊ መስቀልና ክንጸውር ይግበአና። አሰሩ ክንክተል ይግበአና፡ መስቀል ምንጪ ድኅነትና ምኻኑ ክንአምን አሚና ነቲ አብ መዓልታዊ ሕይወትና ዘጋንፈና መስቀል ብሓጎስ ክንሽከሞ የዲሊ።
ምድራዊ ሕይወትና ካብ መስቀል ውርደት ናብ ክብሪ መንግሥተ ሰማይ፤ ካብ ሞት ናብ ሕይወት ምስ ኢየሱስ ከም እንሰጋገር ክንርዳእ የድሊ። “በቲ ሓደ ወዱ ዝአመነ ዘበለ ኹሉ ናይ ዘለዓለም ሕይወት ምእንቲ ኺረክብ እምበር ኸይጠፍእሲ፥ አምላኽ ንወዱ በጃ ኽሳዕ ዚህብ ክሳዕ ክንድዚ ንዓለም አፍቀራ። ምኽኒያቱ አምላኽ ንወዱ ናብ ዓለም ዝለአኾ፥ ዓለም ብእኡ ምእንቲ ኽትድኅን እምበር ንዓለም ኪፈርድ ኢሉ አይኮነን።
ፍቕሪ አምላኽ ምእንቲ ናይ ነፍሲ ወከፍና ድኅነት አብ መስቀል ተገልጸ። አብ መስቀል ብሙማት ከአ እቲ ዝዓበ ፍቕሩ ገለጸልና። ዝኸበርኩም አኅዋትን አኃትን ስለዚ መዓልታዊ ነቲ ምእንታና አብ መስቀል ዝፈሰሰ ደም ምዝካርን ምስትንታንን የድሊ። አምላኽ ንወዱ በጃ ኽሳዕ ዚህብ ኢዩ አፍቂሩና፡ ባዓሉ ከምዝብሎ ኸአ ካብዚ ዝዓቢ ፍቕሪ የለን።
ኦ ጎይታይ ንስኻ ከም አምላኽ ገርካ ኢካ አፍቂርካኒ፡ ትርጉም መስቀል ተረዲአ መዓልታዊ መስቀለይ ጸይረ ክስዕበካ ሓግዘኒ ደግፈኒ። ከምቶም ብፍቕርኻ ዝነዱ ዝነበሩ ቅዱሳት አነውን ብፍቕርኻ ክከምዝነድድ ግበረኒ! አሜን
ስብሓት ንአብን ንወልድን …………: ።
አባ ሓጎስ ተስፋጋቢር


text:
Radio Erena: 30 May 2019
ኬንያን ጂቡቲን፣ 59 ሚልዮን ዶላር ዝተገመተ፣ ናይ ትሕቲ ባሕሪ ጭሕጊ (ፋይበር) ንምዝርጋሕ ብሽርክነት ንምስራሕ ተሰማሚዐን።
ኬንያ ብዘውጽኣቶ መግለጺ መሰረት፣ እቲ ምስ ጅቡቲ ተበጺሑ ዘሎ ናይ ትሕቲ ባሕሪ ፋይበር ናይ ምዝርጋሕ ፕሮጀክት፣ ኣብ ውሑስ ምስግጋር ሓበሬታን ምዕባይ ዲጂታል ቁጠባን ኣገዳሲ እጃም ክህልዎ’ዩ።
ብትሕተ ማይ ቀይሕ ባሕሪ ዝሓልፍ ናይ ፋይበር መስመራት፣ ኣብቲ ዞባ ስሉጥ ኣገልግሎት ኢንተርነት ንምትእትታው ሓገዚ ምዃኑ ክዝረበሉ ጸኒሑ’ዩ።
እንተኾነ፣ ሃገራት እቲ ዞባ፣ ኣብ ኢንተርነትን ምስግጋር ሓበሬታን ብዘለወን ስግኣት፣ ቅልጡፍ ዋሕዚ ኢንተርነት ንምርካብ ዝሕግዝ፣ ኣገልግሎት ፋይበር ቆላሕታ ክገብራሉ ኣይተራእያን።
ካብተን ዝዓበየ ቁጠባ ዘለወን ሃገራት ምብራቕ ኣፍሪቃ ዝኾነት ኬንያ፣ ምዝርጋሕ ፋይበር ክትደፍኣሉ ትረኣ ኣላ።
ብዘይካ’ዚ ካብ ወደብ ጅቡቲ ናብ ወደብ ሞምባሳ ዝዝርጋሕ መስመር፣ ንመጻኢ’ውን፣ ብኣስታት 198 ሚልዮን ዶላር፣ 9 ሽሕ ኪሎሜተር ዝሽፍን፣ ፋይበር ናይ ምዝርጋሕ ሃገራዊ መደብ ከምዘለዋ መግለጺ መንግስቲ ኬንያ ኣገንዚቡ።


text:
አብ ከተማ አዲስ አበባ መስቀል ኣደባባይ ሎሚ ዓርቢ ስነ ስርዓት ድሮ በዓል ኢሬቻ ምክያዱ ተፈሊጡ።
ምኽትል ዋና ኣማሓዳሪ ክልል ኦሮሚያ ኣቶ ሽመልስ ኣብዲሳ፣ምኽትል ከንቲባ ከተማ ኣዲስ ኣበባ ኢንጂነር ታከለ ኡማን ዝርከቡዎም ብርክት ዝበሉ ሰበስልጣን መንግስትንቲ፣ኣባ ገዳታትን ካብ ዝተፈላለዩ ከባቢታት ክልል ኦሮሚያ ዝመፁ ተሳተፍትን ተረኺቦም ኔሮም።
ኣብቲ ስነ ስርዓት መደረ ዘስምዑ ምኽትል ከንቲባ ኢንጂነር ታከለ ኡማ ኣዲስ ኣበባ ንበዓል ኢሬቻ ክተኽብር ከላ ናይ ኩሎም ኢትዮጵያዊያን ብምዃናን ናይ ኩሎም ክትኸውን ካብ ዘሎ ድልየትን እዩ ኢሎም።
ዝተፈላልየ ባህላዊ ምርኢታት ኣብቲ ጽንብል ቐሪቦም።4 ሽሕ ሜትር ወይ ኣርባዕተ ኪሎ ሜትር ዝንውሓቱ ጩኮ ተባሂሉ ዝፅዋዕ ናይ ኦሮሞ ባህላዊ መግቢ ኣዲስ ኣበባ ኣብ ዝርከብ ባህላዊ ማእኸል ኦሮሞ ሎሚ ንምርኢት ቀሪቡ’ሎ።
ጩኮ ኣብ ህዝቢ ኦሮሞ ንመርዓን ዝተፈላለዩ ኣጋጣሚታትን ዝቐርብ ካብ ጠስሚ፣ስገምን ዝተፈላለዩ ቕመማትን ዝስራሕ ባህላዊ መግቢ እዩ።
እዚ ከምዚ ኢሉ ኸሎ ናይ ኣምሓራ ብሄራዊ ምንቅስቓስ ሓው ንዝኾነ ህዝቢ ኦሮሞ እንዃዕ ኣብፀሐካ ክብል መግለፂ ኣውፂኡ።
እቲ መግለጺ ህዝቢ ኣምሓራን ኦሮሞን ንዘመናት ሓቢሩ ዝነበረን ሕማቕን ፅቡቕን ዘሕለፈን ብመውስቦ ዝተኣሳሰረን ህዝቢ ኮይኑ ኣብቶም ዝሓለፉ 50 ዓመታት ግን ርክብ ክልቲኦም ህዝብታት ናይ ጨቋንን ተጨቋንን ከምዝነበረ ተገይሩ ብምቕራቡ ኣብ መንጎ ክልቲኦም ህዝብታት ዝነበረ ፅኑዕ ምትእስሳር ንክልሕልሕ ተሰሪሑ እንተኾነ እዚ ውን ኣይተዓወተን ይብል።


text:
Radio Erena: 15 October, 2014
ገዳማት ኤርትራ፣ ንምትእትታዊ መንግስቲ ኤርትራ ብፍላይ ከኣ ንተራ ኣማሓዳሪ ኦርቶዶክስ ተዋህዶ ቤተክርስትያን ኣቶ ይፍታሄ ዲሜጥሮስን ጸሓፊኡ ኣቶ ሃብቶም ርእሶምን ዝውግዝ ወግዓዊ ደብዳቤ ዘርጊሔን።
እቲ ብስምረት ሽዱሽተ ገዳማት ኤርትራ ናብ ቅዱስ ሲኖዶስ ኦርቶዶክስ ተዋህዶ፣ ናብ ኩለን ክፍልታት ቤት ጽሕፈት መንበረ ፓትርያርክ፣ ናብ ኩለን ሃገረ ስብከታትን ንኡሳን ሃገረ ስብከታተን ኣብያተ ክርስትያን ኦርቶዶክስ ተዋህዶ ኤርትራን ናብ ቤት ጽሕፈት ሃይማኖታዊ ጉዳያት ኤርትራን ዝተላእከ ወግዓዊ ደብዳቤ፣ ናይ ኩለን እተን ገዳማት ማሕተም ክታምን ዝተነብሮ’ዩ።
እተን ንምትእትታው ልኡኻት መንግስቲ ኤርትራ ኣብታ ቤት ክርስትያን ንኣቶ ዩፍታሄ ዲሜጥሮስን ጸሓፊኡ ኣቶ ሃብቶም ርእሶምን ዝወገዛ ሽዱሽተ ገዳማት፣-
1. ገዳም ደብረ ቢዘን
2. ገዳም ጻዕዳ እምባ
3. ገዳም ደብረሲና
4. ገዳም ደብረ ሊባኖስ
5. ገዳም ኣቡነ እንድርያስን
6. ገዳም ቅዱስ ዮሃንስን’የን።
እተን ገዳማት ኣብቲ ብ1 ጥቕምቲ 2014 ዝዘርግሕኦ ወግዓዊ ደብዳቤ፣ እዛ ትእምርቲ ሓድነትን ሰላምን ዝኾነት ጥንታዊትን ሓዋርያዊትን ቅድስቲ ቤተ ክርስትያን ብሰንኪ’ቲ ብሕጊ ዘይቅየድ እኩይ ምትእትታው፣ መካነ ዕግርግር ኮይና፣ ሰላማ ተዘሪጉ፣ ተልእኾኣ ተሰናኺሉ፣ ደመና ምፍልላይ ኣንጸላልዩዋ፣ ኣብ ሓደጋ ወዲቃ ከምእትርከብ ኩሉ ሰብ ከስተውዕሎ ዘለዎ ሓቂ ምዃኑ ብምግንዛብ፣ ናይዚ ኹሉ ገጢሙዋ ዘሎ ዘጕሂ ድኻምን ዕንወትን ተሓተቲ እቶም ኣዕኑድ ሕግታታትን ምስጢራታን ዝጠሓሱ ልኡኻት ምዃኖም’ውን ኣስሚረናሉ።
እተን ገዳማት ኣብ ደብዳብኤን፣ ብሰንኪ ምትእትታውን ሕማቕ ተግባራትን ናይዞም ልኡኻት መንግስቲ ኤርትራ፣ ኣብ ልዕሊ ኦርቶዶክሳዊት ቤተክርስትያን ካብ ዝተፈጸመ ገበናት
1. ኣዕማድ ምስጢራት ቤተክርስትያን ዝርከቦ ሕጊ ሃይማኖትን ስርዓተ ቤተክርስትያን ብቀጻሊ ምጥሓስን ከምዝጠሓስ ምግባር
2. ንስልጣን ቅዱስ ሲኖዶስን መዝነት ብጹእ ወቅዱስ ፓትርያርክ፣ ሊቃነ ጳጳሳትን ጳጳሳትን ኦርቶዶክስ ተዋህዶ ቤተ ክርስትያን ኤርትር ብሓይሊ ብምግባት ብስሞምን ብስልጣኖምን ዘይሕጋዊ ንጥፈታት ምስራሕ
3. ጸግዕን ከውልን መናፍቓን ብምዃንን ብምግልጋልን ንተልእኾኦም ጥጡሕ ባይታ ምኽፋትን
4. ንኹሉ መዳያዊ ሃዋርያዊ ተልእኾን መንፈሳዊ ተግባራትን ቅድስቲ ቤተክርስትያን ሓኒቕካ ብምሓዝን ብምድኻምን፣ ንገዳማትን ስምረቶምን ንምብትታን ንምድኻምን ምስራሕ
5. ንሓድነት ቤተክርስትያን ኣብ ናይ ምምቕቓል ሓደጋ ዘእቱ ጠንቒ ህውከትን ዕግርግርን ቤተክርስትያን ዝኾኑ ተግባራት ምፍጻምን
6. ንዘይሕጋዊ ስልጣንን ምልካዊ ምሕደራን ተጠቒምካ ገዳማውያን ኣበው ንዝርከብዎም ንጹሃን ኣገልገልቲ ቤተክርስትያን ምክልባትን ብከንቱ ምውጋዝን
7. ብልሽውናን ካልእ ኣጸያፊ ዘይመንፈሳዊ ተግባራትን ኣብ ቤተክርስትያን ከምዝሰፍሕ ብምግባርን…
ብስም ገዳማት ኤርትራ ንውግዘኩም ኣሎና ክብሉ ደምዲሞም።
ብፍላይ ከኣ ብመንግስቲ ዝተመዘዙ ልኡኻት ኣቶ ይፍታሄ ዲሜጥሮስን እቶ ሃብቶም ርእሶምን ኣብታ ቅድስቲ ቤተክርስትያን ከየገልግሉ ጥራይ ዘይኮነ ኣብታ ቤተክርስትያን ከይግልገሉ’ውን ብሕጊ ቤተክርስታን ወጊዞም ኣለዉ።
ካብ ሕጊ ቤተክርስትያን ወጻኢ ብዝኾነ መንገዲ መንግስቲ ኤርትራ ኣብ ቀይዲ ዘእተዎም ብጹእ ወ ቅዱስ ፓትርያርክ ኦርቶዶክስ ተዋህዶ ቤተክርስትያን ኤርትራ ኣቡነ እንጠንዮስ ኣብ ጥሪ 2006ተመሳሳሊ ደብዳቤ ናብ ኩሎም ዝምልከቶም ኣካላት ዘርጊሖም ምንባሮም ኣይርሳዕን።
መንግስቲ ኤርትራ፣ ነቶም ኣብታ ቤተከርስትያን ብዙሕ ኣነዋሪ ተግባራት ዝፈጸሙ ልኡኻቱ ድሕሪ’ዛ ናይ ናይ ገዳማት ናይ ውግዘት ደብዳቤ ካብ ስልጣኖም ከምዝሰሓቦም መንበረ ጵጳስና ሰሜን ኣመሪካ ኣብ ዝሓለፈ ሰሙን ምርግጋጹ ኣይርሳዕን።
=============================================


text:
ሰሙናዊ ጸብጻብ መጠን ሽቕለት ኣልቦነት
ኣብ መወዳእታ መዓልቲ ናይ ዝሓለፈ ሰሙን፡ 384 ሽሕ ሰባት፡ ስራሕ ኣልቦ ምዃኖምን እዚ ድማ 7.4% ካብቲ ሰራሒ ዓቕሚ ምዃኑ መዝገባት ኣርቤትስፎርሜድሊንየን ገሊጾም ክብል ማዕከን ዜና ተተ ሓቢሩ። ኣብ ቅድሚኡ ዝነበረ ሰሙን፡ መጠን ሽቕለት ኣልቦነት፡ 7.5% ምንባሩ እቲ ጸብጻብ ብምውሳኽ ሓቢሩ። ዝሓለፈ ሰሙን፡ 9040 ሰባት፡ ስራሕ ክጅምሩ እንከለዉ፡ 980 ድማ ስሩዕ …Läs mer »
ብሰንኪ ወሰኽ ጠለብ ነዳዲ፤ ዋጋታት ይንህሩ
ጠለብ ነዳዲ ይውስኽ ምህላዉ፤ ጸብጻባት ኣህጉራዊ ማዕከን ጸዓት ገሊጾም ክብል ማዕከን ዜና ተተ ሓቢሩ። ዋጋ ሓደ በርሚል ነዳዲ 84 ዶላር በጺሑ ከምዝነበረን፤ ትማሊ ሓሙስ፤ ድማ ናይ 1% ወሰኽ ከምዘርኣየን እዚ ድማ ኣብ ዝሓለፉ ዓመታት ካብ ዝተራእዩ፤ እቲ ዝለዓለ መጠን ምዃኑ ይንገር። ኣብዚ ዓመት፤ መጠን ጠለብ ነዳዲ፤ መዓልታዊ 96.3 ሚልዮን በርሚል …Läs mer »
መጠን ዝቕባበ ክሮነር፡ ክልዕል ምዃኑ ይግመት
መጠን ዝቕባበ ባጤራ ክሮነር፡ ምውሳኽ ከርኢ ምዃኑ ብሪክስባንክ ዝተመዘዘ፡ ካንታር ፕሮስፐራ፡ ዘካየዶ ዳህሳስ ገሊጹ ክብል ማዕከን ዜና ተተ ሓቢሩ። ብመሰረት መሐበሪ ዋጋታት ዕድጊ (konsumentprisindex)፡ ገምጋማት ዝቕበባ ናይዚ ዓመት፡ ክሳብ 2% ክበጽሕ ከምዝኽእሉ ይሕብሩ። ኣብ ወርሒ መስከረም፡ እቲ ገምጋም፡ 1.7% ምንባሩ ይዝከር። ኣብ ወርሒ መስከረም ዝተረኽቡ ገምጋማት ዝቕባበ ናይ ክልተ ዓመት፡ …Läs mer »
መበል 36 ሰሙን: ሰሙናዊ ጸብጻብ መጠን ሽቕለት ኣልቦነት
ክሳብ ካልኣይ ሰሙን ናይ ወርሒ መስከረም ዘሎ ግዜ፤ 646 ሰባት፤ ስራሕ ናይ ምቁራጽ መጠንቀቕታ ክወሃቦም እንከሎ፤ ብርክት ዝበሉ ሰባት ድማ ስራሕ ከምዝተቖጽሩ ቤት ጽሕፈት ኣርቤፎትስርሜድሊንየን ገሊጹ ክብል ማዕከን ዜና ተተ ሓቢሩ። ኣብ መበል 36 ሰሙን፤ 8762 ሰባት ስራሕ ኣልቦ ምዃኖም ብምምዝጋቦም ንብዝሒ ስራሕ ኣልቦ ዝኾኑ ሰባት ናብ 397,660 ክብ ብምባል …Läs mer »
Harmony Media News 13/09/2021
Harmony Media News 08/09/2021
መንግስቲ ሽወደን፡ ንድጎማ ዕዳጋታት ስራሕ፡ ቢልዮናት ክሮነር ሰሊዑ
መንግስቲ ሽወደን፡ ኣብ ዝቕጽል ዓመት፡ ንዕዳጋታት ስራሕ ንምስሳን ብምባል፡ ኣስታት 8 ቢልዮን ክሮነር ሰሊዑ ከምዘሎ ሚኒስተር ዕዮ ሽወደን፡ ኤቫ ኖርድማርክ፡ ኣብ ዘካየደቶ ጋዜጣዊ መግለጺ ገሊጻ ክብል ማዕከን ዜና ተተ ሓቢሩ። ካብቲ ተሰሊዑ ዘሎ መጠን ገንዘብ፡ 2,5 ቢልዮን ክሮነር ንደለይቲ ስራሕ ክምደብ ምዃኑ፡ 1.2 ቢልዮን ክሮነር ድማ ስራሕ ንምድላይ ኣገልግሎት ዝህባ …Läs mer »
ሰሙናዊ ጸብጻብ መጠን ሽቕለት ኣልቦነት
ኣብ ዝሓለፈ ሰሙን፡ 11,394 ሰባት፡ ሓደስቲ ስራሕ ኣልቦ ከምዝኾኑን 9,981 ሰባት ድማ ስራሕ ዝጀመሩ ከምዝኾኑ መዛግብቲ ቤት ጽሕፈት ኣርቤትስፎርሜድሊንየን ሓቢሮም ክብል ማዕከን ዜና ተተ ኣቃሊሑ። ኣብ መወዳእታ ናይ ዝሓለፈ ሰሙን፡ ብዝሒ ስራሕ ኣልቦ ዝኾኑ ሰባት፡ 400,117 ብምብጽሑ፡ መጠን ሽቕለት ኣልቦነት 7.7% ምዃኑ እቲ ጸብጻብ ወሲኹ ኣመልኪቱ። ብዝሒ ናይቶም ስራሕ ኣልቦ …Läs mer »


text:
ጸሊም ስራሕ
ጸሊም ስራሕ ዘይሕጋዊ ኮይኑ ከም ቁጠባዊ ገበን ከኣ ይቑጸር። ወሃብቲ ስራሕን ሰራሕተኛታትን ክልቲኦም ብጸሊም ስራሕ ክቕጽዑ ይኽእሉ።
ጸሊም ስራሕ ዘይስነምግባራዊ እዩ። ቀረጽ ዘይከፍል ሰራሕተኛ ንሓፋሽ እጃሙ ኣየበርክትን እዩ ዘሎ። ብኸምዚ ክርአ ከሎ ጸሊም ምስራሕ ዳርጋ ካብ ካልኦት ኣባላት ሕብረተሰብና ምስራቕ እዩ ዝኸውን ዘሎ።
ብምኽንያት ጸሊም ስራሕ መንግስቲ ብኣታዊ ቀረጽ፣ ግብሪ ወሃቢ ስራሕ፣ መንግስታዊ ግብርታት ከእትዎ ዝግብኦ ሚልዮናት ይኸስር። እዚ ገንዘብ እዚ ንድሕንነታዊ ሕብረተሰብና ኣብ ምምዋል ተራ ክጻወት ዝነበሮ እዩ።
ጸሊም ስራሕ ዘይሕጋዊን ዘይስነምግባራዊን ካብ ምዃን ሓሊፉ ነቲ ሰራሕተኛ ባዕሉ ውን ዓበይቲ ቁጠባዊን ካልእ ዓይነት ሳዕቤናት ከምጽኣሉ ይኽእል
- ኣብ ግዜ ሕማም ደሞዝ የለን
- ናይ ግዜ ዕረፍቲ ገንዘብ የለን
- ነጥብታት ጦሮታ ኣይዋህለልን
- መሰል ገንዘብ ሽቕለት ኣልቦነት የለን
- መድሕን ንሓደጋታት ስራሕ ዝሽፍን የለን
- ኣብ ባንክ ገንዘብ ክልቃሕ ዕድል የለን።
- ናይ ስራሕ ውዕል የለን- ስራሕ ዘቋረጻልኩ ምስክርወረቐት የለን- ብወረቀት ዝተረጋገጸ ናይ ስራሕ ተመኩሮ የለን- ሓድሽ ስራሕ ክትረክብ ኣጸጋሚ ይኸውን።


text:
ናይ ሓዘን መግለጺ ብዕረፍቲ ተጋዳላይ ዘርእሰናይ ተወልደ ቀላቲ
ንናጽነት ኤርትራ እናተቓለሰ ዝዓረፈ ተጋዳላይ ዘርእሰናይ ተወልደ ቀላቲ
ንህዝቡን ሃገሩን ምሉእ ዕድሚኡ ኣብ ዘገልግለሉ ህሞት፣ ኣብ ሓጺር ግዜ ብዝሓደሮ ከቢድን መሪርን ሕማም፡ ካብዛ ዓለም ብመስዋእቲ ምፍላዩ ብመርድእ ምስ ሰማዕና፣ ከም ኩሎም ስድራ-ቤቱን ምሉኣት ፈተውቱን፣ንሕና ብጾውን ኣዝዩ ከቢድን ዓሚቝን ሓዘንንርከብ። ንሕና ብጾቱ ኣባላት ደሞክራስያዊ ግንባር ሓድነት ኤርትራ ዞባ ኤውሮጳ ዝተሰመዓና መሪር ሓዘን ንገልጽ።
ብጻይ ዘርእሰናይ ኣብ ሜዳ ኤርትራ ኣብ ተዋጋኢ ሰራዊትን ጸጥታን ተመዲቡ ክቃለስ ድሕሪ ምጽናሕ፣ ኣብ ሃገር ስደት ኣውን ኣብ መስርሕ ዲሞክራሲያዊ ስርዓት ምህናጽን ምንጋስ ፍትሕን ካብ ምቅላስ ግዲኡ ዕዙዝ እዩ። ኣብ ስደት ንምስውህሃድ ምሕዝነትን ንምሕያል ባይቶን ኣብምቅላስ ክሳብ ጉባኤ ባይቶ ኣብ ሃዋሳን ተሳቲፉ እዩ።
ዘርእሰናይ ካብ ናይ ቃልስን ናይ ህይወት ፈተነን ዓዲ ዊዕሉ ኣይፈልጥን፣ ግን ምብዳህን ምምካትን ባህርያዊ ዕጥቁ ስለ ዝኾነ ብግንባር ቀዳም ምምካት ድሕርዘይብል ሓርበይንና ተቃላሳይ እዩ።
ብጻይ ዘርእሰናይ እሙን ብብጾቱን፣ ጽኑዕ ንዕላምኡ ኣብርእሲ ምንባሩ ፈቃርን ማህበራዊ ሓላፍነት ዝስከምን ብባህሉን ሕግን ዝጸምድ ውፉይ ዲሞክራስያዊ ተቃላሳይ እዩ።
ኣብ ጭንፈርና ኣብ ሃገር ጀርመን ኣብ ዝዋሳኣሉ ኣብ ዝነበር እዋን ብብቅዓንትን ተወፋይነትን ንጨንፈራዊ ምንቅስቃስ ኣብ ምሕያልን ምውህሃድ ዕቢ ግደ ዝነበር ንጡፍ ብጻይ እዩ። ንናይ ቃልሲ መንፈሱ ቦታን ግዜ ዘይግድቦ ስለ ዝነበረ ኣብ ኩሉ መዳያት ብትብዓት መኪቱን ተቃሊሱዩ።
ሓርበኛ ተቃላሳይ ዘርእሰስናይ ተወልደ ቀላቲ ብመስዋእቲ ምፍላዩ ቦትኡ ንምትካእ ንውድብና ዘጋጥሞ ከቢድ ጸገም ቀሊል እኳ እንተዘይኮነ ንዝተበጀወሉ ህዝባዊ ደሞክራስያዊ ዕላማ ንምዕዋት ውድብና ደሞክራስያዊ ግንባር ሓድነት ኤርትራ/ደግሓኤ/ ኣብ ማዕርፎኡ ከብጽሖ ብጽንዓት ክቃለስ እዩ።ተቃላሳይ ይሓልፍ ቃልሲ ብመኸትን ትብዓትን ብጾት ስውእ ይቅጽል ኣብ መዓርፎኡ ድማ ብመብጽዓ ስውእ ብዓወት ይዛዘም።
ብጻይ ዘርእሰናይ፡ ብጉዳይ ህዝቡን ሃገሩን እንዳ ተቃለሰ ዝሐለፈ ሐርበኛ እዩ፡፡
ወየ ወየ ወየ
ከይድካዶ ብጻይ ኣባ ጥመር፡
ንብጾቱ ዝምዕድ ዝመክር
ንምልኪ ብትብዓት ዝምክት ዝምድር
ብሩህ ኮኾብ (ከም ናርያ) ኣንፈት ቃልሲ ዝሕብር
ኩሉ ግዜ ኣብ ቅድመ ግንባር
ኣርኪባትካዶ ዓለም ግናይ ብጅግንነት’ውን ዘይትስገር፡
ንስኻዶ ከም ዓለምካ ሓመድ ክትቕበር፡
ኣይነበርካንዶ ዓቢ እምባ ዘይትድፈር፡
ደጀን ናይ ህዝብና ዓቢ ማእገር፡
ኣንታ እንታይ እዩ ዝግበሮ ንመን እዩ ዝንገር፡
ዓቢ መምህር ናይ ቃልሲ ከሲርና እምበር፡
በል ድሓን ኩን ቅሰን ኣይትጣራጠር፡
እቲ ቃልሲ መሰል ህዝቢ ጉዳይ ሃገር፡
ሕድሪ ናይ ኩሉኹም ስውኣት ናይዛ ሃገር፡
ክንቅጽሎ ኢና ናብ ፍጹም ዓወት ንኽሰግር፡
ቕሰን ወዲ ተወልደ ጅግና አይነብርን ጀጋኑ ግና የፍሪ
አጆካ ቕሰን ብጻይ ዘርእሰናይ ተወልደ
ሕድሪካ ዝፍጹሙ ብለይቲ ብቀትሪ
አፍሪካ ኢካ ተቀበልቲ ሕድሪ።
መስዋእቲ ሓርበኛታት ስውኣት ኤርትራውያን
ንህዝቢ ኤርትራ ራህዋን ሰላምን ከረጋግጸሉ እዩ።
ደሞክራስያዊ ግንባር ሓድነት ኤርትራ
ዞባ ኤውሮጳ ።Hits: 432


text:
ኢትዮጵያ ካብ ኣፍሪካ እታ ዝዓበየት ሃብቲ እንስሳት ዘለዋ ሃገር ጥራሕ ዘይኮነስት ኣብታ ሃገር ዝምረት ቆርበት‘ውን ዝለዓለ ጽሬት ኣለዎ።ኣብታ ሃገር ቆርበት ከምርቱ ንዝደልዩ ሰብ ሃብቲ ድማ ብዙሕ መተባብዕታት ኣለው።
ወናኒ ዱካ ክላርክስ ዝኾነ ሙሉጌታ ሚገናስ ብወገኑ ኣብ ውሽጢ ሰለስተ ወይ ኣርባዕተ ዓመታት ኣብ ቀርኒ ኣፍሪካ ተፈላጥነት ክንረክብ ኢና ይብል።
"Made In Ethiopia" ኣብ ኢትዮጵያ ዝተሰርሕ ዝብል ምልክት ዝሓዙ ፍርያት ቀስ እናበለ ግን ድማ ብርግጸኝነት ኣብ ዓለም ኣፍልጦ ምርካቡ እናዓበየ እዩ።
ካብ ቆርበት ቦርሳ ናይ ዝሰርሕ ፋብሪካ ዛፍ ቦርሳታት ዝተባህለ ትካል ወናኒት ዝኾነት ኣባይ ሹልዜ ኣብታ ሃገር እንታይ ክስራሕ ከምዝኽእል ከምዚ ትብል። ‘ኣብ ኢትዮጵያ ዝተሰርሐ ዝብል ፍርያት መበገሲኡ ናይ ወጻኢ ኣረዳድኣ እዩ።ናተይ ፍርያት ዝምልከት ግን ኢትዮጵያዊ መንነት ዘለዎም ብዙሓት ነገራት ክተሓሓዙ ገይርና ኢና።ቆላሕታን ናይ ቆርበት ጽሬትን ኣቓልቦ ክንረክብ ገይሩና እዩ።ናይዚ ሕውስዋስ ኣረዳድኣ ብኣወንታ ክንርአ ሓጊዙ እዩ።’
ኣብ ዝሓለፉ 10 ዓመታት ሰደድ እንተወሰኸ እውን መንግስቲ ኣብ 2015 ዓ.ም.ፈ ናይ 500 ሚሊዮን ዶላር ቆርበት ናብ ወጻኢ ንምስዳድ ሒዙዎ ዝነበረ ሸቶ ኣይተዓወተን። ኣብ ዓውዲ ቆርበት‘ኣብ ኢትዮጵያ ዝተሰርሐ’ ዝብል ምልክትን ንምስፋሕ መንግስቲ ኢንዱስትሪያዊ ማእኸል ናይ ምስራሕ ትልሚ ኣለዎ።
ምሉእ ትሕዝቶ ኣብዚ ምስማዕ ይክኣል።


text:
ምስ መሰጋገሪ መንግስቲ ሱማሊያ ናይ ዝተሓባበር ሚሊሽያ ሓደ ወሃቢ ቃል ወታደራት ናብ ናይ መወዳእታ ፅንዕቲ ትሕዝቶ ኣል-ሸባብ ዝኾነት ከተማ ኪስማዮ እናገስገሱ ምዃኖም ኣፍሊጦም።ደጋፊ መንግስቲ ዝኾነ ምልሻ ራስ ካምቦኒ ከምዝበሎ እቲ ኣኽራሪ ጉጅለ ዝፍነዎ መጥቓዕቲ ንምምካት ኣብታ ወደባዊት ከተማ ንዝርከቡ ስቪላት የተሓባብር ከምዘሎ ሓቢሮም።
ወሃቢ ቃል ምልሽያ ራስ ካምቦኒ ዝኾኑ ኣብዲናስር ሴራር እቲ ንኪስማዮ ንምሓዝ ዝግበር ናይ መወዳእታ መጥቓዕቲ ኣብዝቕፅል ሰሙን ክጅመር ትፅቢት ይግበር ኢሎም።እቲ መጥቓዕቲ ብብዙሓት ግንባራት ከምዝፍኖ’ውን ገሊፆም።
ሓይልታቶም ካብ ኪስማዮ 75 ኪሎሜትራ ሪሒቖም ከምዝርከቡን ንኪስማዮ ብዝተፈላልየዩ ኣንፈታት ማለት’ውን ብባሕሪን ብብርክት ዝበላ ከተማታትን ኣጥቒዖም ከምዝሕዙዋን ሴራር ሓቢሮም።
ሓይልታት ሕብረት ኣፍሪካ‘ውን 75 ኪሎሜትር ካብ ከተማ ኪስማዮ 45 ኪሎሜትር ድማ ካብ ከተማ ኣፍማዶው ርሒቓ ንእትርከብ ከተማ ቢቢ ምሓዞም ገሊፆም ኣለው።
ሴራር ከምዝበልዎ ራስ ካምቦኒ ኣብ ኪስማዮ ዘሎ ሃዋህው ይከታተሎ ከምዘሎን ዓበይቲ ዓዲ እቲ ከባቢ ኣል-ሸባብ ኣንፃር ዘይኣመንቲ ንዝብሎም ሓይልታት ኣትሪሮም ንኽዋግኡ ንምትብባዕ ምስቶም ዓበይቲ ዓዲ ምርኻቡን ፀብፃብ ስልያ ከምዘለዎም ሓቢሮም።እንተኾነ ኢሎም ሴራር ኣል-ሸባብ ሓይልታቱ ካብታ ከተማ ክስሕብ ይኽእል እዩ ኢሎም።
እንተኾነ ግን ኣል-ሸባብ ኣብ መንጎ ኣፍማዶውን ኪስማዮን ኣብዝርከብ ቢርታ ዲር ኣብ ዝተብሃለ ቦታ ሓድሽ ናይ መከላኸሊ ዕርዲ ከምሰርሐ ካልኦት ምንጭታት ንቪኦኤ ሓቢሮም ኣለው።
ቢርታ ዲር ንቶም ኣኽረርቲ ስትራተጂያዊት ቦታ ስለዝኾነት እታ ቦታ እንድሕር ተመንዚዖም ኣል-ሸባብ ንከተማ ኪስማዮ ንምክልኻል ከፀግመሎም እዩ።


text:
አስተንትኖ ቃል አምላኽግንቦት -16.2018
ኣቦና አብ ሰማያት ትነብር . ……….
ሰላም ንዓኪ ኦ ማሪያም ………..
ስብሓት ንአብን ንወልድን …………::
ዮሓ.17:11-19
ደጊም ኣነ ኣብ ዓለም ኣይነብርን ኢየ። ንሳቶም ግና ኣብ ዓለም ኣለዉ፥ አነውን ናባኻ እመጽእ አለኹ። ኦ ቕዱስ አቦ! ነቶም ዝሃብካኒ ኸማና ሓደ ምእንቲ ኽኮኑ ብስምካ ሓልዎም። ኣነ ምስኣታቶም ከለኹ በቲ ዝሃብካኒ ስምካ ሓሎኹዎም፥ ከምኡውን ተኸናኸንክዎም፥ እቲ ቕዱስ ጽሑፍ ምእንቲ ኺፍጸም ብዘይካ እቲ ወዲ ጥፍአት ካብአቶም ሓደ እካ ዝጠፍአ የልቦን። ሕጂ ግና ናባኻ እመጽእ አሎኹ፥ ሓጎሰይ አብአቶም ምእንቲ ኪፍጸም ድማ እዚ አብ ዓለም እዛረብ አሎኹ።
አነ ቓልካ ሃብክዎም፥ ከምቲ አነ ናይ ዓለም ዘይኮንኩ ንሳቶምውን ናይ ዓለም አይኮኑን እሞ፥ ዓለም ጸልአቶም፡፤ ካፍቲ ኽፉእ ክትሕልዎም እምበር ካብ ዓለም ክትወስዶም አይኮንኩን ዝልምን ዘሎኹ። ከምቲ አነ ናይ ዓለም ዘይኮንኩ ንሳቶምውን ናይ ዓለም አይኮኑን። በቲ ሓቂ ቐድሶም፥ ቃልካ ሓቂ እዩ። ከምቲ ንዓይ ናብ ዓለም ዝለአኽካኒ ከም ኡውን አነ ናብ ዓለም ለአኽክዎም፡፤ ንሳቶም ብሓቂ ምእንቲ ኪቕደሱ አነ ንርእሰይ ም እንትኦም እቕድስ አሎኹ፡:
- አስተንትኖ
ኦ ቕዱስ አቦ! ነቶም ዝሃብካኒ ኸማና ሓደ ምእንቲ ኽኮኑ ብስምካ ሓልዎም። መድኃኒና ኢየሱስ ክርስቶስ ሓዋሪያቱ ተኸተልቱ ማሕበር አመንቲ ብሓድነት ክጋዓዙ ካብ እግዚአብሔር አብኡ ክጽልየሎ ይርከብ። በዚ ከአ ነቲ ናይ ዓለም ስደትን መከረና ም እንቲ ክጻወርዎ፡ምኽኒያቱ አብቲ ሕብረት ዘለዎ ክርስቶስ አብኡ አሎ፡ ሕጂ ግና ናባኻ እመጽእ አሎኹ፥ ሓጎሰይ አብአቶም ምእንቲ ኪፍጸም ድማ እዚ አብ ዓለም እዛረብ አሎኹ። ክርስቶስ ንሃዋሪያቱ ናይ ምፋናው ቃል የስምዖም።። ድሕሪ ቁሩብ ናብቲ ሰማያዊ አብኡ ክኸይድ ኢዩ። ሓዋሪያት ግና ጉዑዞኦም አብ ዓለም ክቕጽል ኢዩ። መከራ ስደትውን ክረኽቦም ኢዩ። ስለዚ ኸአ ይሓዝኑ። ክርስቶስ ጎይታና ግና ሓጎሶም ምሉእ ክኸውን ይደሊ። አነ ቓልካ ሃብክዎም፥ ከምቲ አነ ናይ ዓለም ዘይኮንኩ ንሳቶምውን ናይ ዓለም አይኮኑን እሞ፥ ዓለም ጸልአቶም። አብ ቅዱስ መጽሓፍ ዓለም ክብል ከሎ ብዙሕ ትርጉም ክህቦ ይርከብ። መጀመርታ ንሙሉእ ፍጥረት የመልክት። አብ ዘፍ፡፩ እግዚአብሔር ሰማይን ምድርን ፈጠረ…ማለት መድኃኒና ኣኢየሱስ ክርስቶስ ኣብዚ ናይ ሎሚ ቃል ኣምላኽ “ ካፍቲ ኽፉእ ክትሕልዎም እምበር ካብ ዓለም ክትወስዶም አይኮንኩን ዝልምን ዘሎኹ”። እግዚአብሔር አምላኽ ንዓለም ሱቡቕን ሰናይን ጌሩ ኢዩ ፈጢሩዎ። ዓለም ሓጢአት አይኮነትን ምኽኒያቱ በእዳው እቲ ልዑል አምላኽ ስለዝተፈጥረትን ወይ ስለዝተገብረትን። አምላኽ ሰማይ ምድርን – ጠፈርን -ማያትን ምስ ፈጠረ ጽቡቕ ከምዝኾነ ረአየ ይብለና አብ ዘፍጥረት። ደቂ ሰባት ግና ነዛ ዓለምና ብተግባራትና አብ እምነትና ጎደሎታት ኮይና ብምርክብና ሕማቅ ገበርናያ።
ብኻኢእ መዳይ ዓለም ክብል ከሎ ነቲ ነገራት ናይዚ ምድሪ’ዚ የመልክት። “ንሰብከ ኹሉ ዓለም ረቢሑስ ነፍሱ እንተ አጥፈአ እንታይ ይጠቕሞ፧ ነቲ ሓላፊ ነገራት፡ ገዲፍናዮ እንሓልፍ፡ አብ ሕይወትና ንዑኡ ከይነቕድም ቅድም መንግስተ አምላኽን ጽድቑን ክንደሊ ከምዘለና የረድ አና። አብ መወዳእታ ዓለም ክንብል ከለና፡ ነቲ ኩሉ አንጻር አምላኽ ዝኸይድውን የመልክት። ነቶም ንኽርስቶስን ንተኸተልቱን ዝቃወሙ። “አብ ዓለምውን ነበረ፥ ዓለም ከአ ብእኡ ተፈጥረት፥ ዓለም ግና አይፈለጠቶን፡፤ ናብቶም ናቱ መጸ እቶም ናቱ ግና አይተቐበልዎን”፡: ዮሓ.1:10-11 አብዚ እምበአር ዓለም ሓጢአት ኮይኑ ይቐርብ ምኽኒያቱ ነቲ ወዲ አምላኽ ክቃወም ስለዝተረኽበ።
በቲ ሓቂ ቐድሶም፥ ቃልካ ሓቂ እዩ። ከምቲ ንዓይ ናብ ዓለም ዝለአኽካኒ ከምኡውን አነ ናብ ዓለም ለአኽክዎም፡፤ ንሳቶም ብሓቂ ምእንቲ ኪቕደሱ አነ ንርእሰይ ምእንትኦም እቕድስ አሎኹ፡: ማለት ምሉእ ሕይወቶም አብቲ ጸዋዕተኦም አገልግሎቶም ምስክርነቶም ውፉያት ንኽኾኑ ይጽሊ፡ ጎይታና ኢየሱስ ክርስቶስ አብቲ ምድራዊ ሕይወቱ ነቲ ሰማያዊ አብኡ ብምግላጽ ዝተቐደሰ። ንሓዋሪያቱውን እዚ ናቱ መንገዲን አሰርን ብምኽታል ንኽቅደሱ ይዕድሞም። እቲ ተልእኾኦም ተልእኾ ክርስቶስ ኢዩ ነሩ። ንሳቶም ከአ አብ ተልእኾኦም አብ ፍቅሪ ብምንባር ንኽርስቶስን ንእግዚአብሔር አቦን ብዝገላጽ ይቕደሱ ።
ስለዚ ክርስቶስ ምእንቲ ቅድስና ሓዋሪያቱ ክጽሊ ይርከብ። እግዚአብሔር ጥራይ ኢዩ እቲ ፍጹም ቅዱስ፡፤ ንሕና ደቂ ሰባት ከአ አብቲ ናይ እግዚአብሔር አምላኽና ቅድስና ንሳተፍ። ቅድስና ሞራላዊ ሕይወት ዝሓትት ኢዩ። ሓዋሪያትውን ነቲ እግዚአብሔር ዘዳለዎሎም ተልእኾ ብቑዓት ኮይኖም ንኽርከቡ ብቕድስና ክጋዓዙ ነይሩዎም። “ንሳቶም ብሓቂ ምእንቲ ኪቕደሱ አነ ንርእሰይ ምእንትኦም እቕድስ አሎኹ”። እዚ ማለት ክርስቶስ በቲ ናይ ደቂ ሰባት ሓጢአት ዝደኸመ፡ ምእንቲ ቕድስና ደቂ ሰባት ገዛእ ርእሱ አብ መቀል መስዋዕቲ ይኸፍል። በዚ ከአ ኩሎም ደቂ ሰባት ይቕደሱ፡ ኢየሱስ ከአ ንሕዝቢ ብደሙ ምእንቲ ኪቕድስ አብ ወፃኢ እታ ኸተማ ተሳቐየ።” ዕብ.13:12
“ሰዓብቲ ክርስቶስ ብእግዚአብሔር ተጸዊዖም፡ ብተግባሮም ዘይኮነ ብመደቡ ንጸጋኡን ብ ኢየሱስ ክርስቶስ ጸዲቖም፡ ብጥምቀት ናይ እምነት ደቂ እግዚአብሄር ተማሳሕቲ መለኮታዊ ባህሪን ኮይኖም፡ ብሓቂ ከአ ተቐዲሶም ኢዮም” ይብል ጉባኤ ቫቲካን 2 አብ ብርሃን አሕዛብ 40
ስብሓት ንአብን ንወልድን …………::
አባ ሓጎስ ተስፋጋቢር


text:
ጾታዊ ማዕርነት
ናይ መጠረሽታ ዝተሓደሰሉ፡ 28 6 2019
ጾታዊ ማዕርነት ብዛዕባ ማዕርነት ኣብ መንጎ ጾታ እዩ። እዚ፡ ደቀንስትዮን ደቂ ተባዕትዮን ማዕረ ዝኾነ መሰላት፡ ዕድላትን ግቡኣትን ክህልዎም ኣሎዎ ማለት እዩ።
እዚ ሕብረተሰብ ማዕርነት ከም ዘይብሉ ዘርእዩ ብዙሓት ኣብነታት ኣሎዉ። ገለ ካብኣቶም ንጹራት ክኾኑ ከለዉ እቶም ካልኦት ንምርኣዮም ብዝያዳ ዘሸግሩ እዮም። ንኽትርእዮም ዝቐለሉ ሓደ ሓደ ኣብነታት እዞም ዝስዕቡ እዮም፡ መብዛሕትኡ ግዜ ደቀንስትዮ ካብ ደቂ ተባዕትዮ ዝተሓተ ኣታዊ ኣለወን። ካብ ደቂ ተባዕትዮ ንላዕሊ ዝበዝሓ ደቀንስትዮ ግዳያት ናይ ጾታዊ ዓመጽ ይኾና። ደቀንስትዮ ካብ ደቂ ተባዕትዮ ንላዕሊ ዝበዝሐ ግዜ ቈልዓ ንምእላይ ካብ ስራሕ ዕረፍቲ እውን ይወስዳ። እዚ፡ ዚበዝሕ ግዜ ደቀንስትዮ ካብ ደቂ ተባዕትዮ ንላዕሊ ዝተሓተ ጡረታ ከም ዝህልወን ይገብር።
ልምዲታት ብዛዕባ ጾታ
ኣብ ኵሉ ሕብረተሰብ ንናይ ደቂ ሰባት ሂወት ዝጸሉ ልምድታት ኣሎ። ልምዲታት፡ ትጽቢታት ኣብ ልዕሊ ሰባት ከመይ ክኾኑ፡ ብኸመይ ክነብሩን ክርኣዩን ከም ዘለዎም፡ ዘሎ ሓሳባትን ዘይተጻሕፈ ሕግታትን እዩ። ልምድታት ኣብ ኵሉ ሕብረተሰብ የድልዩ እዮም። እዚኦም፡ ንኣብነት ኣብ ናይ ምግቢ ድኳን፡ ኣብ ሪጋ እንታይ ዓይነት ጠባይ ከም ነርኢ ወይ ነንሕድሕድና ሰላም ንበሃሃል ይቈጻጸሩ። ልምድታት ንክትርእዮም ኣጸገምቲ እዮም። መብዛሕትኡ ግዜ ገለ ሰብ ክጥሕሶም ከሎ ጥራይ ኢዮም ዝፍለጡ።
ልምድታት ንደቂ ሰባይ ገደብ ክገብሩሎምን ኣድልዎ ክፈጥሩን እውን ይኽእሉ እዮም። ንኣብነት ኣንስትን ሰብኡትን ከመይ ክኽደኑ ከም ዘለዎም፡ እንታይ ዓይነት ስራሕ ክሰርሑ ከም ዘለዎም፡ መን ኩሕሊ ክጥቀምን ክሓዝኑ ከለዉ መን ክበኪ ከም ዝፍቀዶን ልምድታት ኣሎዉ።
ኵሎም ሰባይ ወይ ኣንስቲ ወይ ሰብኡት እዮም ዝብል ልምዲታት ኣሎዉ። ግን ኵሎም ሰባት ነንብሶም ከም ሰበይቲ ወይ ሰብኣይ ኣይፈልጥዋን እዮም። ካብቲ ኣብ ዝተወለድሉ ግዜ ዝተዋህቦም ጾታ ካልእ ጾታ ዝኾኑ ሰባት እውን ኣሎዉ እዮም። ጾታ ብዘየገድስ ኵሎም ሰባት በቲ ናይ ኣንስትን ሰብኡትን ጕጅለ ልምድታት ይጽለዉ እዮም።
ንልምድታት ክትጸልዎምን ክትቅይሮምን ይከኣል እዩ ሽወደን ነቶም ንደቂ ሰባይ ገደብ ዝገብሩሎምን ኣድልዎ ዝፈጥሩን ልምድታት ኣብ ምቕያር ብዝተፈላለየ ኣገባብ ትሰርሕ እያ። ሓደ ኣብነት ናይዚ፡ እቲ ብናይ ሽወደን ባይቶ ዝተወሰን ናይ ጾታዊ ማዕርነት መርሓ እዩ።
ናይ ሽወደን ናይ ጾታዊ ማዕርነት መርሓ
ልክዕ ከም ካልኦት ሃገራት፡ ሽወደን እዚ ሕብረተሰብ ብዝያዳ ጾታዊ ማዕርነት ንኽህልዎ ትጽዕር እያ። ናይ ሽወደን ባይቶ፡ ሽወደን ሽዱሽተ ሸቶ ዘለዎ ሓደ ናይ ጾታዊ ማዕርነት መርሓ ክህልዋ ወሲኑ እዩ።
- ደቀንስትዮን ደቂ ተባዕትዮን ብማዕረ ኣገባብ ኣብ ፖለቲካዊ ውሳነ ጽልዋ ከሕድሩ ክኽእሉ ኣሎዎም።
- ደቀንስትዮን ደቂ ተባዕትዮን ብማዕረ ዝኾነ ኵነት ገንዘብ ክረኽቡ ክኽእሉ ኣሎዎም።
- ደቀንስትዮን ደቂ ተባዕትዮን ብማዕረ ዝኾነ ኵነት ክምሃሩ ክኽእሉ ኣሎዎም።
- ደቀንስትዮን ደቂ ተባዕትዮን ንናይ ገዛ ስራሕን ቈልዑ ምሓዝን ብማዕረ ክመራቀሕዎ ኣሎዎም።
- ደቀንስትዮን ደቂ ተባዕትዮን ንጽቡቕ ጥዕናን ክንክን ምርካብን፡ ማዕረ ዕድላት ክህልዎም ኣሎዎ።
- ጐነጽ ደቂተባዕትዮ ኣብ ልዕሊ ደቀንስትዮ ደው ክብል ኣሎዎ።
ጾታዊ ማዕርነትን ኣንስትነትን
ናይ ሰባት ኵነት፡ ብጀኻ ብጾታ፡ ብብዙሓት ካልኦት ረቋሒታት ይጽሎ እዩ። እዚ፡ ኵለን ኣብ ጕጅለ ደቀንስትዮ ዝርከባን ኵሎም ኣብ ጕጅለ ደቂ ተባዕትዮ ዝርከቡን፡ ሓደ ዓይነት ናይ ሂወት ተመኩሮ ወይ ኵነታት ናብራ የብሎምን ማለት እዩ።
ኣንስትነት፡ ነቲ ኣብዚ ሕብረተሰብ ደቀንስትዮ ብሓፈሻ ካብ ደቂ ተባዕትዮ ኣብ ትሕት ዝበለ ደረጃ ይርከባን ንጾታዊ ማዕርነት ክጽዕር ይደሊን ዝብል ምንቅስቓስ ናይ ሓባር ኣምር እዩ። ብተግባር ጻዕሪ ንጾታዊ ማዕርነት፡ ንኣብነት ነቶም መዳለዊ ሕግታት ምቕያርን ጾታዊ ዓመጽ ደው ምባልን ማለት ክኸውን ይኽእል እዩ። ከምኡ'ውን ዝበዝሓ ደቀንስትዮ ኣብ ወሳኒ ቦታትት ከም ዝህልዋ ምግባርን ካልኦት ዓይነት ጭቈናታት ወይ ጸቕጢ ምስ ጾታ ብኸመይ ከም ዝተሓሓዙ ኣቓልቦ ከም ዝረኽቡ ምግባር ማለት ክኸውን ይኽእል እዩ።


text:
ብቐሊሉክእቶዝኽእልወብሳይትኩሎምጕጅለታትብዝሓሸመንገዲ ክጥቀምሉ ይኽእሉ እዮም።ስለዚኸኣኢዩኣብ’ቲ 'ብኤለክትሮኒካዊመገዲብቐሊሉ ክርከብ ዝኽእልብዝምልከት ዝወጸግዝያዊናይ መንግስቲ ኣዋጅ' መንግስታዊወብሳይታትከምቲኣብ EN 301 549/WCAG 2.1 ተደንጊጉዘሎብቐሊሉኽትረኽበንዘኽእልነገራትከማልእከምዘለወንዝገልጽ። ብቐሊሉ ክርከብ ዝኽእልምዃኑ ዘርእይ መግለጺ ድማ ክቐርብ ኣለዎ።
እዚመግለጺ’ዚበቲነዚዕላማእዚእተመደበትካልዓሚቝምርምርምስ ተገብረጥራይኢዩክቐርብዝኽእል።እዚወብሳይትእዚገናይዓቢስለዘሎንኣብ ተክኒካውን ምስንዳእን መዳያት ክቀያየር ስለ ዝኾነንእቲ መግለጺ ድሕሪ ገለ ኣዋርሕክዝርጋሕ እዩ ዘሎ ትጽቢትና።
ብቐሊሉ ክእቶ ከም ዝኽእል ውሕስነት ምሃብ
ኣብ ውሽጢ እንገብሮም መስርሓት ነዞምዝስዕቡስጕምትታትብምውሳድብቐሊሉክርከቡ ከም ዝኽእሉውሕስነትንህብኢና፦
- ብቐሊሉኽትረኽቦምኽኣል 'ብንድፊ'፥ብቐሊሉኽትረኽቦምኽኣልሓደ ካብቶም ካብ መጀመርታ ኣትሒዞም ኣብ ንድፊ፣ ህንጸትን ምድላውን መስርሕ ወብ ሳይትና ዝውሰዱ ስጕምትታት እዩ።
- ምርምር፥ካብ ጽግዕተኛነት ነጻ ዝኾኑ ክኢላታትእቲወብሳይት (ገለ ክፋላቱ)ብቐሊሉክእቶ ዝከኣልእንተዀይኑብተደጋጋሚ ይፍትንዎእዮም።እዚ ንተክኒካዊክፋላትንናይ ምድላውመዳያትንዝምልከትእዩ።ንዝርከቡ ጸገማት ድማብቐጻሊነባራዊ መፍትሒ ንገብረሎም ኢና።
- ናይ ሰራሕተኛታትፍልጠት፥ሰራሕተኛታትናነቲብዛዕባብቐሊሉምእታው ዝምልከትዘለዎምፍልጠትብቐጻሊ እዮም ዘማዕብልዎ፣ ኣድላዪኣብዝዀነሉእዋንከኣኣብግብሪየውዕልዎእዮም።
ብዛዕባ ብቐሊሉ ምእታው ዝምልከቱ ጸገማት ምምልካት
ገለሕቶታትወይርኢቶታትኣለዉኻዶ? እምበኣር ብመንገዲ prikkenzonderafspraak@minvws.nlምሳና ተራኸብ።
ንውልቃዊ ሓበሬታት ናትካ ብኸምዚ ኣገባብ ኢና ንዕቅቦምም፦
መንነትካ ዝፈልጥ ወላ ሓደ ሰብ የልቦን። ነቲ ናይ ክትባት መኽተቢ ቦታታት ትርእዮ መንነትካ ከይተፈለጥካ እዩ።
ኣብዚ ወብ ሳይት እዚ ዝዀነ ይኹን ውልቃዊ ሓበሬታት ናይ ሰባት ኣይነቐምጥን ኢና።
ሰባት ኣበየናይ ክፋል እዚ ወብ ሳይት ምብጻሕ ከም ዝገበሩ ጥራይ ኢና ንከታተል፣ እዚ ዝግበር ድማ ነዚ ወብ ሳይት እዚ ንምምሕያሽ ብምባል እዩ።


text:
ክሳብ ዕለት 19 መስከረን 2019 ዓ.ም. ዝቕጽል ናይቲ ናይ ቅዱስ ኣቦና ር.ሊ.ጳ. ፍራንቸስኮ ናይ ተኸታሊ ቅዱስ ጴጥሮስ ናይ ቀረባ ተሓባበርቲ ላዕለዋይ ናይ ኵላዊት ቤተ ክርስቲያን መዋቕር - ኩሪያ ሮማ መደብ ሕዳሴ ኣብ ግብሪ ንምውዓል ዝዓዪ ናይ ቅዱስነቶም መማክርት ጉባኤ ብፁዓን ካዲናላት ዓውደ ኣኼባ ብቕዱስነቶም ተመሪሑ ሎሚ ዕለት 17 መስከረም 2019 ዓ.ም. መበል 31 ዓውደ ኣኼባ ከምዝጀመረ ናይ ቅድስቲ መንበር ዜናን ክፍሊ ማሕተምን መግለጺ ኣፍሊጡ።
ስምዖን ተ. ኣርኣያ - ሃገረ ቫቲካን
እቲ መማክርት ተኸታሊ ቅዱስ ጴጥሮስ ጉባኤ ካዲናላት ብመሰረት ናይ ቅዱስ ኣቦና መደብ ሕንዳሴ ላዕለዋይ ናይ ኵላዊት ቤተ ክርስቲያን ሓዋርያዊ ምሕደራ - ኵሪያ ሮማና ዝምርሓሉ ኣብ ሓዋርያዊ ቅዋም ዘሎ ስርዓተ ሕጊ Praedicate evangelium - ወንጌል ኣበስሩ ብዝብል ኣርእስቲ ንምሕዳስ ዘርቀቖን ዘጽደቖን ሓርፋፍ ሰነድ ኣማእኪሉ ካብ ዕለት 25 ሰነ ክሳብ ዕለት 27 ሰነ 2019 ዓ.ም. ዘካየዶ ኣኼባ መሰረት ገይሩ ዝዝትይ ምዃኑ ናይቲ መማክርት ጉባኤ ዋና ጸሓፊ ብፁዕ ኣቡነ ማርቸሎ ሰመራርቶ ኣብ ዝሃብዎ ጋዜጣዊ መግለጺ ሓቢሮም፡ እዚ ሓድሽ ቅዋም’ዚ፡ ነቲ ኣብ ኣገልግሎት ዘሎ ዕለት 28 ሰነ 1988 ዓ.ም. ቅዱስ ዮሓንስ ጳውሎስ ዳግማዊ Pastor Bonus - ሕያዋይ ጓሳ ብዝብል ኣርእስቲ ዘጽደቕዎ 193 ዓንቀጽ ዘለዎን ስዒቡ እውን በነዲክቶስ መበል 16 ኣብ 2011 ዓ.ም. ብዝነበሮም ናይ ተኸታሊ ቅዱስ ጴጥሮሳዊ ስልጣን ሰለስተ ዓንቀጻት ኣጽዲቖምን ኣዊጆምን ክሕደስ ንዝገበርዎን፡ ዝትክእ ከምዝዀነ ሓቢሮም።
እቲ ዕለት 28 መስከረም 2013 ዓ.ም. ር.ሊ.ጳ. ፍራንቸስኮ ዘቖምዎ መማክርት ጉባኤ ብፁዓን ካርዲናላት ናይ ተጉቹጋልፓ ሊቀ ጳጳሳት ብፁዕ ካርዲናል ኦስካር ኣንድረስ ሮድሪገዝ ማራዲያጋ በኣወሃሃዲ ስልጣንን ናይ ሃገረ ቫቲካን ቤት ምሕደራ ኣቦ መንበር ብፁዕ ካርዲናል ጁዘፐ በርተሎን ናይ ቦምበይ ሊቀ ጳጳሳት ብፁዕ ካርዲናል ኦስዋልድ ግራሲያስን፡ ናይ ሙዩኒክን ፍሪሲንጋን ሊቀ ጳጳሳት ብፁዕ ካርዲናል ራይንሃርድ ማርክስን ናይ ቦስተን ሊቀ ጳጳሳት ብፁዕ ካርዲናል ሲን ፓትሪክ ኦማለይን ናይ ቅድስቲ መንበር ዋና ጸሓፊ ብፁዕ ካርዲናል ፒየትሮ ፓሮሊንን ኣብ ኢጣሊያ ናይ ኣልባኖ ጳጳስ ናይቲ መማክርት ጉባኤ ብፁዓን ካርዲናላት ዋና ጸሓፊ ብፁዕ ኣቡነ ማርቸሎ ሰመራሮን ተወሳኺ ዋና ጸሓፊ ናይ ክረዚማ ስዩም ጳጳስ ብፁዕ ኣቡነ ማርኮ መሊኖን ዝሓቑፍ ከምዝዀነ ናይ ቅድስቲ መንበር ዜናን ክፍሊ ማሕተምን መግለጺ የዘኻኽር።


text:
ጐይታናን መድሓኒናን ኢየሱስ ክርስቶስ ተስፋ ይህበና
ጐይታናን መድሓኒናን ኢየሱስ ክርስቶስ ድኻታት፣ ዝጠመዩ፣ ክንበኪ ከሎናንን ግፍዒ ኪወርደና ከሎን ንባረኽ ኢና ይብለና። እዚ ግና ትርጕም ዘይብሉ ኣይመስልን? ኣብ ከምዚ ዝኣመሰለ ኵነታት እንተ ኣሊና ፡ ብርግጽ ብዙሕ በረኸት ከም ዘይንረክብ ኮይኑ ይስመዓና ይኸውን። እሞ ደኣ እዚ ከመይ ኢሉ ክኸውን ይኽእል? ጐይታናን መድሓኒናን ኢየሱስ ክርስቶስ ከም ዝምህረና፡ እዚ ዘሎና ፀገማት ግዜያዊ ከም ዝዀነ ብምዝኽኻር ተስፋ ይህበና፣ ንእኡ ኽንስዕቦ ምስ እንመርጽ እንረኽቦ ሓጐስ ድማ ኣይወዳደርን እዩ ። ኣብቲ ንሱ ዘተስፈዎ ተስፋታት ኸነተኵር ከለና፡ ካብ ኣብ ስዕረት ስምዒት ምንባር ወጺና ተስፋ ንረክብ። ሕጂ ድኻታት ዘለዉ ኣብ መጻኢ መንግስቲ ክቕበሉ እዮም ይብለና። ነቶም ኣብዚ እዋን እዚ ጓሂ ዝመልኦም ሰባት እግዚኣብሄር ሰሓቅ ክገብረሎም እዩ። ሓደ እኳ ንጐይታና ኢየሱስ ክርስቶስ ብምስዓብ እንተ ተሰደዱ ፡ በይኖም ኣይኰኑን ዓብዪ ዓስቢ እውን ይጽበዮም ኣሎ። ጐይታናን መድሓኒናን ኢየሱስ ክርስቶስ ንዓለም ስዒሩዋ ኢዩ እሞ፡ ክንዮ ስቓይን ቃልስን እዛ ዓለም እዚኣ ተስፋ ኣሎ ።
ምሳኻ ዝጽሊ ሰብ ትደሊዶ ? ብዛዕባ እዚ ዛንታ ዝያዳ ከተንብብን መጽሓፍ ቅዱስ ኽትረክብን ትደሊዶ ?
ብዙሕ ህዝቢ ምስ ረኣየ፡ ናብ ከረን ደየበ። ምስ ተቐመጠ ኸኣ፡ ደቀ መዛሙርቱ ናብኡ ቐረቡ። ኣፉ ኸፈተ፡ ከምዚ እናበለ ድማ መሀሮም፡
ብመንፈስ ድኻታት፡ መንግስተ ሰማያት ናቶም እያ እሞ፡ ብጹኣን እዮም።
ዚጕህዩ፡ ምጽንናዕ ኪረኽቡ እዮም እሞ፡ ብጹኣን እዮም።
ዓቃላት፡ ንምድሪ ኺወርስዋ እዮም እሞ፡ ብጹኣን እዮም።
ጽድቂ ዚጠምዩን ዚጸምኡን፡ ኪጸግቡ እዮም እሞ፡ ብጹኣን እዮም።
መሓርቲ፡ ምሕረት ኪረኽቡ እዮም እሞ፡ ብጹኣን እዮም።
ጹሩያት ልቢ፡ ንኣምላኽ ኪርእይዎ እዮም እሞ፡ ብጹኣን እዮም።
ገበርቲ ሰላም፡ ውሉድ ኣምላኽ ኪበሀሉ እዮም እሞ፡ ብጹኣን እዮም።
ምእንቲ ጽድቂ ዚስደዱ፡ መንግስተ ሰማያት ናቶም እያ እሞ፡ ብጹኣን እዮም።
እንተ ጸረፉኹምን እንተ ሰጐጉኹምን ምእንታይ ድማ ክፉእ ዘበለ ብሓሶት እንተ ተዛረቡልኩምን፡ ብጹኣን ኢኹም። ከምኡ ኸኣ ቅድሜኹም ንዝነበሩ ነብያት ሰጕጎምዎም እዮም እሞ፡ ኣብ ሰማያት ዓስብኹም ብዙሕ ስለ ዝዀነ፡ ተሐጐሱ ባህውን ይበልኩም።
ወንጌል ማቴዎስ 5:1-12
ነዚ ኣካፍል


text:
ኣብ ዓለምና መሃዚኦም ዘይፍለጥ ግናኸ ኣገልጉሎቶም ኣዝዩ ኣድላይን ኣገዳስን ዝኾኑ ንብረታት ብዙሓት‘ዮም፣ መነጸር ሓንቲ ካብኣቶም‘ያ። እታ ቀዳመይቲ መነጸር ኣብ ሞንጎ 1270-1290 ከም ዝተማህዘት`ዩ ዝእመን ቅርጻ‘ውን ጎብጋብ ዩ ኔሩ (Engl-convex)፣ ኣጎልግሎታ ከኣ ኣብ ርሑቅ ናይ መርኣይ ክእለት ዘለዎም ኣብ ቀረባ ግን ክሪኡ ዘይኽእሉ ሰባት ከም ዝሪኡ ምግባር'ዩ ኔሩ። ኣብ ግዜና‘ውን ተመሳሳሊ ብዙሓት ኣብ ሩሑቅን ቀረባን ናይ ምርኣይ ጸገም ዘለዎም ሰባት ከምዝሪኡ'ያ ትገብር።
ስምንታይ‘ዩም ግን ገለ ሰባት ኣብ ርሑቅ ወይ ቀረባ ናይ ምርኣይ ጸገም ዘለዎም፧
መነጸር‘ከ ብኸመይ‘ያ ትሕግዞም፧
ነዚ ንምምላስ ኣፈጣጥራ ደጋውን ውሽጣውን ዓይኒ ምዕዛብ ኣገዳሲ‘ዩ።
ዓይኒ ሰብ ካብ ጻዕዳ ዓይኒ (cornea)፣ጭዋዳ ዓይኒ (iris)፣መነጸር (LENS) ፣ መርዓት ዓይኒ(pupil)፣ ረቲና (retina)፣ ከምኡ‘ውን ዝራእናዮ ናብ ኣእምሮ ዘመሓላልፍ መትኒ (optic nerve) ዝቆመት‘ያ። rod ከምኡውን cone cells ዝተባህሉ ኣብ ረቲና ዝርከቡ ዋህዮታት ወይ ተቐበልቲ ብርሃን ድማ ክንርኢ የኽእሉና። cone cells ኣብ ብርሃን ዘለዎ 3 ሕብርታት(ቀይሕ፣ቀጠልያ፣ሰመያዊ፣) ክንፈላሊ ወይ ክንርኢ ክሕጉዙና ከለዉ rod cells ድማ ኣብ ውሑድ ብርሃን ዝርከበሉ ግዜ ካልእ ይትረፍ ዓራትና ኣበይ ከም ዝርከብ ክንፈልጥ፡ ንምርኣይ ይሕግዙና። ነዚ ዝስዕብ ስእላዊ መብርሂ ረኣዩ///
ምስሊ rod ከምኡውን cone cells
ክፋላት ዓይኒ ሰብ
ብ ቅልል ዝበለ ኣብነት መስርሕ ምርኣይ ነዚ ይመስል ፣ ኣብ ቅድመና ዘለዉ ነገራት ዝዓለቦም ብርሃን ይነጽጉ እዚ ብርሃን ዚ`ውን ን`ዓይንና ይበጽሖ ስዒባ መነጸር ዓይኒ ወይ (Lens) እቲ ብርሃን ንረቲና ጠሚራ ትሰደላ ስዒቡ ናብ የእምሮ ይመሓላለፍ ፣ እቲ ንዓይንና ዝበጽሖ ብርሃን ስለ ዝመሳቀል፣ እቲ ምስሊ ናይቲ ንዕዘቦ ዘለና ነገር ንመጀመርያ ይግምጠል‘ዩ ። (ኣብዚ ታሕተዋይ ምስሊ ገረብ ተዓዘብ)! እወ ትኽክል ኣንቢብካ "ይግምጠል"ዩ። የእሙሮ`ዩ ኣብ መጠረሽታ ነቲ ምስሊ ዘስተኻኽሎ ፡ ነዚ ንምርዳእ ካብ ሓጺን ዝተሰርሐ መብልዒ-ማንካ ሓዝ! ትበልዓሉ ናባኻ-ገጹ ብምግባር ከም ምስትያት ተጠቀመሉ ምስልኻ ብግምጣል ኢካ ትሪኦ፦ መስርሕ ምርኣይ ውን ከምኡ`ዩ ። ሰባት ናይ ምርኣይ ጸገም እንተ ዘይብሎም እቲ ብመነጸር ወይ (Lens) ናይ ዓይኒ ዝተጠምረ ብርሃን ብጉቡእ ኣብ ረቲና ማለት ዳሕረዋይ ክፋል ዓይኒ እዩ ዝወቅዕ።
ዓይኒ ከምቶም ካልኦት ክፋላት ኣካላትና ይጉብዝ‘ዩ። ዓይኒ ካብ ዝግብኦ እንተ ንኢሱ ወይ ጻዕዳ ዓይኒ ማለት‘ቲ ቆርበት እንተ ረቂቁ ወይ ድማ መነጸር (lens) ካብ ዝግብኣ ድሒራ እንተ'ላ፡ ቲ'ብርሃን ካብ ረቲና ይሓልፍ በዚ ምክኽንያት ድማ ሰባት ኣብ ርሑቅ ጽቡቅ ይሪኡ ፡ ኣብ ቀረባ ግን በንጻሩ ከምቲ ዝድለ ኣይርእዩን። እዚ (hyperopia) ወይ far-sightedness ይብሃል ብ እንግሊዜኛ።ብ ስእላዊ መረድኢ ድማ ነዚ ዝስዕብ ይመስል///
ዓይኒ ካብ ዝግብኦ ንላዕሊ ምስ ዝዓቢ ወይ ጻዕዳ-ዓይንን መነጸርን ምስ ዝጥወ እቲ ብርሃን ን'ረቲና ብግቡእ ኣይበጽሓን በዚ ምኽንያት ሰባት ኣብ ቀረባ እምበር ኣብ ርሑቅ ምርኣይ የጸግሞም። እዚ (myopia) ወይ short-sightedness ተባሂሉ ይጽዋዕ። ነዚ ንምርዳእ ነዚ ስዕብ ተንቀሳቃሲ ስእሊ ተኸተል///
እቲ ካብ ደገ ናብታ ዓይኒ ዝኣቱ ጻዕዳ ነገር፡ ንሪኦም ነገራት ዝነጽግዎ ብርሃን`ዩ ።
ስራሕ እኩያለ ወይ መነጸር ነቲ ንረቲና ዝሓለፋ ወይ ዘይበጸሓ ብርሃን ምስትኽኻል ወይ ብጉቡእ ከም ዝበጽሓ ምግባር እዩ። ብሓገዛ ኣብ ርሑቅን ቀረባን ናይ ምርኣይ ጸገም ዘለዎም ሰባት ክሪኡ ይኽእሉ። ነዚ ዝስዕብ ተንቀሳቃሲ-ስእላዊ መግለጺ ረአ!
(እታ ኣብ ቅድሚ ዓይኒ ትመጽእ ጸላም ከም መነጸር እያ ትሕሰብ)


text:
በዓል መስቀል ሎሚ 27 መስከረም ኣብ ሜዳ ባሕቲ መስከረም መራሕቲ ሃይማኖት ክርስትናን ምስልምናን፡ላዕለዎት ሰበስልጣን ኤርትራ፡ዲፕሎማትን ብኣሽሓት ዝቑጸሩ ካብ ውሽጥን ወጻእን ዝመጽኡ ሰባት ኣብ ዝተረኽብሉ ብዓብይ ሃይማኖታውን ባህላውን ኣገባብ ተኸቢሩ።
በዓል መስቀል ንግስት እሌኒ እየሱስ ክርስቶስ ዝተሰቕለሉ መስቀል ንምርካብ ኩዕታ ዝጀመረትሉ መዓልቲ ንምዝካር ከምዝበዓል ካብ ቤ/ጽ መንበር ፓትሪያርክ ኦርቶዶክስ ተዋህዶ ኤርትራ ሓላፊ መንፈሳዊ ትምህርቲ መሪገታ ሰመረኣብ ኣፈወርቂ ንድምጺ ኣሜሪካ ገሊጾም።
ካብ ወጻኢ ሃገራት ዝመጽኡ በጻሕቲ፡ በዓል መስቀል ሃይማኖታውን ባህላውን ትሕዝቶ ብዘለዎ ኣገባብ ብምብዓሉ ፍሉይ ተምሳጥ ከምዘሕደረሎም ክገልጹ ከለዉ፡ኣብቲ በዓል ዝተሳተፉ ኤርትራውያንን ኢትዮጵያውያንን በጻሕቲ ብወገኖም ድሕሪ 20 ዓመታት ንበዓል መስቀል በሓባር ክኽብሩ ብምብቕዖም ዝተሰምዖም ሓጎስ ገሊጾም።
እዚ ከምዚ ኢሉ ከሎ በዓል መስቀል ኣብ ጎቦ ጮምዓ ከተማ መቐለ ከምኡ’ውን ኣብ ከተማ ዓዲ ግራት ትማሊ ምሸት ብድምቀት ተኸቢሩ።
እቲ በዓል ኣብ ምብራቓዊ ኣንፈት መቐለ ካብ ዝርከብ ጎቦ ጮምዓ ነበርቲ ሽግ ወሊዖም ክወርዱ ከለዉ ዘርኢ ምስሊ ኣዚዩ ሰሓቢ ምዃኑ ተሳተፍቲ እቲ በዓል ይገልፁ።
ብተመሳሳሊ ኣብ 27 ዓመታት ንመጀመርያ ጊዜ ኣብ ዋሽንግተን ዲሲን ከባቢኡን ዝርከባ 24 ናይ ኢትዮጵያ ኦርቶዶክስ ኣብያተ ክርስትያን ብሓባር ብምኳን ትማሊ ምሸት ኣብዚ ዋሽንግተን ዲሲ በዓል መስቀል አኽቢረን።
ምሉእ ጸብጻብ ኣከባብራ በዓል መስቀል ኣብ መቐለ፡ዓዲ ግራት፡ ኣስመራን ዋሽንግተን ዲሲን ኣብዚ ምስማዕ ይክኣል።


text:
ናብ ሎሚ ረቡዕ ኣብ ዘውግሐ ኣባላት ጸጥታ ምስሪ ተቓወምቲ መንግስቲ ምምላስ ፕረዚደንት ሞርሲ ኣብ ዝጽውዕሉ ክልተ ኣብ ካይሮ ዝርከባ መዓስከራት ተቓውሞ ናህዳን ረባዕ ኣል ዳውያን ብምእታው በቲኖሞም። ኣባላት ጸጥታ ምስሪ ተቓወምቲ ንምብታን ዘካየድዎ ስርሒት ምስ ምሕላው ሃገራው ጸጥታ ዝተተሓሓዘ ከምዝኮነ ድማ ኣፍሊጦም ኣለው።
ሰበ ስልጣን ምስሪ፡ ስርሒት ምብታን ተቓወምቲ ኣብ ዘካየድሉ ኣብ ልዕሊ ተቓወምቲ መንግስቲ ዘንብዕ ጋዝ ጥራይ ከምዝተጠቐሙ ይገልጹ። ነቶም ንዝተዋህቦ መጠንቀቕታ ሰሚዖም ብሰላም ካብቲ ናይ ተቓውሞ ቦታ ክእለዩ ዝመረጹ ድማ ውሑስ መውጽኢ ቦታ ከምዝገደፉሎም ብተወሳኺ ሓቢሮም።
ደገፍቲ ናይቲ ካብ ስልጣኑ ዝተኣልየ ፕረዚደንት ሞርሲ ዝኾኑ ተቓወምቲ ዝ ህብዎ ዘለው ሓበሬታ ግን ካብዚ ዝተፈልየዩ።ንሶም ኣባላት ጸጥታ ምስሪ ፡ ንተቓወምቲ ንምብታን ዳርባ ጥይት ከምዝተኮሱ ይገልጹ።ኣብ ልዕሊ ርሻናት ደይቦም ቅጭ ሕርሙ ተባሂሉ ብዝዋዕ ዒላማ ጨማቲ ብረት፥ኣብ ልዕሊ ብረት ዘይዓጠቑ ተቓወምቲ ናይ ምብታን ስርሒት ከምዘካየዱውን ይኸሱ።
ኣብዚ ግዜዚ ካብቶም ክልተ ናይ ተቓውሞ መዓስከራት ዝተበተኑ ተቓወምቲ ፡ ኣብ ዝተፈላለየ ቦታታት ካይሮም ሰልፊ ብምክያድ ተቓውሞኦም ይገልጹ ምህላዎም ድማ ብተወሳኺ ተሓቢሩ። ዝሓለፈ ሰኑይ ኣፈኛ መዓስከር ተቓውሞ ራባዕ ዋላኳ እቶም መራሕቲ ተቓወምቲ ህድኣት ክዓስል እንተጸውዑ፥ እቶም ተቓወምቲ ግን ነቲ ጻውዒት ብምንጻግ ካብ ቁጽጽር ወጻኢ ምዃኖም ገሊጹ ነይሩ።


text:
አቦና አብ ሰማያት ትነብር . ……….
ሰላም ንዓኪ ኦ ማሪያም ……………
ስብሓት ንአብን ንወልድን …………::
ሉቃ. 6:1-6
ኢየሱስ ካብኡ ወጺኡ ናብ ዓዱ መጸ፥ ደቂ መዛሙርቱ ኸአ ሰዓብዎ። ብሰንበት አብ ቤት ጽሎት አይሁድ ኪምህር ጀመረ፤ ብዙኃት ምስ ሰምዕዎ ድማ “እዚ ኹሉስ ካበይ ረኸቦ፧ እዚ ጥበብ እዚኸ ኻበይ ተዋህቦ፧ እዚ ብኢዱ ዚግበር ዘሎ ተአምራትከ ካበይ ኮነሉ።” እናበሉ ተገረሙ። “እዚስ እቲ ጸራቢ ወዲ ማርያም፥ ኃው ያዕቆብን ዮሳን ይሁዳን ስም ዖንንዶ አይኮነን፧ አኅዋቱስ አብዚ ምሳናዶ አየለዋን፧” እናበሉ ብእኡ ተዓንቀፉ። ኢየሱስ ከአ “ ነቢይ ብዘይካ አብ ዓዱን አብ አዝማዱን አብ ቤቱን አይነዓቕን እዩ” በሎም። ብዘይ እቶም ኢዱ አንቢሩ ዝሕውዮም ውሑዳት ሕሙማት ድማ አብኡ ተአምራት ኪገብር አይኮነሉን። በቲ ዘይምእማኖም ድማ ገረሞ፥ እናመሃረ ኸአ አብቲ ኸባቢ ዘሎ ዓድታት ዞረ።
አብዚ ናይ ሎሚ ቃል አምላክ መድኃኒና ኢየሱስ ክርስቶስ ናብ ናዝሬት ክምለስ ንርእዮ። ከምቲ ልማዱ አብ ቤተ ጸሎቶም አቲዩ ኸአ እቲ ናቱ ጥበበ ዝመልኦ ተግባራቱን ትምህርቱን ክገልጽሎም ክምህሮምን ተረኸበ። ብዙሓት በቲ ትምህርቱን ጥበቡን ተደኒቖም “ እዚ ኩሉስ ካበይ ረኸቦ፧ እዚ ጥበብ እዚኸ ካበይ ተዋህቦ ፧ እዚ ብኢዱ ዚግበር ዘሎ ተአምራትከ ካበይ ኮነሉ፧ እናበሉ ተገረሙ።
እግዚአብሔር ብተግባራትና ምውታት ኮይና ምስ ረአየና፥ እንታይ ኢዩ ዝገበረ፧ ከምቲ ቁዱስ ጳውሎስ ዝብሎ፤ በቲ መወዳእታ ዘይብሉ ፍቕሩ ተደሪኹ ነቲ ሓደ ዘፍቅሮ ወዱ ለአኸልና፤ ምስ አቦ ምእንቲ ከተዓርቀናን ናብቲ ናይ መጀመሪያ ክብርና ንኽመልሰና። ተቐማጦ ናዝሬት ግና ነዚ አይርድእዎን። ነቲ ስጋና ዝለበሰ ወዲ አምላኽ ክቕበሉዎ ክአምንዎ አይተረኽቡን። “እዚስ እቲ ጸራቢ ወዲ ማርያም፥ ኃው ያዕቆብን ዮሳን ይሁዳን ስምዖንንዶ አይኮነን፧ አኅዋቱስ አብዚ ምሳናዶ አየለዋን፧” እናበሉ ብእኡ ክዕንቀፉ ተረኽቡ። ብኡኡ ክዕንቀፉ ተረኽቡ – ምኽንያቱ ሓደ ካብኦም ስለዝነበረ። ኢየሱስ ከአ “ ነቢይ ብዘይካ አብ ዓዱን አብ አዝማዱን አብ ቤቱን አይነዓቕን እዩ” በሎም።
ስለዚ ዝኸበርኩም አኅዋትን አኃትን ካብዚ ማርቆስ ዘዘንተወላን ቃል አምላኽ ተበጊስና ንሕና ሎሚ ንኽርስቶስ አምላኽና ብተግባራትናን ኃጥአትናን ከይንነጽጎ ቁርጺ ፍቃድ ክንገቢር ይግበአና። ንሕና ንኽርስቶስ ዘይንፈልጠሉ ግዜ አሎ። ምኽንያቱ ካሊእ ናይዚ ዓለም እዚ አቐዲማንን፤ ነቲ መጀመርታ መንግስተ አምላክን ጽድቁን ድለዩ ዝብል ቃል ክርስቶስ ሸለል ኢልና – ንአምላኽና ብካል አይ ደረጃ ስለዝሰራዕናዮ ወይ ስለዝረሳ ዕናዮ። ንሱ አብ ሓደ ቦታ ኮይኑ ሎሙውን ይምህረናን ብጥበቡ ዘደንቕ ስረሓት ይፍጽምን አሎ። ብእምነት ናብኡ ንቅረብ፡ ነዚ ዘደንቕ ተአምራት ንኽንርእን ንኽንርዳእን እምነት ሃበና ንበሎ። አብ መዓልታዊ ሕይወትና አብ ክርስቶስ ዘለና እምነት ክንዓቢ ንጽዓር። ከምቲ ቁዱስ አጎስጢኖስ ዝበሎ “ ክርስቶስ “ አነ መንገድን ሓቅን ሕይወትን ኢየ” ክብለናስ አድላዪ ኢዩ ነሩ ይብል፡ ምኽንያቱ ሓንሳብ እቲ መገዲ እንተ ተፈሊጡ እቲ ክንበጽሖ ዘለና ኢዩ ዝተርፈና ይብል። ንሱከአ እግዚአብሔር አቦ ኢዩ እናበለ ይገልጽ። ስለዚ አብዚ ንኽንበጽሕ እምበአር ንኽርስቶስ ልባትና ከፊትና አብ ህይወትና ክንቕበሎን የዲሊ።
ስብሓት ንአብን ንወልድን …………::
ኣባ ሓጎስ ተስፋጋቢር
አቦና አብ ሰማያት ትነብር . ……….
ሰላም ንዓኪ ኦ ማሪያም ……………
ስብሓት ንአብን ንወልድን …………::
ሉቃ. 2፡41-ፍ
እንሆ ድማ ካብ አሰርተው ክልተ ዓመት ደም ዝፈሳ ዝነበረ ሰበይቲ ምዛ ዕባ ኢየሱስ ምስ ሰም ዓት ክዳኑ ጥራይ እንተ ተንከኩ ኽሓዊ እየ ኢላ፥ ብ ማ እከል እቶም ሕዝቢ ኃሊፋ‹ ብድኅሪ ኡመጺአ ክዳኑ ተንከየት። እቲ ዝፈሳ ዝነበረ ደማ ኸአ ብቕጽበት ደው በለ። ካብ ሕማማ ከምዝሓወየት ድማ ተፈለጣ። ኢየሱስ ከአ ሽዑ ካብኡ ሓይሊ ከም ዝወጸ ፈሊጡ መን እዩ ክዳነይ ዝተንከፈ፧ በለ። ደቂ መዛሙርቱ ድማ “ ሕዝቢ ኺደፋፋእ ትሪኢ አሎኻ ፥ ተመሊስካ ግና “ መን እዩ ዝተንከፈኒ፡” ትብል አሎኻ” በልዎ። እታ ሰበይቲ ግና እቲ አብ አ ዝኾነ ስለ ዝፈለጠት ብፍርሃት ራዕራዕ እናበለት መጺአ ሰገደትሉ፥ ጋለይ፥ እምነትኪ እያ ዘድኃነትኪ፥ ብሰላም ኪዲ፥ ካብ ሕማምኪውን ሕወዪ” በላ።
ክርስቶስ አምላኽና ናብዚ ዓለም ዝመጸ ወዲ ሰብ ብምልአት ብንብስን ብስጋን ንክፍውሶ ኢዩ ፡፤ ። ንሓኪምሲ ሕሙማት እምበር ጥዑያት አየድልይዎን እዮም፡ አነ ኸአ ንኃጥአን እምበር ንጻድቃን ኽጽውዕ አይመጻኹን”ን እናበለ ሕማማት ክፍውስን ኃጢአት ክሓድግን ንርእዮ። አብዚ ናይ ሎሚ ቃል አምላኽ ከአ እዚ ሓቂ እዚ አብዞም ክልተ ሰባት ዝተገብረ ተአምራታት ተገሊጹ ንረኽቦ።. ኢያኢሮስ ሓደ ኻብቶም መራሕቲ ቤት ጸሎት አይሁድናብ ጎይታና ኢየሱስ ክርስቶስ ቀሪቡ አብ እግሩ ተደፊኡ “ ጋለይ ክትመውት ቀሪባ አላ እሞ፡ ምእንቲ ሓውያ ሕይወት ክትረክብሲ መጺኻ ኢድካ አንብረላ” እናበለ ክልምኖ እምነቱ ኽገልጽ ይርከብ። ሓውያ ሕይወት ምእንቲ ክትረክብ ፡. .ጎይታና ኢየሱስ ክርስቶስ ከምቲ አቀዲምና ዝበልናዮ ናብዚ ዓለም ዝመጸ ነፍሲ ወከፍና ሕይወት ንክነርክብ ኢዩ፡ ነፍሲ ወከፍና ክንሓዊ ክንፍወስ ኢዩ። ጸሎት አመንቱ ዝሰምዕ አምላኽ፡ ምሕረት ሕውየት ዝህብን ዝፈቱን አምላኽ – ነቲ ዕድመ ናይ መራሒ ኢያኢሮስ ጸሎት ተቀቢሉ ጉዑዞዑ ናብ ቤቱ ይጅምር። አብቲ መንገዲ ግና ካልእ ዓቢ ተአምር ክፍጽም ይርከብ። እንሆ ድማ ካብ አሰርተው ክልተ ዓመት ደም ዝፈሳ ዝነበረ ሰበይቲ ምዛዕባ ኢየሱስ ምስ ሰምዐዓት ክዳኑ ጥራይ እንተ ተንከኩ ኽሓዊ እየ ብዝብል እምነት ብድኅሪኡ መጺአ ክዳኑ ተንከየት። አብ ቅድሚኡ ክትቐርብ እካ አይደፈረትን – ክዳኑ ጥራይ እንተ ተንከኩ ይአኽለኒ” ብዝብል እምነት ክዳኑ ክትንክፍ ትርከብ። አብ ቅድሚኡ ብሓሳብን ብግብርን እምነታ ትገልጽ። ንሕና ሎሚ ናያዛ ሰበይቲ እምነት አብነት ተማሂርና፡ ነቲ ዝፍውስ ዝምሕር አምላኽ አብ ሕይወትና ክንትንኪፎ ብእመንት አብኡ ክንቀርብ ይግበአና።
እቲ ዝፈሳ ዝነበረ ደማ ኸአ ብቕጽበት ደው በለ። ካብ ሕማማ ከምዝሓወየት ድማ ተፈለጣ። ኢየሱስ ከአ ሽዑ ካብኡ ሓይሊ ከም ዝወጸ ፈሊጡ – ተጠው ብምባል መን እዩ ክዳነይ ዝተንከፈ፧ ኢሉ ክሓትት ይርከብ። እታ ሰበይቲ ግና እቲ አብአ ዝኾነ ስለ ዝፈለጠት ብፍርሃት ራዕራዕ እናበለት መጺአ ሰገደትሉ፥ በቲ ስግደታ ምስጋናአ ገለጸትሉ፡ ጋለይ፥ እምነትኪ እያ ዘድኃነትኪ፥ ብሰላም ኪዲ፥ ካብ ሕማምኪውን ሕወዪ” እናበለ ከአ ዘሕጉስ ዜና የስም።
ስለዚ ካብዚ ናይ ሎሚ ቃል አምላኽ ተበጊስና ንእግዚአብሔር አምላኽና ብዓይኒ እመንት ክንቀርቦ፡ ክነምልኾ ክንሰገደሉ ይ ድመና። ንሱ ዘሕዊ ሃይሊ ከምዘለዎ ይምህረና። ሎሚውን ብዓይኒ እምነት ክንትንክፎ፡ ይዕድመና። ካብቲ ኩሉ ሕማምና ክነጸሕ ምሕረት ዓምላኽ ክንቅበል አብ ቅድሚ ኡ ብትሕትና ክንሰግድ ይንጽዋዕ። እመንተይ ምስ ናይዞም ክልተ ተአምራት ዝተገብረሎም አብነታውያን ፍጡራት ከወዳድሮ ይጽዋዕ። ንሕና ብ እምነትና ኢና ደቂ እግዚአብሔር ምኻና ንምስክር። እምነት ኢያ ሓድነት ምስ ክርስቶስ እትፈጥረልና – ሕይወት እትህበና ንዓኡ ከም እንመስል እትገብረናሞ መ ዓልትና ን ዕ ኡ እናሰተንተና ኩሉ ድኻምነትና ህማምና ሃጢ አትና ንኽፍውሰና አንጊህና ናብ ኡ ንቕረብ። ጋለይ፥ ወደይ እምነትኪ/ካ እያ ዘድኃነትኪ/ካ፥ እናበለ ብሰላሙን ሓጎሱን ክመልአና ኢዩ።
ስብሓት ንአብን ንወልድን …………::
ኣባ ሓጎስ ተስፋጋቢር


text:
This language is currently in review and will be available soon!
ድልድል ፕሮጀክት፦ ሃይማኖታዊ መፅናዕትታት፣ ስነ-ፆታን ምዕባለን ማሕበረሰብ ጥዕና ኣብ ሃይማኖታዊ ማሕበረሰብ ዘጋጥሙ ኣብ ውሽጢ ቤተሰብ ዘጋጥም ዓመፅ ትኹረት ንምግባር የተአሳስር
ድልድል ፕሮጀክት ሃይማኖታዊ መፅናዕትታት፣ ስነ-ፆታን ምዕባለን ማሕበረሰብ ጥዕና ኣኣብ ሃይማኖታዊ ማሕበረሰብ ዘጋጥሙ ኣብ ውሽጢ ቤተሰብ /ስድራት ዘጋጥም ዓመፅትኹረት ብምግባር የተአሳስር። ድልድል ቃሉ ናይ ትግርኛ እንትኸውን እቲ ቃል ድማ ኣብ ኢትዮዽያን ኤርትራን ይንገር። እዚ ቃል ነዚ ፕሮጀክት ብሙሉእነት ዝገልፅ እንትኸውን ትርጉሙ ድማ ዝተፈላለዩ ሞያታት፣ ዘርፊ ስራሕቲ፣ መዳርግቲ ኣካላት ብምርኻብ፣ ብሓባር ብምዃንን ብዝተአሳሰረ ኹነታት ኣብ ዝተፈላለዩ ሃይማኖትን ባህልን ዘለዎ ማሕበረሰብ ኣኣብ ውሽጢ ቤተሰብ ዝፍፀም መጥቃዕቲ ትኹረት ገይርኻ ምስራሕ እዩ። ብተወሳኺ ድማ ካብ ደቡብ ክሳዕ ሰሜን ዘሎ ባህሊ ናይ ፍልጠት ልውውጥ ብምግባር እቲ ኣብ ደቡብ ማሕበረሰብ ዘሎ ሉኣላዊነት ዘርኢ ታሪክ ብምቕያር ኣብ ውሽጢ ቤተሰብ ዝፍፀም መጥቃዕቲን ስነ-ፆታን ንምፅናዕን ንምትግባርን ይጠቅም።
ድልድል ፕሮጀክት ናይ ምህዞን ምርምርን ፕሮጀክት እንትኸውን ሃይማኖታዊን ባህላዊን ኩነታት ብምምዕባልን ብምጥንኻርን ኣብ ውሽጢ ቤተሰብ ዝፍፀም ዓመፅ ንምቕናስ ኣብ ኢትዮዽያ፣ ኤርትራን ዩኬይን ይሰርሕ፡፡ ድልድል ዝብል ቃል ናይ ትግርኛ ቃል እንትኸውን ብዶክተር ኢስትራቲ መሃዛይነት ኣብ ክልል ትግራይ ኢትዮዽያ ኣብ ናይ ሕሉፍ ነዊሕ እዋን መፅናዕቲ ፒ ኤች ዲ ንቡዙሓት ዓመታት ምስ ኣብ ኣክሱም፣ መቐለን አዲስ አበባን ዝርከቡ መሓዙት መስርሕን ብምምኽኻርን ብምምይያጥን ዝተሰርሐ እዩ። ሓደሽትን ነባራትን መዳርግቲ ኣካላት ዝሓቖፈ እንትኸውን ብትምህርቲ ትካላትን ዘይመንግስታዊ ትካላትን ዝትሃነፀ እንትኸውን ከም ኣክሱም ዩኒቨርሲቲ /ኣክሱም ኢትዮዽያ/፣ ቅዱስ ፍሬምናጦስ ኣባ ሰላማ ከሳቴ ብርሃን መንፈሳዊ ኮሌጅ (መቐለ ኢትዮዽያ) ማሕበረሰብ ሞያ ሕጊ ደቂ ኣንስትዮ ኢትዮዽያ (ኣዲስ ኣበባ ኢትዮዽያ)፣ ናይ ኢትዮዽያ ኦርቶዶክስ ተዋሕዶ ቤተክርስቲያን ልምዓትን ተራድኦን ኮሚሽን/ኣዲስ ኣበባ ኢትዮዽያ /፣ ዩኒቨርሲቲ ሪሶርስ ኢንተርናሽናል (ብራይትን ዓባይ ብሪጣንያን) ከምኡ’ ውን ምስ ሃፍቲ እቲ ቅርንጫፍ ዋኒነይ( ኣስመራ፣ ኤርትራ) ዘ ዩኒቨርሲቲ ኦፍ ብርስቶል (ብርስቶል ዓባይ ብሪጣንያን፣ ዩኒቨርሲቲ ኦፍ ሸፍልድ፣ ሸፍልድ ዓባይ ብሪጣንያን) ዝሓቖፈ እዩ።
እዚ ፕሮጀክት ኣብ ውሽጢ ቤተሰብ ዝፍፀም መጥቃዕቲ መግዛእታዊ ብዘይኮነ መንገዲ ኣብ ትሑትን ማእኸላይ እቶት ዝርከቡ ማሕበረሰባትን ካብ ዘሎ ተሞክሮን ዝፍልፍልን ንምፍላጥ ዝግበር ቆራፅነት እዩ ብታሪክ ናይ ማሕበረሰብ ጥዕና፣ ስነ-ፆታን ምዕባለን ምስ ሃይማኖታዊ እምነታትን እምነት መሰረት ኣርኣእያታትን ዘለዎም ምትእስሳራት ተዘንጊዑ እዩ። በዚ ሐዚ እዋን ግና ጉዳያት ብሄራት ዘርኢ/ዓሌት/ ትኹረት እናረኸቡ ምስ መፁ ብዙሓት ናይ እምነት ተወሳእቲ ኣብዚ ስራሕ ዋላ ይፀመዱ ሐዚ’ ውን ብዙሕ ዝቐሪ ነገር ከምዘሎ የርኢ፡፡ እዚ ድማ ምስ ሃይማኖታዊን ባህላዊን ዘሎ ምትእስሳራት ትሕዝቶ መሰረት ገይርኻ ዝግበር ነኒባዕሎም ከመይ ምትእስሳራት ከምዝግበር ዘሎ ምርዳኣት ስነ-ፆታ ዝምልከት ዘለዉ ልዲደታት ናይ ሕድሕድ ሰብ ኣብ ውሽጢ ቤተሰብ ዝፍጠር ዓመፅ ኣብ ሃይምኖታዊን ባህላዊን ዘሎ ዝተፈላለየ ትውፊት ዘሎ ስነ-ልቦናዊ ግብረ መልሲ ብዙሕ ይተርፎ እዩ። ኮይኑ ግና ሃይማኖት ብዝምልከት ናይ ምዕራባዊያን ኣተሓሳስባታት ዓለማዊነት ዘለዎን ግልፂ ዘይኮነ ተሞክሮታትን ይንፀባረቑ እዮም።
እዚ ፕሮጀክት ኣኣብ ኢትዮዽያ ኦርቶዶክስ ተዋህዶ ማሕበረሰብ ኣብ ሰሜን ኢትዮዽያ ኣብ ሕሉፍ ዘርኢ/ባህሊ/ ደቂ ሰባት መሰረት ገይሩ ዝተሰርሐ መፅናዕቲ ዝተደረኸ እዩ። እዚ ድማ በቲ ናይ መፅናዕቲ ውፅኢት ዝምራሕ ኾይኑ ዘሎ ሃይማኖታዊ ቋንቋ ርድኢትኣብ ውሽጢ ቤተሰብ ዝፍፀም መጥቃዕቲ ካህናት ይኹኑ ዓለማዊያን ሰባት ከመይ ከምዝርድእዎ ኣብ ሰሜን ኢትዮዽያ ኣብ ከተማ ይኹን ኣብ ገፀር ዘሎ ማሕበረሰብ ዘሎ ምርዳእን ብዋናነት ድማ መርዓን ኣብ ሓዳር ዘጋጥሙ ምትህውዋኻት ናይ ካህናት ኣስተምህሮን ኣተዓራቅነትን ዘርኢ እዩ። ኣብዚ ገለገሊኦም ካህናት ነዚ ውስብስብ ኣፀጋሚ ኩነታት መልሲ ኣብ ምሃብ ሕፅረት ዓቅምን ምድላዋትን እንትህልዎም ገሊኦም ድማ ናይ ነገረ መለኮት ትምህርቲ ዘለዎም ነዚ ግብረ መልሲ ኣብ ምሃብ ሙሉእ ዓቕሚ ከምዘለዎም የሪኢየና። ናይ’ዚ መፅናዕቲ ሙሉእ ትሕዝቶ ኣብ YouTube channel of Cambridge Centre for Christianity Worldwide ምርአይ ይከአል።
እዚ ፕሮጀክት ካልኦት ኣብ ኢትዮዽያ ዝተኻየዱ መፅናዕቲታት’ውን ኣካቲቱ እዩ። እዚ ድማ ዝበለፀ ኣብ ሃይማኖታዊ እምነታት፣ ካህናትን ነገረ መለኮትን ኣብ መከላኸሊ ሜላታት ከምኡ ድማ ፀገም ኣብ ዘብፅሑ ወገናት ንምስትኽኻል ናይ እምነት/ሃይማኖት/ ግደ ንዝተጎድኡ ወገናት ድማ ስነ-ልቦናዊ ሓገዝ ኣብ ምሃብ ንዝግበሩ ፕሮግራማት ዓቢይ ግደ ኣለዎ። እቲ መፅናዕቲ ኣብ ፍፃመታት ብቐጥታ ብምእታው ካህናት ዓቅሚ ነገረ መለኮት ትምህርቶም ንኽዓቢ ዝተፈላለዩ ዎርክሾፓት ብምክያድ ኣብ ጉዳያት መርዓ ኣብ ውሽጢ ቤተሰብ ዝፍፀም መጥቃዕቲ፣ ጉዱአት ከመይ ምሕጋዝ ከምዝከኣል፣ ጉደኣት ዘብፅሑ ኣካላት እውን ከመይ ምምላስ ከምዝከኣል ኣጣሚሩ ዝሓዘ እዩ። ኣጠቓሊልካ እንትርአ ናይ’ዚ ፕሮጀክት ዕላማ መዳርግቲ ኣካላት ብሓባር ብምጥማር ኣብ ኢትዮዽያ ዘለዉ መንግስታዊ ይኹኑ ዘይመንግስታዊ ትካላት፣ ኣብ ውሽጢ ቤተሰብ ዝፍፀሙ መጥቃዕታት ጠጠው ክብል ዝሰርሑ ዘርፍታት፣ መራሕቲ ሃየማኖትን ካህናትን ብዝበለፀ ብምትእስሳር ኣብ ኢትዮዽያ ዝለዓለ ፃዕሪ ክገብሩ ምኽኣል እዩ።
እዚ ፕሮጀክት ናብ ሀገረ ኤርትራ’ውን ዝተስፋሕፈሐ እንትኸውን ኦርቶዶክስ ተኸተልቲ ትግርኛ ተዛረብቲን ካልኦት ዝተፈላለየ ባህልን ሃይማኖትን ከምኡ ድማ ዝተፈላለዩ ቋንቋታት ይዝረቡ እዮም። ኤርትራ ደቂ ኣንሰትዮ ኣብ ምንቓሕ ነዊሕ ታሪክ ዘለዋ ኾይኑ ምሁራን ግና ቀልቢ ኣይሃብዎን፡፡ ልክዕ ከም ኢትዮዽያ ኤርትራ’ውን ባዕዳዊ ወራርን ኣጋጢምዋ እዩ። እቲ ዘርአየቶ መገረሚ ፀጥታን ብዙሓት ሳዕቤናት ጎንፅን ኣብ ውሽጢ ቤተሰብ ዝፍፀም መጥቃዕቲ ዝተገበረ መፅናዕቲ ኣብ ግምት ውሽጢ ኣትዩ እዩ። እዚ ፕሮጀክት ኣብቲ ናይ ኩናት ታሪኽ በሰላን ቤተሰባዊ ዓመፅን /መጥቃዕትን/ ዘሎ ጉዳይ ብምዝማድ ከምኡ’ውን ሓደሽቲ መፅናዕትታት ብምክያድ ቤተሰባዊ ዓመፅ መሰረት ብምግባር ሃይማኖታዊን ባህላዊን ስነ-ፆታዊ ልምድታት ከምኡ’ውን ፖለቲካዊ ታሪኽ ኤርትራ ንምንፅብራቕ ዓቢይ ድሌት ኣለዎ። እዚ ፕሮጀክት ምስ ሃይማኖት መንግስታውን ዘይመንግስታውን መዳርግቲ ኣካላት ብምስራሕ ቤተሰባዊ ዓመፅ ኣብ ምውጋድ ብርቱዕ ሓገዝ ኣብ ምግባር ድሌት ህዝቢ ኤርትራ ኣብ ምምላእን ይሰርሕ።
ኣብ ኤርትራን ኢትዮዽያን ዝግበር መፅናዕቲ ዘሎ ናይ ፍልጠት ልውውጥ ስራሕትን ትዕዝብትን ኣብ ሃይማኖታዊን ባህላዊን ስምዒታት ንምምሕያሽ ከምኡ ድማ ኣብ ዓባይ ብሪጣንያ ዓውዲ ቤተሰባዊ ዓመፅ ካብ መዓልቲ ናብ መዓልቲ እናወሰኸ ዘሎ ዝተፈላለየ ብሄረሰብን ሃይማኖትን ንስደተኛታት ኤርትራን ኢትዮዽያን እውን ይምልከቶ’ዩ ። መረዳእታ ከምዝሕብሮ ኣብ ስደት ዝርከቡ ማሕበረሰባት ብንፅፅር ዝለዓለ ቤተሰባዊ ዓመፅ ይርኣዮም። ይኹን እምበር ድሌት ኣብ ምምላእ ግና እቶም መርበብ ሓበሬታታት ዘርፊ ቤተሰባዊ ዓመፅ ክማላእ አይተኸኣለን። እዚ ፕሮጀክት ኣብ ዩኬይ ፅዑቓት ስራሕቲ ብምክንያት እቲ ሐዚ ዘሎ ሃይማኖታዊን ባህላዊን ስምዒታት ዘለዎ ብርኪ ብምፅናዕ መዳርግቲ ኣካላት ብዝበለፀ ብምትእስሳር ዝበለፀ ውፅኢታዊ ስራሕ ንምስራሕ ኣብ ውሽጢ ቤተሰብ ዘሎ ዓመፅ ኣብ ምሕጋዝን ሓጋዚት ኣብ ምጥንኻርን ኣብ ትሑት ብሄረሰባት ተመዛበልትን ስደተኛታትን ማሕበረሰባትን ሓቒፉ ይሰርሕ።
እዚ ፕሮጀክት ውፅኢት መሰረት ብምግባር ኣብ ማሕበረ ሰብ ዝተደረተ መፅናዕቲ ብቅንዕናን ተለዋዋጣይ ብዝኾነ ኣከያይዳ ብምኽኻርን ብሕብረትን ዕላማ ገይሩ ዝስራሕ እንትኸውን ካብ ሰሜናዊ ክፋል ማሕበረሰብ ናብ ደቡባዊ ክፋል ማሕበረሰብ ፍልጠትን ተመኩሮን ብምሽግጋር ዝግበር መፅናዕቲ እዩ። እዚ መርህ እዚ ኣብ ምስረታ ድልድል ፕሮጀክት ዕላማ ገይሩ የገልግል።
ዋና ስትራተጂና ድልድል ብምስራሕ ኣስተምህሮታት ብምስላጥ ምስ ሓደሽቲ መሳርሕቲ ብምዃን ናይ ፍልጠት ልውውጥ ስራሕቲ ኣብ ዝተፈላለዩ ዘርፍታት ትምህርቲ ብምኽንያት ኣብ ውሽጢ ቤተሰብ ዝፍፀም ዓመፅ ብመፅናዕትን ተግባርን መላሚታዊ ለውጢ ምምፃእ እዩ። ካብኣቶም ድማ፡-
እዚ ፕሮጀክት ብዙሕት ትፅቢት ዝተገበረሎም እታወታትን ሓፈሻዊ ውፅኢታትን አለዉዎ። ካብኣቶም ድማ፡-
እቲ ፕሮጀክት ለውጢ መሰረት ዝገበረን ዓላምኡ ንምውቓዕ ምስ መዳርግቲ ኣካላትን ናይ’ዚ ፕሮጀክት ቡድንን ይሰርሕ። ካብኣቶም ድማ፡-
ብዛዕባ እዚ ፕሮጀክት ዝበለፀ ሓበሬታ እንተደልዮም ዋና ተመራማሪት ዶክተር ሮሚና ኢስትራቲ (ri5@soas.ac.uk) ወይ ድማ ነዚ ፕሮጀክት ዘገልግል ኢሜይል (soasflf@soas.ac.uk) ምርካብ ይከኣል።


text:
Radio Erena: 10 March 2017
ኣብ ዓሰብ፣ ኣብ ከባቢ መደበር ሓይሊ ኣየር ኤርትራ ኣብ ሓለዋ ዝተመደቡ ሓያሎ ኣባላት ሰራዊት ኤርትራ ብእኩብ ከምዝተኣስሩ ምንጭታት ሬድዮ ኤረና ሓቢሮም።
እቶም ኣብ ዝሓለፈ ቅንያት ብእኩብ ዝተኣስሩ፣ ኣስታት 30 ዝኾኑ ኣባላት ሰራዊት ኤርትራ መብዛሕቶም ብሃገራዊ ኣገልግሎት ዝተመደቡ ምዃኖም እቲ ዝበጽሓና ሓበሬታ የመልክት።
እቲ ሓበሬታ ብተወሳኺ፣ እቶም እሱራት ካብ ዓሰብ ግዒዞም፣ ኣብ ከባቢ ባጽዕ ናብ ዝርከብ ቤት ማእሰርቲ ገደም ከምዝተወስዱ ይጠቕስ።
እቶም ኣባላት ሰራዊት ብእኩብ ዝተኣስርሉ ምኽንያት ብንጹር ክፍለጥ እኳ እንተዘይክኣለ፣ ናብ ጎረባብቲ ሃገራት ንምህዳም ውጥን ኔርኩም ብዝብል ክኸውን ከምዝኽእል ይግመት።
መንግስቲ ኤርትራ ወሰኽ ደሞዝ ሰራዊት በብደረጅኡ ይትግበር ከምዘሎን መነባብሮ ኣባላት ስድራቤት ሰራዊት ክመሓየሽ ምዃኑን ኣብ ዝጉስጉሰሉ ዘሎ እዋን፣ መዓልታዊ ናብ ኢትዮጵያን ሱዳንን ናይ ዝሃድሙ ዘለዉ ኣባላት ሰራዊት ብዝሒ እናነሃረ ይመጽእ ምህላዉ ብተደጋጋሚ ክጥቀስ ጸኒሑ’ዩ።
ስእሊ፣ ካብ ኣርካይቭስ ኢንተርነት
=======================


text:
ቅዱሳን ሓዋርያት ድማ፥ እዚ ሰብ’ዚ ከምቲ ንሱ ንኣና ሠናይ ዝገብረልና ዘሎ ንሕና’ውን ንሱ ኸይዱ ክሳብ ዝምለስ ክንሓርሰሉን ክንዘርኣሉን ዘይንጸንሕ ተባሃሂሎም ታዴዎስ እናሓረሰ ጴጥሮስ እናዘርአ ነታ ግራት ወዲኦም ኣብቍሎም ኣፍርዮም ኣሰዊቶም ኣጽንሑሉ። እቲ ሓረስታይ ምስ ተመልሰ በዚ ዕፁብ ተኣምራት እናተደነቐ ኣብ እግሮም ወዲቑ ብምስጋድ “ንስኻትኩምሲ እንታዎት ኢኹም፧ ኣማልኽቲ ዲኹም፧ በጃኹም እቲ ኣነ ኽገብሮ ዚግብኣኒ ንገሩኒ እሞ ክስዕበኩም” በሎም።
ቅዱሳን ሓዋርያት ድማ “ንቕድም ነዞም ኣብዑር ልማኖ ኣብጽሓዮም” በልዎ። ኻብቲ ሰዊት ኂዙ ኸብጽሖም ኪኸይድ ከሎ ኣብ መንገዲ ዝረኸብዎ ሰባት “ኣብ ዘይእዋኑ እዚ ሰዊት ሥርናይ እዚ ኻበይ ረኺብካ ኣምጺእካዮ፧” እናበሉ ምኅላፍ መንገዲ ኸልእዎ። ንሱ ግና ነቶም ኣብዑር ልማኖ ንዋናኦም ሂቡ መዕረፊ ሓዋርያት ንኸዳሉ ይህወኽ ስለዝነበረ መልሲ ኸይሃቦም ናብ ቤቱ ኣተወ።
እዚ ዜና’ዚ ናብ መኳንንቲ እታ ሃገረ በጽሐ እሞ ጸዊዖም ነቲ ዝኾነ ነገር ኵሉ ክነግሮም ብምፍርራህ ሓተትዎ። ንሱ ድማ ከይነከየን ከይወሰኸን ነገሮም። ንሳቶም ድማ “ነዞም ሰዓብቲ ክርስቶስ እዚኣቶም ንርእዮም ኣሎና መሠርያን እዮም። ስለዚ ናብ ዓድና ኣትዮም ክምህሩ ስቕ ኢልና ክንርእዮም የብልናን” ተበሃሃሉ። ገሊኦም ሰባት ከኣ “ነዚኦም ተቓዳዲምና እንተ ደኣ ቐቲልናዮም እቲ ኣምላኾም ዝደለይዎ እዩ ዝገበረሎም ስለዝበሃል ሓዊ ወይ ድማ ማይ ኣይኂ ኣውሪዶም ከየጥፍኡና ክንሓስበሉ ኣሎና” በሉ።
ብሓሳብ ደዪቦም ኣውሪዶም ዝሙት ከም ዝጸልኡ ፈሊጦም፡ ናብ ዓዶም ምእንቲ ከይኣትዉ ንሓንቲ ዘማዊት ሰበይቲ ብዘይ ክዳን ዕራቓ ኣብ ልዕል ዝበለ በሪ ናይታ ዓዲ ሰቒሎም ኣጽንሕሎም።
ቅዱሳን ሓዋርያት ግና ናብ እግዚአብሔር ጸለዩ። “ለይኩኑ ከመ ጸበል ዘቅድመ ገጸ ነፋስ ወመልአከ እግዚአብሔር ለይሳቅዮሙ” ከምዝብል ሊቀ መላእክት ቅዱስ ሚካኤል ካብቲ ዘላቶ ቦታ ኣልዒሉ ኃዲግ ሰማይ ኃዲግ ምድሪ ሰቕላ።
ነዚ ተኣምራት’ዚ ዝረኣዩ ሕዝቢ’ቲ ዓዲ ኣሚኖም ተጠምቁ። እታ ዘማዊት ሰበይቲ’ውን ኣሚና ተጠሚቓ ኣገልጋሊት ቤተ ክርስቲያን ኮነት።
ቅዱሳን ሓዋርያት ከኣ ቤተ ክርስቲያን ሓኒፆም፡ ካብቶም ዝኣመኑ ሕዝቢ ዲያቆናትን ካህናትን ጳጳሳትን ሸሙሎም።
ሓደ ሃብታም ናብ ሓዋርያት ከይዱ “ሕይወት ክረክብሲ እንታይ ክገብር፧” ኢሉ ሓተቶም። ቅዱሳን ሓዋርያት ድማ ኵሉ ትምህርተ ሃይማኖትን ቃል ወንጌልን ሥነ ምግባርን መሃርዎ። እቲ ሃብታም ከኣ “ነቲ ዝበልኩምኒ እንተፈጸምኩ ከማኻትኩም’ዶ ተኣምራት ክገብር እኽእል እየ፧” ምስ በሎም “እምበኣርከስ ዘሎ ሃብትኻ ንድኻታት ሂብካ መንን” በልዎ።
ንሱ ግና ገቢረ ተኣምራት ብገንዘብ ስለ ዘይሸጡሉ ተቖጢዑ ንሓዋርያ ታዴዎስ ብጐረርኡ ሓነቖ። ሓዋርያ ታዴዎስ ድማ “ጐይታናን መድኃኒናን ኢየሱስ ክርስቶስ እኳ ኸምዚ ናትካ ዝኣመሰለ ስለ ዝረኸበ እዩ ‘ሃብታም ናብ መንግሥተ ሰማያት ካብ ዝኣቱስ ገመል ብዓይኒ መርፍእ ክኃልፍ ይቐልል’ ዝበለ” (ማቴ. 19፡24) ኢሉ ገሠፆ።
ንሱ ግና ደጊሙ ብጐረርኡ ሓኒቑ ክቐትሎ ደለየ። ኣብ መንጎ እዚ ሓደ ሰብኣይ ገመሉ ኂዙ ብቕድሚኦም ኪኅልፍ ርእዮም ናብኦም ጸውዕዎ። ንሠራሕ መርፍእ ድማ መርፍእ ክሰደሎም ለኣኹሉ። ነዚ ነገር’ዚ ኣቐዲሙ ሰሚዕዎ ዝጸንሐ ሠራሕ መርፍእ ንሓዋርያት ዝኃገዘ መሲልዎ ዓይኒ መርፍእ ኣግፊሑ ለኣኸሎም።
ንሳቶም ግና ነቲ ሃብታም ምኽንያት ከይኮኖ ኢሎም “ከምቲ ልክዑ ጌርካ ደኣ ለኣኸልና” ኢሎም ለኣኹሉ። ንሱ ድማ ከም ኵሉ ዓይኒ መርፍእ ጌሩ ሠሪሑ ሰደደሎም እሞ ቅዱሳን ሓዋርያት እቲ ልሙድ ጸሎቶም ኣብጺሖም ነቲ በዓል ገመል ምስ ገመሉ በታ ጸባብ ዓይኒ መርፍእ ሠለስተ ጊዜ ኣታኃላለፍዎ።
እቲ ሃብታም ከኣ ነዚ ተኣምራት’ዚ ምስ ረኣየ፡ ብግብሩ ተጣዒሱ ኽዳኑ እናቐደደ ኣብ ትሕቲ እግሪ ሓዋርያት ወዲቑ ምሕረት ግበሩለይ በሎም። ብኡ ንብኡ ድማ ምሕረት ተጌሩሉ ኣሚኑ ተጠምቀ።
ብድኅር’ዚ ሓዋርያ ታዴዎስ ጽንዓት እምነቶም ኣረጋጊጹ ብሰላም ተፈናንዩ ናብ ፍልእዋን እትበሃል ምድረ ይሁዳ ከደ። 2 ሐምሌ ድማ ጥዑም ድቃስ ወሲድዎ እንከሎ ብሰላም ዓረፈ።
በረኸቱን ረድኤቱን ምስ ኵልና ሕዝበ ክርስቲያን ይኹን፡ ኣሜን።
ወስብሐት ለእግዚአብሔር ወለወላዲቱ ድንግል ወለመስቀሉ ክቡር፡ አሜን!


text:
Radio Erena: 02 May 2021
ቤት ምኽሪ ሚኒስተራት ኢትዮጵያ፣ ንህወሓትን ሸኔን ከም ግብረ ሽበራውያን ጉጅለታት ክምዝገቡ ዝብል እማመ ኣቕሪቡ።
እቲ ቤት ምኽሪ ሚኒስተራት ብ1 ግንቦት ኣብ ዘካየዶ ኣኼባ፣ ከም ውሳነ ሓሳብ ኢሉ ዘቕረቦ፣ ኣብዚ ዝሓለፈ ሰለስተ ዓመታት ኣብ ዝተፈላለዩ ክፋላት ኢትዮጵያ ንዝተኻየዱ መጥቃዕታት በዞም ክልተ ውድባት ዝተፈጸሙ ወይ ዝተሃንደሱ እዮም ክብል ከሲሱ።
ብሰንኪ’ቲ ዝተኻየደ መጥቃዕታት ህይወት ኣሽሓት ዜጋታት ምሕላፉ፣ ንብረት ምዕናዉን፣ ስድራቤታት ካብ ቤት ንብረተን ምምዝባሉን ኩሉ፣ ንፖለቲካዊ ረብሓን፣ ነቲ ቅድሚ ሰለስተ ዓመት ዝመጸ ለውጢ ንፍሻልን ዝዓለመ ምንባሩ እቲ ቤት ምኽሪ ሚኒስተራት ኣብ ዘውጸኦ እማመ ከሲሱ።
መራሕቲ’ዘን ውድባት ብውልቀሰብ ደረጃ ምኽሳሶም ዝከኣል እኳ እንተኾነ፣ ብመሰረት ኣብ 2020 ዝወጸ ኣዋጅ፣ ነተን ውድባት ብእኩብ ኣብ መዝገብ ግብረ ሽበራ ምስፋረን፣ ዝሓሸ ምቁጽጻር ሽበራ ንኽካየድ ዝሕግዝ ምዃኑ’ዩ እቲ ቤት ምኽሪ ዝገልጽ።
መንግስቲ ኢትዮጵያ ኣብታ ሃገር ብሰፊሑ ተባሪዑ ዘሎ ፖለቲካዊን ዓሌት ዝመንቀሊኡን ግጭታት ብናይ ደገ ሓይልታት ዝተመወለ’ዩ ክብል ብተደጋጋሚ ክገልጽ ዝጸንሐ ኮይኑ፣ ኣብዚ ናይ ዕለት 1 ግንቦት ኣኼባ፣ እቶም ናይ ደገ ሓይልታት ነዘን ውድባት ከም መሳርሒ ክጥቀሙለን ጸኒሖም ብምባል ቤት ምኽሪ ሚኒስተራት ወቒሱ።
ብመሰረት ዓንቀጽ 23 ናይቲ ኣብ 2020 ዝወጸ ኣዋጅ፣ ኣባላት ህወሓትን ሸኔን ጥራይ ዘይኮኑ፣ ተሓባበርቲን፣ ምስተን ውድባት ዝኾነ ምትእስሳር ዘለዎም ውልቀሰባት እውን ተሓተቲ ምዃኖም እቲ ቤት ምኽሪ ይገልጽ።
=============


text:
ኣብ ሰያትል ሕቡራት መንገስታት ኣመሪካ ከም ወዋፈሪ ንጥፈታት ስርዓት ህግደፍ ዘገልግል ዝነበረ ብኣማኑኤል ዝተባህለ ኤርትራዊ ዝውነን ገዛ፡ ‘ከም ማእከል ዘይሕጋዊ ንጥፈታት ስለዝተጠርጠረ፡ ኣብ ዝሓለፈ ሰሙን FBI ማለት ወከልቲ ናይቲ ዝለዓለ ፈደራላዊ ጸጥታዊ መርማሪ ሓይሊ ፖሊስ ኣመሪካ ኣብቲ ገዛ ሃንደበት ተረኺቦም ብጽኑዕ ድሕሪ ምፍታሾም ፡ ዘድልዮም ሓበሬታን ጭብጥታትን ኣኪቦም፡ ኣብቲ ገዛ ንዝጸንሓኦም ኮምፒተራት ከምዝወሰዱወን ምንጭታትና ካብቲ ቦታ ሓቢሮም።
እቲ ሞቱን ህይወቱን ምስ ፕረዚደንት ሊብያ ሙዓመር ቃዛፊ ዘተኣሳሰረ ገበነኛ ፕረዚደንት ኢሳይያስ ኣፈወርቂ፣ ነቲ ን42 ዓመታት ኣብ ኮረሻ ስልጣን ተወጢሑ ዝነበረ፣ ሎሚ ግን ብህዝባዊ ማዕበል ህዝቢ ሊብያ ዝግረፍ ዘሎ ውልቀ-መላኺ ንምድሓን 200 ካብቶም ኣብዚ ቀረባ ዓመታት ሓለዋ ፕረዚደንት ኢሳይያስ ንምዃን ኣብ ሳሕል ዝተዓለሙ ፍሉያት ኮማንዶ ናብ ሊብያ ሰዲዱ ‘ሎ።
እቲ ሞቱን ህይወቱን ምስ ፕረዚደንት ሊብያ ሙዓመር ቃዛፊ ዘተኣሳሰረ ገበነኛ ፕረዚደንት ኢሳይያስ ኣፈወርቂ፣ ነቲ ን42 ዓመታት ኣብ ኮረሻ ስልጣን ተወጢሑ ዝነበረ፣ ሎሚ ግን ብህዝባዊ ማዕበል ህዝቢ ሊብያ ዝግረፍ ዘሎ ውልቀ-መላኺ ንምድሓን 200 ካብቶም ኣብዚ ቀረባ ዓመታት ሓለዋ ፕረዚደንት ኢሳይያስ ንምዃን ኣብ ሳሕል ዝተዓለሙ ፍሉያት ኮማንዶ ናብ ሊብያ ሰዲዱ ‘ሎ።
እቲ ህዝባዊ እምነት ኣጥፊኡ፡ ንስለያዊ መሓውር ከም ኣማራጺ መጻንሒ ስርዓቱ ዝጥቀመሉ ዘሎ መላኺ ስርዓት ህግደፍ፡ ኣብ ሰሜን ኣመሪካ፡ ቺካጎ፡ ሃሱሳዊ ስርሓት ከካይዱሉ ካብ ዘዋፈሮም ሰለይቲ ተቓሊዖም።
ብህዝቢ ኤርትራ ተኻዒቡን ተነጺሉን ዘሎ ዲክታተርያዊ ስርዓት ህግደፍ፡ ነቲ እምነት ኣጥፊኡ መመሊሱ እናረሓቖ ዝኸይድ ዘሎ ኣብ ወጻኢ ዝነበር ስደተኛ ህዝብና ብስዉር ንምቍጽጻር ኣብ ዝዘርግሖ ስለያዊ መርበብ ናይ ዝነጥፉ ኣብ ሰሜን ኣመሪካ፡ ላስ ቬጋስ ዝርከቡ ሃሱሳት ኣስማት ተቓሊዑ።
ሰማዒ ዝሰኣነ ኣውያት ህዝቢ
ኣብዚ መላእ ህዝቢ ኤርትራ ኣብ ትሕቲ መሰክሕ ግፍዕታት ስርዓት ኢሰያስ ተጸሚዱሉ ዘሎ ግዜ፣ እቲ ኣብ ሰሜናዊ ባሕሪ ብሕርሻን መጓሰን ዝነብር ህዝቢ ንጥፍኣቱ ዝሃቀነ ሓድሽ መርድእ ካብ መንግስቲ ህግደፍ ተነጊሩዎ ኣሎ።
ኣብ ቤት ጽሕፈት ፕረዚደንት ከም ናይ ኮምፒተርን ኔትዎርክን ብዓል ሞያ ኮይኑ ዘገልግል ዝነበረ በረኸት ገብረብርሃን ዝተባህለ ክኢላ ንተወሳኺ ስልጠና ናብ እስራኤል ድሕሪ ምኻዱ ነቲ ስርዓት ከም ዝራሕርሖ ደንጕዩ ዝበጽሓና ሓበሬታ የረድእ።
ግርም!…. ክቡር ኣቶ ዘመንፈስ፣ እወ ሓቅኻ ኩላትና ኢና ንሕተት፣ እንተኾነ ግን ብማዕረ ዘይኮነሲ ከከም ኢድና ኢና ንሕተት። በዚ መንጽር’ዚ ድማ ኢዩ ተራ ኢሳያስን ቅዲ-ኣመራርሕኡን ዝምዘን።
ኣብ መዓስከር ወተሃደራዊት ታዕሊም ሳዋ ኣብ ዝርከብ፡ ንትሕቲ ዕድመ መንእሰያት ብዕስክርናዊ ኣተሓሳስባ ኣብ ምብካል ዝነጥፍ ቤትምህርቲ ከገልግሉ ዝጸንሑ መማህራን ብብዝሒ ናብ ስደት ስለዘምለጡ፡ ስርዓት ህግደፍ ነቲ ዘጋጥሞ ሕጽረት መማህራን ንምትካእ፡ ኣብቲ ቤትምህርቲ ክማሃሩ ካብ ዝጸንሑ ሓያለ ተማሃሮ መንእሰያት ብሕርያ ኣትሪፉ ከምዘሎ ምንጭታት ሓቢሮም።
ንኣይ ከምዝመስለኒ እቲ ቐንዲ ዛዕባ ምዝንታው ታሪኽ ወይ ድማ ምጽብባቕ ዝወዓልካሉ ታሪኽ ጥራይ ዘይኮነ፣ ነዚ ህጹጽ ፖለቲካዊ ቅልውላው መዕለቢ/መፍትሒ ሃሰስ ምባል ኢዩ።
…ክላ ወደይ ስም ቀይር ኣለናስ ምሒር ዓብዩካ !!!
ርኢቶይ ነዚ ኣለና ብዝብል ናይ ብርዒ-ስም ተኸታቲሉ ዝቐርብ ዘሎ ጽሑፍ።
ሀ)መራሕን ንሱ ዝመርሖ መስርሕን ክሳብ ክንደይ ይቀራረቡ/ይረሓሓቑ?
ለ) መራሒ ድዩ ንመስርሕ ወይስ መስርሕ’ዩ ንመራሒ ዝምልምሎ?
ሓደ እዋን ሓደ ብጻየይ ዘጻወተኒ ትዝ ይብለኒ። ወኻርያ ብዛዕባ ናይ ቀረባን ናይ ርሑቕን ቍጠባዊ ራኢኡ ኣመልኪታ ንዝብኢ ከምዚ ዚስዕብ ሓቲታቶ፣
ህዝቢ ኤርትራ ብደው ካብ ዝመውት ድሮ 19 ዓመቱ ኮይንዎ ኣሎ። ህግደፍ እዛ ጭርሖ ዝጥቀሙላ ኩሉጊዜ መሬት ጽብብ ክትብሎም ከላ‘ያ ።ኣብ ጊዜ ሰውራ ብወዲ ዛግር ዝተደርፈት ,ኣብ ጊዜ ወያነ ዝተደግመት,ሕጂ ድማ ኣብ ጊዜ ማዕቀባ ሕ.መ.ዓ. (ሕቡራት መንግስታት ዓለም)። ጉዳይ ጽሑፈይ ኣብ ስዊዘርላንድ ክግበር ተሓሲቡ ዘሎ ጉዳይ ሰላማዊ ሰልፊ ኣንጻር ብይን እገዳ ሕ.መ.ዓ. ኢዩ ።
ኣቦታትና፡ቁልዕነት ሓይሊ ክህልዎ ይኽእል፡ተመኩሮ ዝጎድሎ ስራሑ ብጽቡቕ ለኪዑ ስለዘየጠናቕቕ፡ቆልዓስ ይጎዩ‘ምበር ኣይቅድምን ይብሉ።
ኣብ ህግደፍ ዘለው ሰባት ቆልዑት ኣይኮነኑ፡ብብዝሒ‘ውን ውሑዳት ኣይኮኑን።ኣብ ተመኩሮ‘ውን ዘይነኣኣስ ተመኩሮ ዘማዕበሉ ምኳኖም ዘይከሓድ እንተኾነ፡መንግስታዊ ሓላፍነት ድሕሪ ምሓዞም ግን ካብ ምጉያይ፡ሓሊፎም ኣብ ዓወት ዘብጽሕዎ ዓብይ ሃገራዊ ጉዳይ የለን።
ብዕለት 7 ሚያዝያ ኣብ ኣሰና ብሚካኤል ኣብርሃ ንምሕረት ገብረየሱስ ብዛዕባ ሕብረት ኤውሮጳ ንርእሰ መላክን ቐታሊ ሰብን መንግስቲ ኢሳያስ ዝወሃብ ዘሎ ሓገዝ ኣመልኪቱ ዝገብረላ ቓለ መሕተት ኣንቢበዮ። ኣብ'ቲ ቓለ መሕተት ሓፍትና ምሕረት እቲ ዝተገብረ ጻዕሪ ቓልሲ ናይ ተቓወምቲ ንባዶሽ ከምዘይኮነ ግን ገለ ውጽኢት ወይ ዓስቢ ከምዝተረክበሉ እያ ተዛሪባ። ኣቦታትና ክምስሉ " ጸርፊ ዝገደፍና የብልናን ኣሓ ግን ተወሲደን እየን" ይብሉ ፤ እሞ ሰላማዊ ሰልፊን ካልእ ጎስጓሳትን ከምዝተገብረ ተሓቢሩ ኣሎ ግን ነተን ገንዘብ ናይ ሕብረት ኤውሮጳ ካብ ኢድ እቲ ቓታሊ ሰብ- ኢሳያስ ከነድሕነን ኣይከኣልናን።
ፕረዚደንት ኢሳይያስ 16 ኣምባሳዶራት ካብ ስርሖም ክድስክሉ ትእዛዝ ከም ዘመሓላለፈን እቲ ጉዳይ ኣብ ውሽጢ ሚኒስትሪ ጉዳያት ወጻኢ ዓቢ ምፍሕፋሕ ፈጢሩ ከምዘሎን ምንጭታትና ካብ ኣስመራ ሓቢሮም። እቶም ካብ ዝተፈላለያ ሃገራት ናብ ኣስመራ ድሕሪ ምጽውዖም ብ20 ለካቲት ኢሳይያስ ናይ መዛዘሚ ኣኼባ ዘካየደሎም ኣምባሳደራት፡ ኣብቲ ኣኼባ በዳህቲ ሕቶታት ከምዘቕረቡሉ ኣብቲ ዘተ ዝተሳተፉ ምንጭታት ኣፍሊጦም።
መንግስቲ ኤርትራ ምስቲ ብ13 ጥቅምቲ ንኮለኔል ስምኦን ገብረድንል ንምቕታል ዝተኻየደ ፈተነ ቅትለት ብዝተኣሳሰረ ምኽንያት ቁጽሮም ዘይተፈልጠ ሰባት ከምዝኣሰረ ምእማኑ ሮይተርስ ካብ ኣሰመራ ኣብ ዘመሓላለፎ ጸብጻብ ሓቢሩ።
ዋና ጸሓፊ ውድብ ሕቡራት ሃገራት ባን-ኪ ሙን (Ban Ki-moon ) ንኤርትራዊ ተኣምራት ሳሙኤል ከም ምኽትል ፍሉይ ልኡኹ ኣብ ኔፓል ( Deputy Special Representative for Nepal) ከምኡ ‘ውን ምኽትል ሓላፊ ተልእኾ ውድብ ሕብራት ኣብ ኔፓል (Deputy Head of the United Nations Mission in Nepal ) ከምዝመዘዞ ሎሚ 20 ሰነ ካብ ቀንዲ ቤት ጽሕፈት ዋና ጸሓፊ ውድብ ሕቡራት ሃገራት፡ ኒው-ዮርክ፡ ዝተዘርግሐ ጋዜጣዊ መግለጺ ኣፍሊጡ።


text:
ሕቶ ዝኸበርኪ ሚኒስተር፡ ብቐጥታ ናብቲ ዝርዝራት ቅድሚ ምእታውና፡ ናይ’ቲ እነልዕሎ ዛዕባታት ድሕረ ባይታዶ ከተትሕዝና?
ቅድሚ ሕጂ ኣብ ዝተፈላለዩ ኣጋጣሚታት ክግለጽ ከም ዝጸንሐ፡ ዕላማን ንጥፈታትን ሚኒስትሪ ፍትሒ ምስቲ ብደረጃ ሃገር ሒዝና ንሰርሓሉ ዘለና ናይ ለውጥን ዕብየትን መደባት ዝሳነን ምስኡ ኣተሓሒዝና ክንርድኦ ዘለናን ኢዩ። ሚኒስትሪ ፍትሒ ክሰርሓሉ ዝጸንሐ መደብ ርሑው፡ ብቑዕን ስሉጥን ኣገልግሎት ሕጊ ምርግጋጽ ኢዩ።
ርሑውነት ኣገልግሎት ልዕሊ ኩሉ ጅኦግራፍያዊ ዝርግሐ ምህላው ማለት ኢዩ። ህዝቢ ኣኣብ ከባቢኡ፡ ኣብ ዝተወሰነ ርሕቀት ፍትሒ ዝረኽበሉ ትካላት ምውዳድ። ብርሕቀት ቦታ ካብ መሰሉ ዝተርፍ፡ ኣብ ከባቢኡ ናይ ሕጊ ትካላት ስለ ዘይረኸበ ተበዲሉ ትም ኢሉ ዝተርፍ ዜጋ ንኸይህሉ ርሕውነት ንምርግጋጽ ክንሰርሕ ጸኒሕናን ኣለናን። ብካልኣይ ደረጃ ዝጥመት ዕላማ ርሑውነት ድማ ዋጋ ኣገልግሎት ኣብ ግምት ዘእተወ ኢዩ።
ህዝቢ ካብ ዘይተደልየ ወጻኢታት ንምድሓን ኢኻ ኣብ ከባቢኡ ከም ዝግልገል ትገብር። ኣብ ከባቢኡ ትካላት ምስ ኣዋደድካ ድማ ምስ ዓቕሙ ዝዳረግ ክፍሊት ጥራይ ብምኽፋል ኣገልግሎት ከም ዝረክብ ምግባር ኣካል ርሑውነት ኢዩ። ርሑውነት፡ ብስሉጥነት እንተ ዘይተሰኒዩ ትርጉም ስለዘይህልዎ ድማ፡ ዘይተደልየ ግዜን ንዋትን ካብ ምብኻን ዘድሕን፡ ፍትሒ ኣብ ሰዓቱን ግዜኡን ክሕሎን ክኽበርን ዘኽእል ኣሰራርሓ ምትእትታው ድማ ወሳኒ ኢዩ። እንህቦ ኣገልግሎት ርሑውን ስሉጥን ኮይኑ ብቑዕ ምስ ዘይከውን ኣብ መወዳእታ እቲ ዕላማ ስለዘይውቃዕ፡ ተልእኾ ሚኒስትሪ ፍትሒ ምሉእ ንምግባሩ ብቕዓት ወሳኒ ኢዩ።
እዚ ብቕዓት እዚ ምርግጋጽ ድማ ብቑዕ ትካላትን ንዓኡ ዘስርሕ ብቑዕ ዓቕሚ ሰብን ምድላው ማለት ኢዩ። ከምቲ ቅድሚ ሕጂ ኣብ ዝተፈላለየ ኣጋጣሚታት ክግለጽ ዝጸንሐ ድማ ነዚ ንምርግጋጽ ኢና ክንሰርሕ ጸኒሕና። እዚ ኩሉ ክበሃል ዝጸንሐ ርሑው ነ ት ፡ ስ ሉ ጥ ነ ት ን ብቕዓትን ኣብ ሓደ መሰረታዊ ነጥቢ ኢዩ ዝምርኮስ – ኣብ ህላወ ናይ ዘተኣማምን ሕግታት። ስለ ዝኾነ ድማ፡ ናትና እንብሎ ንዓና ዝመስል ሕግታት ኣብ ምድላው ሰሕግታት ምስ ህዝብን ትካላትን ኣብ ምልላይ ከኣ ንርከብ።
ሕቶ፡ እዚ ሕግታት እዚ ንትግባረ ድሉው ከምዘሎ ካብ ዝፍለጥ ግዜ ኣይወሰደን ዶ?
ኣብ ዝኾነ ናይ ህንጸት መስርሕ፡ መሰረት ምንጻፍ እቲ ዝኸበደን ግዜ ዝወስድን ኢዩ። ህንጻታት ንላዕሊ ክወጹ እንተኾይኖም ፈለማ ንታሕቲ ኢኻ ትኹዕት። ዝበረኸ ህንጻ ድማ ዝዓሞቐ መሰረት ይሓትት። መሰረትን ኣብ ምህናጹ ዝተሓልፈ ጻዕርን ተራኣዪ ኣይኮነን፡ ሰብ ብባህሪኡ ኣብቲ ልዕሊ መሬት ዝርአ ኢዩ ዘተኩር። መሰረት ኣብ ምንጻፍ ዝኣክል ግዜ ምስ ትወስድ እቲ ቐጺሉ ዝስዕብ ስራሕ ኣተኣማማኒ ይኸውን። “ግዜ ወሲዱ” ወይ “ባኺኑ” ዝበሃል ኢድካ ኣጣሚርካ ካብ ስራሕ ምስ ትቦኩር ኢዩ። ብወገንና ንመስርሕ ትግባረ ኣተኣማማኒ ኣብ ዝገብሮ ንጥፈታት ተጸሚድና ንሰርሕ ኣለና። እዚ መስርሕ’ዚ ኣብ ሰለስተ መድረኻት ከፋፊልካ ዝረአ ኢዩ።
እቲ ናይ ምድላዉ ዕማም ምስ ተዛዘመ፡ ፈለማ እተን ኣውሓስትን ኣኽበርትን ሕግን ጸጥታን ዝኾና ትካላት ነቲ ሕጊ ክፈልጥኦ ነይሩወን። በዚ መሰረት ድማ እቲ ቀዳማይ መድረኽ ነቲ ሓድሽ ሕጊ ኣብ ትካላት ምውራዱ ኢዩ ነይሩ። ትካላት ትሕዝቶ እቶም ሕግታት ተላሊየን፡ ዘሰክመን ሓላፍነት ፈሊጠን፡ ደረት ስልጣነን ተረዲአን፡ ንምትግባሩ ዝግባእ ምድላዋት ክገብራ ኣለወን። ትካላት ምስ ትሕዝቶ እቲ ሕጊ ዝዳረግ ምድላዋት ከይገበራ ናብ ትግባረ ምኻድ፡ ቀደም ተኸተል ዘይምሕላው ኢዩ ዘስዕብ። ብድሕሪ’ዚ ዝመጽእ፡ ነቲ ተጋልጋሊ ዝኾነ ዜጋ ምስቲ ሕጊ ምልላይ ኢዩ። እዚ ድማ ሕጂ ንሰርሓሉ ዘለና መድረኽ ኢዩ። ህዝቢ ን ት ሕ ዝ ቶ ሕ ጊ ተረዲኡ፡ መሰላቱን ግቡኣቱን ፈልዩ ምስ ዝፈልጥ ነቲ ናይ ትግባረ ስራሕ ኣዝዩ ኢዩ ዘቕልሎ።
ከምዚ ኣብ ምስላ ዓረብ ዘሎ “ፈሃም ኣ-ሱኣል ኑሱፍ ኣል-ኢጃባ” (ንሕቶ ምርዳእ ፍርቂ መልሲ ምፍላጥ ኢዩ)። ዜጋታት ሕጋዊ መሰለ-ግዴታኦም ምስ ዝፈልጡ’ዩ እቲ ኩሉ ጸዕርታት ትርጉም ዝህልዎ። ዜጋታት ካብቲ ክፈልጥዎ ዝደልዩ ክሳብቲ ክፈልጥዎ ዝግባእ ምስትምሃር ወሳኒ ኢዩ። ኣፍልጦ ዘይምህላው፡ ፍትሒ ናይ ምድንጓይን በደል ናይ ምትባባዕን ኣሉታዊ ተራ ኢዩ ዘለዎ። ስለዚ ድማ ኣፍልጦ ህዝቢ ኣብ ሕጊ ክብ ምባል ንሰርሓሉ ኣለና። ካብዚ ቀጺልካ’ዩ እምበኣር፡ ትካላት ፈሊጠን ብኡ መሰረት ምድላዋተን ኣጽፊፈን፡ ህዝቢ ድማ ተረዲኡ ብግቡእ ክጥቀመሉ ኣብ ዝኽእለሉ በጺሕና ኣብ ዝበልናሉ ናብ ምእዋጅ ዝኸይድ። ከምዚ ዝበለ ድልዱል መሰረት ኣብ ምውዳድ ዝሓልፍ ግዜ ከም ብኩራት ክረአ ዝኽእል ኣይኮነን። እቲ ግዜ ወሲዱ ዝብል ሕቶ ካብ ሰናይ ድልየት ዝነቅል ምዃኑ ይርደኣና’ኳ እንተኾነ፡ ህድእ ኢልካ ዝግባእ ግዜ ድልዱል መሰረት ኣብ ምንጻፍ ምስ ሓለፈ፡ እናሓደረ ኣዕጋቢ ውጽኢት ከም ዝህልዎ ኣይንጠራጠርን።
ሕቶ፡ ኣፍልጦ ህዝቢ ክብ ምባል ጽቡቕ ኢዩ። እንተኾነ ግን፡ ህዝቢ ንትሕዝቶ ሕጊ ክፈልጥ ግድን ድዩ? ትሕዝቶ ሕጊ መሚኻ ምፍላጥ ናይ ዝምልከቶም ሰብ ሞያ ዶ ኣይኮነን?
ኣገዳሲት ሕቶ ኢያ። ኣፍልጦ ህዝቢ ክብ ምባል ክንብል ከለና እንታይ ማለትና ምዃኑ ምብራህ የድሊ። ልክዕ ኢዩ ንነፍስ-ወከፍ ዜጋ ትሕዝቶ ሕጊ ብዓናቕጹ ምፍላጥ ኣየገድሶን ይኸውን። ከምኡ ምግባር ንሰብ ሞያ ዝግደፍ ኢዩ። ኣፍልጦ ሕብረተሰብ ኣብ ሕ ጊ ም ዕ ባ ይ ክንብል ከለና ግን፡ መሰረታዊ መ ት ከ ላ ት ሕግና እንታይ ምዃኑ ምልላይ ማለት ኢዩ። ሕግታትና ኣብ ከመይ ዝበለ እምንቶ ዝተሃንጹ ምዃኖም ነፍስ-ወከፍ ዜጋ ክርድኦ የድሊ።
ህዝቢ መንፈስ ናይዚ ሕግታት እዚ እንታይ ኢዩ ከይተረደአ፡ ዘይተመለሰ ሕቶታት እናሃለዎ ናብ ትግባረ ምስጋር ዘይተደልየ ኮለል ምዕዳም ኢዩ። እዚ ኣፍልጦ ናይ ምብራኽ መደብ፡ ‘ሕጊ ከምዚ ይእዝዝ፡ ከምዚ ከኣ የተባብዕ’ ዝብል መባእታዊ ጉዳይ ጌርካ ዝውሰድ ኣይኮነን። ምስቲ ኮማት ናይ ምሕያል (empowerment) መደብ ዝኸይድ ኢዩ።
ዜጋታት ሕጋዊ መሰለ-ግዴታኦም ዝርድኡን ነተን ከገልግላኦም ዝቖማ ትካላት ዘማእዝኑን ንምግባሮም ዘኽእል ዓቢ ስራሕ ኢዩ። ሕጊ ምፍላጥ ንሰብ ሞያ ኢዩ ዝምልከት ኢልካ ተጎታቲ ምዃን ዘይኮነስ፡ ምስቶም ሰብ ሞያን ምስተን ትካላትን ዝህልወካ ዝምድና ብግቡእ ንምርዳእ ዝዓለመ ኢዩ እቲ ኣፍልጦ ክብ ናይ ምባል መደብ። ልዕልና ሕጊ ምርግጋጽ ማለት፡ ኣገደስቲ ዓናቅጽ ኣብ ወረቐት ኣስፊርካ ኣለኻ፡ ንናይ ሕጊ ሰብ ሞያ ጥራይ ገዲፍካዮ፡ ኣብያተ ፍርዲ ቆይመናሉ ስለዘለዋ፡ ዕማምካ ዛዚምካ ማለት ኣይኮነን። ልዕልና ሕጊ ማለት ብቐንዱ ልዕልና ናይቶም ዋናታት እቲ ሕጊ ዝኾኑ ዜጋታት ምርግጋጽ ማለት ኢዩ። እዚ ድማ በቲ “ዋንነት” ኢዩ ዝጅምር። ንዋናታቱ ዘይመስል ሕጊ፡ እቲ ዝግልገለሉ ዜጋ ኣዕሚቑ ተረዲኡ ምስ መንነቱ ዘይወሃሃድ ሕጊ፡ ኣብ መወዳእታኡ ገዳድን ገዛእን ደኣ’ምበር፡ ኣሳናይን ኣዕባይን ክኸውን ኣይክእልን። ሒዝናዮ ዘለና ዕላማ ድማ ሕጊ ንስኒትን ዕብየትን ዝብል ኢዩ።
ሕቶ፡ ሕጊ ንስኒትን ዕብየትን፡ ብልክዕ እንታይ ማለት ኢዩ? –
ዕብየት ብዙሕ መብርሂታት ዘድልዮ ኣይመስለንን። ከም ሕብረተሰብ ክንልወጥ፡ ከም ሃገር ክንዓቢ፡ ክንስልጥን፡ ክንምዕብል ዘኽእል ክኸውን ኣለዎ ኣብ ዝብል እምንቶ ኢዩ ተሃኒጹ እዚ ሕግታት። እቲ ስኒት ድማ፡ ግጭት ምውጋድ፡ ውህደት ምርግጋጽ ማለት ኢዩ። ዜጋታት ክንድ’ቲ ብዝሖም መድረኻዊ ዝኾነ ውልቃዊ ናይ ረብሓ ፍልልያት ኣለዎም። ናይ ደርብታት ፍልልይ ኣሎ። ናይ ቅዲ ናብራ ፍልልይ ኣሎ፡ ባህላውን ማሕበራውን ተባሂሉ ክግለጽ ዝኽእል ፍልልያት ኣሎ። እቲ ከም ሕብረተሰብ ክንዓቢ ዘለና ባህጊ ተግባራዊ ክኸውን ምእንቲ ድማ ነዞም ፍልልያት እዚኣቶም ኣጽቢቡ መንጎኛ ዝኸውን፡ ዘተዓርቕ፡ ዘቀራርብ፡ ዘስምርን ዘሳንን ስርዓተ ሕጊ ኢዩ ዘድሊ። ንርኹብ ንስኡን፡ ንከተመኛ ንተቐማጢ ገጠር፡ ንተባዕታይ ንኣንስታይ፡ ንጓሳ ንሓረስታይ ንነጋዳይ፡ ንምሁር ንዘይተማህረ . . . ዘሳኒ። ከም ዜጋታት ማዕርነትና ኣብ ቅድሚ ሕጊ ዘረጋግጽ ሕግን ስርዓትን ማለትና ኢዩ። እዚ ረዚን ተልእኾ’ዚ ድማ ኣብ ወረቐት ስለ ዘስፈርካዮ ጥራይ ዕማመይ ዛዚመ እትብለሉ ኣይኮነን። እቲ ናይ ኣስተምህሮን ጎስጓስን መደብና እምበኣር፡ ሕጊ ንስኒትን ዕብየትን ኣብ ዝብል ዕላማ ዝሓዝናዮ ነዚ ንምብቃዕ ዝሕግዝ ቀዳማይ ስጉምቲ ንምውሳድ ስለዝተደልየ ኢዩ።
ሕቶ፡ እዚ ኣስተምህሮታት እዚ ብኸመይ ኢዩ ክካየድ? ንክንደይ ዝኣክል ግዜ ኸ?
ድሮ ክስርሓሉ ጸኒሑ’ሎ። ከምቲ ኣቐዲመ ዝጠቐስክዎ እቲ ሕግታት ኣብ ትካላት ወሪዱ ተዘቲዩሉ። ኣብ ዞባታት ሰሚናራት ተገይሩ። ሕጂ ድማ ንመላእ ህዝቢ ብመልክዕ ሲቪካዊ ኣስተምህሮ ብመራኸቢ ብዙሓን ስሩዕ መደባት ናይ ምፍናው መደብ ኣውጺእና’ለና። ምስ ዜና ብዝተገብረ ምርድዳእ መሰረት ድማ ካብዚ እንኣትዎ ዘለና ወርሒ ሕዳር ጀሚሩ ንሓደ ዓመት ዝቕጽል መደብ ተታሒዙ ኣሎ። ኣብ ጋዜጣ፡ ሰሙናዊ ብሰለተ ቋንቋታት ማለት ዓረብ፡ ትግርኛን ትግረን ክኸውን ኢዩ። ኣብ ሬድዮ ብኹለን ቋንቋታት ሃገርና ሰሙናዊ ክፍኖ ኢዩ። ኣብ ተለቪዥን ድማ ሰብ ሞያ ሕጊ በብእዋኑ እናቐረቡ፡ መብርሂ ኣብ ዘድልዮም ጉዳያት ሓባራዊ መረዳእታ ኣብ ምፍጣር ክሰርሑ ኢዮም። በዚ ኣጋጣሚ፡ ኣንበብትን ሰማዕትን ብግቡእ ተኸታቲሎም፡ ሃናጺ ርእይቶታት ከካፍሉ ንዕድም። ንሚኒስትሪ ዜና ድማ ነዚ መደብ’ዚ ክዉን ኣብ ምግባር ብዝተጻወቶ ግደ ነመስግን።


text:
ብዛዕባ ህልዊ ኩነታት ልብያ ፀሊም ፀብፃብ ናብ ቤት ምኽሪ ፀጥታ ሕ/ሃ ዘቅረቡ ምንስትር ወፃኢ ልብያ፣ዓለም-ለኸ ሓገዝ እንተዘተረኺቡ ልብያ ዝፈሸለት ሃገር ክትከውን‘ያ ኢሎም ኣጠንቂቆም።
ምንስትር ወፃኢ ልብያ መሓመድ ዓብዱል-ኣዚዝ ናብ ቤት ምኽሪ ፀጥታ ኣብ ዘቅረብዎ ለበዋ፣መንግስቶም ንጎዳጉዲ ነዳዲን ትካላቱን ንክሕሉ ደገፍ የድልዮ‘ዩ በሉ።
እቲ ንሶም ዝሓተማሕፀንዎ ሓገዝ ኣብ ትሕቲ ቁፅፅር ሕ/ሃ ኮይኑ ክቅፅል ድልየት ኣሎ፣ወይካኣ ሊብያ ካብ ዞባዊን ክልተኣዊን ምድላዋት‘ውን ክትጥቀመሉ ትኽእል‘ያ ኢሎም።
መሸጣ ነዳዲ ዘይቲ ሊብያ ኣብ ውሽጢ ሓደ ዓመት ካብ 1.5 ቢልዮን በርሚል ኣብ መዓልቲ ናብ 150 ን 300 በርሚል ስለዝነከየ፣ብኡ መጠን መንግስቲ ሊብያ ክሳብ ሰላሳ ቢልዮን ዶላር ኣታዊ ስኢኑ‘ሎ።
ምንስትር ወፃኢ ሊብያ ኣብ ዘረበኦም፣መንግስቲ ልብያ ነቶም ንትካላትን ጎዳጉድን ነዳዲታት ዝተቆፃፀሩ ዕጡቃት ንክምንጥሎም ዓቅሚ የብሉን ይብሉ።
ሊብያ ኣብ ኣንፈት ዝፈሸለት ሃገር ምኳን‘ያ ትርከብ ዝበሉ ምንስትር ወፃኢ መሓመድ ዓብዱል ዓዚዝ፣ቤት ምኽሪ ፀጥታ ሕ/ሃ እቲ ሓደጋ‘ቲ ንከየጋጥማ ክከላኸለላ ይግባእ ኢሎም።
”ሊብያ ዝፈሸለት ሃገር እንተኾይናን ኣብ ኢድ ጨወይቲን ጉጅለ ፅንፈኛታትን ራእስታትን እንተወዲቃ፣ሳዕቤኑ መጠነ ሰፊሕን ካብ ቁፅፅር ወፃኢን ከምዝኸውን ዘጠራጥር ኣይኮነን” ኢሎም።ሊብያ መዕቆቢት ሃይማኖታዊ ጥሩፋትን ፅንፈኛታትን ክትከውን ትኽእል‘ያ፣ ብሕልፊ ምብራቃዊ ግዝኣት ልብያ ኢሎም ንሶም።
ዝሓለፈ ሰሙን፣ድሕሪ ውድቀትን ስዕረትን መላኺ መዓሙር ቃዛፊ፣ሊብያ ኣጋጢሙዋ ዘይፈልጥ ከቢድ ውግእ ከምዘተኣናገደት ዝዝከር‘ዩ።


text:
ክልተ መንእሰያት ኤርትራ ጸረ-ጣንጡ መድሃኒት ሚሂዞም
ኣብ ኤርትራ፡ ክልተ ተማሃሮ ኮለጅ ስነ-ፍልጠት፡ ጸረ-ጣንጡ መድሃኒት ብምስራሕ ተሸለምቲ ኾይኖም ።
ንሳቶም፡ “ ዕላማና ዓሶ ኣብ ሃገርና ታሪኽ ኾይኑ ንክሓልፍ`ዩ” ይብሉ።
እቲ ካብ ቆጽሊ ከምዝስራሕ ዝተገልጸ መድሃኒት፡ ብተግባር ተፈቲኑ ውጽኢታዊ ከምዝኾነ ካብ`ቶም መንእሰያት ሓደ መንግስተኣብ ተስፋልደት ይገልጽ።
መንእሰያት መንግትኣብ ተስፋልደትን ኣቤል ፍቓዱን ካብ ኮሌጅ ስነፍልጠት ጥዕና ኣስመራ ብዓውዲ ፋርማሲ ብ ዲግሪ ተመሪቖም ኣብቲ ኮሌጅ (GA) ኮይኖም ይሰርሑ ኣለው።
እዞም ክልተ ፋርማሲስት መንእሰያት ንዓመትን ክልተ ወርሕን ዝስወሰደ መጽናዕቲ ድሕሪ ምግባር ንሕማም ዓሶ ከመሓላልፍ ዝኽእላ ጣንጡ ኣብ ደረጃ ላርቫ (larva stage) እንከለው ዝቐትልን ነተን እኹላት ጣንጡ ከኣ ዘህድምን ጸረ ጣንጡ መድሃኒት ካብ ቆጽሊ ናይ ሓንቲ ገረብ ዝርከብ ፍሉይ ባእታ ኣነጺሮም ብምውጻእ ኣብ ሃገራዊ ላባራቶሪ (entomology LAB) ብተደጋጋሚ ፈተነ ድሕሪ ምክያድ ውጺኢቱ ብሉጽ ኮይኑ ተረኺቡ።
በዚ ስርሖም ከኣ ብድረጃ ሃገር ዝውሃብ ፍሉይ ሽልማት (SOYRA Award) ክረኽቡ ኪኢሎም እዮም።
ኣብ ቀጻሊ ክኣ ብ ኣደስ ጣንጡ ዝፍለጡን ንሕማማት ዚካ ቫይረስን ደንክ ፊቨርን ዘማሓላልፍ ጣንጡ ዝቐትል ጸረ ጣንጡ መድሃኒት ንምስራሕ ኣብ መስርሕ ከምዘለው ሓገዝን ምወላን እንተ ረኽቦም ውን ብሉጽ ስራሕ ንምስራሕ ድልዋት ከምዘለው ብርእሰ ተኣማንነት ይገልጹ፡ መንእሰያት መንግስታኣብ ተስፋልደትን ኣቤል ፍቓዱን።


text:
https://www.aljazeera.com/economy/2021/8/23/us-sanctions-eritrean-general-over-rights-abuses-in-ethiopia
Author: Administrator
ዘይሕጋዊት መሰጋገሪት መርከብ ካብ ፍራንስ ናብ ዩናይትድ ኪንግደም ክትጉዓዝ ኤርትራዊ ወዲ 27 ሞይቱ
ፈረንሳውያን ሰበ-ስልጣን ኣብ ባሕሪ ብሓሙስ ሓያሎ ጃላቡ ኣብ ጸገም ምስ ወደቓ ልዕሊ 160 ሰባት ከም ዝደሓኑ ገለጹ።እታ ጃልባ ኽትጥሕል ስለ ዝጀመረት ክብደት ኪንክዩ ደለዩ እቶም ህዝቢ ናብ ማይ ዘሊሎም… ከሙኡውን ንጃልባኦም ምእንቲ ኼፍኵሳ ንዅሉ ኣቕሑኦም ናብ ማይ ደርበይዎ” በለ።ትሽዓተ ቘልዑ ዚርከብዎም 31 ሰባት እውን ካብታ እተጐድአት ጃልባ ድሒኖም ዓርቢ ናብ ዱንከርክ ተመልሱ፡ጓል 22 ዓመት ምዃናን ትፍለጥ ካብ ኤርትራ ኸም ዝመጸትን ዝገለጸት ሰበይቲ እቲ ሬሳ ዓርካ ወዲ 27 ዓመት ከምዝኮነ ገለጸት ሂወቱ ንምድሐን ብዝገበርዎ ፈተና ብፖሊስ ናብቲ ኣብ ካሌስ ዚርከብ ሆስፒታል ተወስደት ኣይጸንሔን ግን ዓሪፉ።
ክሳዕ ሕጂ ብ2021 ልዕሊ 10,000 ዝዀኑ ሰባት ብሒደት ጀላቡ ነቲ መትረብ እንግሊዝኛ ምስ ሰገርዎ ናብ ዩናይትድ ኪንግደም በጺሖም ኣለዉ።
ትማሊ ምስ ሞተ ዳን ኦማሆኒ ዝበሃል ምስጢራዊ ኣዛዚ መትረብ ከምዚ በለ – “እዚ ሞት እዚ ንኣሽቱ ጀላቡ ምስጋር ዘስዕቦ ዘስካሕክሕ ሓደጋታት ዘጕልሕ ከምኡውን ጨካናት ገበነኛታት ንመሳኪን ሰባት ምእንቲ ኸይምዝምዙ ምስ ፈረንሳ ሓቢርና ኽንዓዪ ዘሎና ኣገዳሲ ኢዩ ይብል።
ኣብ መንጎ ሱዳንን ትግራይን ዝመቅል ፈለግ ኣስከሬን ተረኺቡRefugees find more bodies in river separating Tigray, Sudan
ሱዳን ማእከላይ ንምዃን ዝቐረበ ዕድመ ምስ ኢትዮጵያ ምስ ተነጽገ ሱዳን ኣምባሳደራ ስሒባ
ሱዳን ኣብቲ ኣብ ትግራይ ቀጻሊ ውግእ ኣብ መንጎ ክልቲኤን ሃገራት ንኽትሽምግል ዘቕረቦ ዕድመ ሰበ – ስልጣን ኢትዮጵያ ኣይተቀበልዎን ።መንግስቲ ሱዳን እቲ ዝነበሮም ኣቕዋም ስለ ዝሕረቆ ሰንበት ናብታ ጐረቤት ሃገር ዝዀነት ኢትዮጵያ ኣምባሳደርኣ ከምእትስሕብ ገለጸት ።ቀዳማይ ሚንስተር ሱዳን ዓብደላ ሃምዶክ ብረቡዕ ምስ ጸሐፊ ጉዳያት ሕቡራት መንግስታት ኣመሪካ ኣንቶኒ ብሊንክን ብጉዳይ ኣብ ስምየናዊ ዞባ ኢትዮጵያ ዝተከስተ ግጭት ድሕሪ ምዝታዮም እቲ ውግእውን ካብ መወዳእታ 2020 ኣትሒዙ ስጋብ ሕጂ ዝተፈናቐሉ ስደተኛታት ቁጽሪ ኣስታት 53,400 ከመዘለዉ ኣብ ሰዳን ገሊጹሉ ጌና ውን ይቅጽል ከምዘሎ ኣተሐሳሲቡ።
ቀዳማይ ሚንስተር ሃምዶክ ዘቅረቦ ጻውዒት ቢኢጋድ ኣቢሉ ናብ ኩለን ዓድታት ዘጠቃለለ ኢዩ ጻውዒት ሰዲዱ።እንተኾነ ግን ብሐሙስ ኢትዮጵያ ደንጉያ ዝሀበቶ ምላሽ ዕለት 8/5/2021 ኣፈኛ ናይቲ መንግስት ኣቢይ ኣሕመድ ሱዳን ነቲ ኣብ ሰምየን ኢትዮጵያ ዝከየድ ዘሎ ውግእ ማእከላይ ኮይና ክትዓርቅ ከምዘይትኽእል ነቲ መልእኽቲ ነጺጋቶ።ካብቲ ዝይመቀብሊኦም ሐደ ኻኣ ሱዳን መሬትና ወሪራ ሒዛ ኸላ ከመይ ጌራ ኢያ ዓራቂት ትኸውን ዝብል መግለጺ ሀበት።
Ned Price, Department Spokesperson … Tigray and for the Eritrean Government to withdraw its military forces permanently from Ethiopia.
ናይ ሕቡራት መንግስታት ኣመሪካ ብሊንከን ቀዳማይ ሚኒስተር ምስ ሱዳን ብዛዕባ ግጭት ትግራይ ኢትዮጵያ ገለጸ
ዋሺንግተን (ሮይተርስ) – ጸሓፊ ጕዳያት ሕቡራት መንግስታት ኣመሪካ ኣንቶኒ ብሊንከን ረቡዕ ንቐዳማይ ሚኒስተር ሱዳን ዓብዳላ ሃምዶክ ብዛዕባ እቲ ኣብ ሰሜናዊ ዞባ ኢትዮጵያ ኣብ ትግራይ እተገብረ ግጭት ኣዘራረቦ ናብ ውግእ ደው ንምባል ዚግበር ውዕላት ንምጽዓር ድማ ተሰማምዐ ። ኣፈኛ ኽፍሊ ሃገር ኔድ ፕራይስ ኣብ ሓደ መግለጺ “ኣብ ዞባታት ኣምሃራን ኣፋርን ኢትዮጵያ ዕጡቕ ውግእ ምስፋሕ ኣብ ዞባ ትግራይ እናኣንቈልቈለ ዚኸይድ ዘሎ ሰብኣዊ ዅነታት ከምኡውን ወተሃደራት ኤርትርያ ናብ ኢትዮጵያ ኸም ዝኣተዉ ዚገልጽ ጸብጻብ” ገለጹ።ካብ ዩተርስ ዝወጸ ሐበሬታ ኢዩ
reuters.com
ኣንጸባራቂ ወተሃደራዊ ዓወታት ወያኔ ናበይ ገጹ ፡ብ ክብሮም ገርነት 8/21/21
ኣመሓዳሪት ሳማንታ ናይ ሕቡራት ኣመሪካ ልእኽቲ ናብ ሱዳን ኣትያ።
ፕራይም ሚንስተር ሃምዶክ ንስማንታ ፓወር ናይ ሕቡራት መንግስታት ኣመሪካ ልእኽቲ ፡ኣቅባብሉኡ ከምዚ ይብል “ናብታ ሓዳስ ሱዳን ሓንጐፋይ ኢለ ክቕበለኩም ብምኽኣለይ ባህ ኢዩ ዝብለኒ” ብምባል ብውዕዉዕ ስምዒት ገለጹ። ሕቡራት መንግስትታት ኣመሪካ ነቲ “ናጽነት ሰላም ፍትሒ” ዚብል ጭርሖ ኣብ ምብጻሕ ንመንግስቲ ብኸመይ ክትድግፎ ኸም እትኽእል ተመያየጥና። ኣብ ዲሞክራሲ ሱዳንን ኣብ ርክባት ሕቡራት መንግስታት ኣመሪካን ሱዳንን ኣሳልጦ ንምርካብ ብሐደ ክንሰርሕ ኣለና ይብሉ።


text:
1 ራሄል ድማ ንያእቆብ ከምዘይወለደትሉ ምስ ረአየት፡ ንሓብታ ቐንኣትላ፡ ንያእቆብ ከኣ፡ ውሉድ ሀበኒ፡ እንተ እንተ ዘይኰነስ እመውት አሎኹ፡ በለቶ።
2 ሽዑ ዅራ ያእቆብ ኣብ ራሄል ራሄል ነዲዱ፡ ኣነዶ ኣብ ክንዲ እቲ ፍረ ኸርሲ ዝኸልኣኪ ኣምላኽ ኣምላኽ እየ፧ በላ።
3 ንሳ ኸኣ፥ እንሃ፡ ቢልሃ ግዝእተይ፡ ንሳ ኣብ ኣብ ብርከይ ክትወልድ፡ ብእኣ ድማ ኣነ ኣነ ኽፋረ፡ ናብኣ እቶ፡ በለት።
4 ንቢልሃ ግዝእታ ኸኣ ሰበይቱ ኽትከውን ሀበቶ። ያእቆብ ድማ ኣእተዋ።
5 ቢልሃ ጠነሰት፡ ንይእቆብ ድማ ወዲ ወለደትሉ።
6 ሽዑ ራሄል፡ ኣምላኽ ፍትሒ ኣውጺኡለይ፡ ቃለይ ሰሚዑውን ወዲ ሂቡኒ፡ በለት። ስለዚ ስሙ ዳን ኣጽኣትሉ።
7 ቢልሃ ግዝእቲ ራሄል ከኣ መሊሳ ጠነሰት፡ ንያእቆብ ካልኣይ ወዲ ወለደትሉ።
8 ሽዑ ራሄል፡ ቅልስ ኣምላኽ ምስ ምስ ሓብተይ ተቓሊሰ ሐየልኩ፡ በለት። ስሙ ኸኣ ንፍታሌም ኣውጽኣትሉ።
9 ልያ ኸኣ ካብ ምላድ ከም ዘቛረጸት ምስ ረአየት፡ ዚልጳ ግዝእታ ወሲዳ፡ ንያእቆብ ሰበይቱ ኽትከውን ሀበቶ።
10 ዚልጳ ግዝእቲ ልያ ድማ ንያእቆብ ወዲ ወለደትሉ።
11 ሽዑ ልያ፡ ኣሰይ፡ ኢላ ኢላ ስሙ ጋድ ኣውጽኣትሉ።
12 ዚልጳ ግዝእቲ ልያ ንያእቆብ ካልኣይ ወዲ ድማ ወለደትሉ።
13 ልያ ኸኣ፡ ርሕስቲ ዀይነ እየ እሞ፡ ኣዋልድ ብራሕሰይ ይውድሳኒ፡ በለት። ስሙ ድማ ኣሴር ኣጽኣትሉ።
14 ሮቤል ድማ በቲ ስርናይ ዝዐጽደሉ ወርሓት ከይዱ ኣብ መሮር ምልዖ ረኸበ፡ ናብ ናብ ኣዲኡ ልያ ኣምጽኦ። ሽዑ ራሄል ንልያ፥ ካብዚ ምልዖ ወድኺ ዀታ ሀብኒ፡ በለታ።
15 ንሳ ኸኣ፡ ሰብኣየይ ዝወሰድክለይዶ ንእሽቶ ንእሽቶ ነገር እዩ፧ ምልዖ ወደይ እንዶ ድማ ክትወስዲ፧ በለታ። ራሄል ከኣ፡ እሞ ኣብ ክንዲ ምልዖ ወድኺ እዛ ለይቲ እዚኣ ምሳኺ ይደቅስ፡ በለት።
16 ምሸት ያእቆብ ካብ መሮር ኪአቱ ኸሎ ድማ፡ ልያ ኽትቅበሎ ወጺኣ፡ ብምልዖ ወደይ ዐዲገካ እየ እሞ፡ ናባይ ናባይ ኢኻ እትአቱ፡ በለቶ፡ በታ ለይቲ ለይቲ እቲኣ ለይቲ እቲኣ ኸኣ ለይቲ እቲኣ ኸኣ ምስኣ ደቀሰ።
17 ኣምላኽ ድማ ንልያ ሰምዓ፡ ጠነሰት፡ ንያእቆብ ከኣ ሓምሳይ ወዲ ወለደትሉ።
18 ልያ ድማ፡ ግዝእተይ ንሰብኣየይ ክንዲ ዝሀብኩ፡ ኣምላኽ ዓስበይ ሀበኒ፡ በለት። ስሙ ኸኣ ይሳኮር ኣውጽኣትሉ።
19 ልያ ድማ መሊሳ ጠነሰት፡ ንያእቆብ ከኣ ሳድሳይ ወዲ ወለደትሉ።
20 ልያ ድማ፡ ኣምላኽ ጽቡቕ ህያብ ሂቡኒ፡ ሕጂ ሹድሽተ ወዲ ወሊደሉ እየ እሞ፡ ደጊም ሰብኣየይ ሰብኣየይ ምሳይ ኪነብር እዩ፡ በለት። ስሙ ኸኣ ዛብሎን ኣውጽኣትሉ።
21 ድሕርዚ ድማ ጓል ወለደት፡ ስማ ኸኣ ዲና ኣውጽኣትላ።
22 ኣምላኽ ድማ ንራሄል ዘከራ። ኣምላኽ ሰምዓ እሞ ማሕጸና ኸፈተላ።
23 ንሳ ንሳ ድማ ንሳ ድማ ጠነሰት ወዲውን ወለደት፥ ኣምላኽ ሕስራነይ ኣርሐቐ፡ ከኣ በለት።
24 እግዚኣብሄር ካልእ ወዲ ድማ ይወስኸኒ፡ ኢላ ኸኣ ስሙ ዮሴፍ ኣውጽኣትሉ።
25 ኰነ ኸኣ፡ ራሄል ንዮሴፍ ምስ ወለደት፡ ያእቆብ ንላባን፥ ናብ ናብ ቦታይን ናብ ምድረይን ክኸይድ ኣሳናብተኒ።
26 እተን ብዛዕባኤን እተገዛእኩኻ ኣንስተይን ደቀይን ሀበኒ። እቲ እተገዛእኩኻ መግዛእቲ ባዕልኻ ትፈልጦ ትፈልጦ ኢኻ እሞ፡ እኺድ ሕደገኒ፡ በሎ።
27 ላባን ድማ፥ ኣብ ቅድሜኻ ሞገስ እንተ እንተ ረኺበስ፡ እግዚኣብሄር ምእንታኻ ኢሉ ኸም ዝባረኸኒ ኣስተውዒለ አሎኹ፡ በሎ።
28 ዓስብኻ ቝጸረለይ እሞ እህበካ፡ ድማ በለ።
29 ንሱ ኸኣ፥ ከመይ ከም ዘገልገልኩኻን ከብትኻውን ምሳይ ከመይ ከም ዝዀናን፡ ባዕልኻ ትፈልጥ ትፈልጥ ኢኻ።
30 ኣነ ኸይመጻእኩ ሒደት ነበራኻ፡ ሕጂ ግና ኣነ ኣብ ዝኸድክዎ ዅሉ እግዚኣብሄር ባሪኹካ እዩ እሞ፡ ኣዝየን በዝሓ። ሕጂ ኸኣ ንቤተይ ደኣ ምኣዝ ከምህዝ እየ፧ በሎ።
31 ንሱ ድማ፥ እንታይ እንታይ እሞ እንታይ እሞ ኽህበካ፧ በለ። ያእቆብ ከኣ፥ ገለኳ ገለኳ ኣይትሀበኒ። እዚ እዚ ነገርዚ እንተ እንተ ትገብረለይ መሊሰ ነባጊዕካ እጓስየን እከናኸነንውን።
32 ሎሚ ብዅለን ብዅለን መጓሴኻ ኽሐልፍ ኽሐልፍ እየ፡ ካብኡ ካብኡ ኸኣ ካብኡ ኸኣ ኵለን ካብኡ ኸኣ ኵለን ጸነጺትን ዓምቦሬታትን ኵለን ኵለን ጸለምትን ኣባጊዕ፡ ካብ ኣጣል ድማ ቡረቴታትን ጸነጺትን ዘበላ ኽፈሊ እየ እሞ ዓስበይ ይኹና።
33 ድሕሪ ሎሚ ድማ ብዛዕባ ዓስበይ ምስ እትመጽእ፡ ሽዑ ቕንዕናይ ኣብ ቅድሜኻ ኺምስክረለይ እዩ። ጸነጺትን ቡረቴታትን ዘይኰና ኣጣል፡ ጸለምቲ ዘይኰና ኣባጊዕ ከኣ ኣባይ እንተ ተረኽባ፡ ስሩቓት እየን፡ በለ።
34 ላባን ከኣ፡ ሕራይ፡ ከምቲ ከምቲ ዘረባኻ ይኹን፡ በለ።
35 በታ መዓልቲ እቲኣ እቶም ዑፌታትን ቡረቴታትን ወጣጡ፡ ኵለን ቡረቴታትን ጸነጺትን ኣጣል፡ ገለ ጻዕዳ ጻዕዳ ዘለወን ጻዕዳ ዘለወን ኵለን፡ ካብ ኣባጊዕ ድማ ኵለን ጸለምቲ ፈልዩ፡ ኣብ ኣብ ኢድ ደቁ ሀቦም።
36 ኣብ ኣብ መንጎኡን ኣብ መንጎኡን ኣብ ኣብ መንጎኡን ኣብ መንጎ ያእቆብን ከኣ መገዲ ሰለስተ መዓልቲ ኣርሓሐቐ። ያእቆብ ድማ ነተን ዝተረፋ መጓሰ ላባን ይጓሲ ነበረ።
37 ያእቆብ ከኣ ክርዋሕን ሉዝን ሑዳን ካብ ዚብሀል ኣእዋም ጥሉል ኣባትር ወሲዱ፡ ኣብኡ ቕላጥ ቕላጥ ቀሊጡ ነቲ ኣባትር ዕሮርባይ ገበሮ።
38 ነቲ ዕሮርባይ ዝገበሮ ኣባትር ድማ ኣብቲ እተን መጓሴታት መጺኤን ዚሰትያሉ ዛራ ማይ ዘሎ ጋብላታት፡ ኣብ ቅድሚ እተን መጓሰ ገበሮ እሞ፡ ኪሰትያ ምስ መጻ፡ ይትለዋ ነበራ።
39 እተን መጓሰ ኣብ ቅድሚ እቲ ኣባትር ተተልዋ እሞ እተን መጓሴታት ዑፌታትን ጸነጺትን ዓምቦሬታትን ወለዳ።
40 ሽዑ ያእቆብ ነተን ዕያውቲ ፈልዩ፡ ገጽ እተን መጓሰ ናብተን ዑፌታትን ኵለን ኵለን ጸለምትን ኣብ መጓሰ ላባን ገበረ፡ ንመጓሴኡ ኸኣ ምስ መጓሰ ላባን ኣይሐወሰንን፡ ንበይነን ደኣ ገበረን።
41 ኰነ ድማ፡ በቲ እተን ጽዓኛታት ኣባጊዕ ዚትለዋሉ ዘበለ ጊዜ ኣብ ጥቓ እቲ ኣባትር ምእንቲ ኺትለዋስ፡ ያእቆብ ነቲ ኣባትር ኣብቲ ጋብላታት ኣብ ኣብ ቅድሚ እተን መጓሰ የንብሮ ነበረ።
42 እተን መጓሰ ድኹማት ድኹማት ከለዋ ግና ኣየንብሮን ነበረ። በዚ ኸምዚ ኸኣ እተን ድኹማት ንላባን፡ እተን ድዓኛታት ከኣ ንያእቆብ ኰና።
43 እቲ ሰብኣይ እቲ ድማ ኣዝዩ ሀብተመ። ብዙሓት መጓሴታት ገላዉን ኣግራድን ኣግማልን ኣእዱግን ነበሮ።
Result not found!
No valid results were found for your search. Try refining your search using the above form.
Search again using the above filed or click blow button to see Bible book name list...


text:
ብዙሓት ሰባት ከምዚ ናትካ ጸገም ኣለዎም፡
ብዙሓት ብኸመይ ፍርሂ ወይ ጓሂ ክብድህዎ ከም ዝኽእሉ ይጠፍኦም።
ናይ ሕሉፍ ተመክሮ ክርስዑ ኣይክእሉን።
ኣብ ከምዚ ኩነታት ሓገዝ የድሊ።
ኣብ ከባቢኻ ዘሎ ሰብ ከተዛራረቡ ዘይትደፍር ኮይንካ:
ናይ ሆት ላይን ተልፎን „Krisen-Dienst Psychiatrie“ ዝብል ክትድውል ትኽእል።
ሆት ላይን ዝበሃል ቁጽሪ ተሌፎን ንፉሉይ ኩነታት እዩ።
ኣብዚ ክትድውል ትኽእል ኣብ ሽግር ምስ ትህሉው።
ሕማቕ ምስ ትህልው ኣብዚ ክድወል ይከኣል።
እዚ ናይ ሆት ላይን ቁጽሪ 0180 / 655 3000.
ካብ ሰዓት 9 ክሳብ ሰዓት 24 ዘሎ ሰዓት ምድዋል ይከኣል።
ስድራቤትካ እውን ብዛዕብኡ ወልሓንቲ ኣይሕበሮምን።
ብዝተኻእለ መጠን ኣብኡ ደውል።
ሰራሕተኛታት ኣብ ተሌፎን ጽን ኢሎም ይሰምዑኻ።
እንታይ ከም ዘድልየካ እውን ሓቢርኩም ፍታሕ ተናድዩ።
ክሕጉዝኻ እውን ትስፉያት ኢና።
ነዕሩኽትኻ ዝነገርካሎም መዓልቲ „Coming Out“ ትበሃል።
ተባዕን ጽቡቕ ተግባርን እዩ!
ብዙሓት መናእሰያት ብዛዕባ እዚ ንሰብ ክነግሩ ይፈርሁ እዮም።
ወለዶም ወይ የዕሩኽቶም ከይጸልእዎም ፍርሂ ኣለዎም።
ሓደ ሓደ እዋን እውን ከምኡ የጋጥም እዩ።
ናይ ሰብ ድሌት ዝፈርዱ ወይ ዝነጽጉ ሰባት ዋላ እውን ኣብዚ ዘበና ኣለዉ።
እዚ ዘሕዝንን ዘጉህን ተግባራት ደቂ ሰባት እዩ።
ካልኦት ከኣ ብዙሓት ኣለዉ ዝርዱኡኻን ዝቕበሉኻን። ክትረኽቦም ጥራይ እዩ ዘለካ።
ኣወዳት ኣለዉ ነወዳት ዘፍቅሩ!
መብዝሕትኡ ግዜ ምስ ካልኦት ከማኻ ግብረ ሶዶማውያን ብዛዕባ እዚ ጉዳይ ምዝርራብ ጠቓሚ እዩ።
ኣብ ከባቢኻ ዝርከብ ማሕበር ናይዞም መናእሰያት ኣብዚ ትረክብ:
https://diversity-muenchen.de/
ኣብዚ ምስ ትኸይድ ኩነታትካ ዝፈልጡ ሰባት ትረክብ።
ሓደስቲ መሓዙት እውን ክትገብር ትኽእል ኢኻ።
ምኽንያቱ ንስኻ ዝገበርካዮ ኣበር የልቦን!
ምናልባሽ ኣብ ቤት ትምህርትኻ እውን ክሕግዘካ ዝኽእል ሰብ ክህሉው ይኽእል እዩ።
ወይ ድማ ኣብ ኣማኸርቲ ቤት ጽሕፈት ከይድካ ሓበሬታ ቅሰም:
https://diversity-muenchen.de/beratung-aufklaerung/beratung-hilfe/beratung-bis-27-jahre/
beratung@gladt.de: ኣብዚ ምኽሪ ብቋንቋታት ጀርመን, ዓረብ, ቱርኪ, እንግሊዝኛ, ፈረንሰኛን ኩርድን ትረኽቡ። ተወሰኽቲ ቋንቋታት ብጠለብ ክግበር ይከኣል!
ጽልልቲ ኣይኮንክን።
መድሃኒት ከሕውዮም ዝኽእል ሕማማት ኣለዉ።
ወይ ምግቢን ዝስተን ብምቅያር ክሕሸኪ ይኽእል።
ገለ ሕማማት ድማ ብኑጹር እንታይ ክሕግዘኪ ከም ዝኽእል ክፍለጡ ዘይክእሉ ኣለዉ።
ናይ ከብድን ርእስን ሕማማት ንኣብነት፡
እታ ሓኪምኪ መበገሲ እዚ ቃንዛ እንታይ ምኻኑ ክትፈልጥ ትፍትን።
ሓደ ሓደ ግዜ ነዚ ምፍልጥ ከቢድ እዩ። እቲ ጸገም ናይ መንፈሳዊ ጸገም ክኸውን ስለ ዝኽእል።
እታ ሓኪም ባዕላ ክትፈልጦ እንተ ዘይክኢላ ናብ ተራፒስት ተመሓላልፈኪ።
ተራፒስት ዝበሃሉ ናይ ስነ-የእሙራዊ ሓካይም (ፈወስቲ መንፈስ) ብዝርርብ እዮም።
ሓቢሮም ምሳኺ ጠንቂ እቲ ቃንዛ ክረኽብዎ ይፍቱኑ።
እዚ ድማ ንዓኺ ጠቃሚ ክኸውን ይኽእል እዩ።፡
ጠንቂ እቲ ቃንዛኺ ብዙሕ ክኸውን ይኽእል እዩ፡
ቃንዛ ካብ ሻቅሎት፡ ፍርሂ ወይ ካብ ሕሉፍ ዘጋጠመ ሕማቅ ዕድል ክመጽእ ይኽእል እዩ።
በአገባብ ተራፒ ድማ እቲ ጠንቂ ቃንዛ ክፍለጥ ይከኣል።
ከምኡ ‘ውን ብኸመይ ክጠፍእ ከም ዝኽእል ይፈልጡ።
ምሕረት ክወርደልኪ ድማ ንምነ!
ብዙሓት ሰባት ኣብዚ ሃገር መንእሰያት ይሕግዙ።
ኣብ ናይ ኣማኸርቲ ቤት ጽሕፈት ድማ ይሰርሑ።
ማህረምቲ ምስ ዝወርደኩም ውን ይሕግዝኹም እዮም።
ኣብ ናይ ስጋዊ ርክብ በደላት ውን ይተሓባበሩ።
እቲ ምኽሪ ብነጻ ኣገልጉሎት እዩ።
ምሳኻ ኮይኖም እቲ ዘሓሸ ፍታሕ የናድዩ።
ኣብዚ ኣድራሻ ድማ ትረኽቦም
http://www.zanzu.de/de/hilfe
https://www.hilfeportal-missbrauch.de/nc/adressen/hilfe-in-ihrer-naehe/kartensuche.html?tx_nxshelpdesk_helpdesk[institutionType]=21
ኣብዚ ኣድራሻ ናይ መናእሰያት ስደተኛታት ኣማኸርቲ ውን ኣለው።
እዚ ናይ መርበብ ሓበሬታ ግን ብጀርመን ጥራይ እዩ።
መብዝሕቲኡ ግዜ ድማ ቆጸራ ክትገብሩ ኣለኩም።
ሰብ ክሕግዘኩም ይኽእል ተኾይኑ ሕተቱ። ብዙሓት ኣተርጎምቲ ሒዞም ይመጹ እዮም።
ኣቶርጓሚ ተዘይብልካ፡ ቋንቋ ዝኽእል ሰብ ሒዝኪ ኪዲ።
ንሕና ብኽእለት ነገራት ክንገልጽልኩም ንኽእል ኢና ሓበሬታታት ኣብ መርበብ ኢንተርነትና ውን ኣለኩም።
ቆልዑን ህጻናትን ዋላ ሓንቲ ዘጋጥመኩም ዘፍርህ ነገር የለን ኣብዚ።
ንዓኻትኩም ኢና ኣብዚ ዘለና ኣብዚ።
ስለዚ ኢና ውን ብዙሕ ነገራት ነብርሃልኩም።
መታን ሕማቕን ጽቡቕን ክትፈልጡ።
ንሕና ግን ብቐጥታ ህጻናትን መንእሰያትን ክንሕግዝ ኣይንኽእልን ኢና።
ንዓና ክድውለልና ኣይትኽእልን ኢኻ።
ካልኦት ኣለዉ ብዙሓት ክኢላታት ኣብዚ ሃገር ንህጻናትን መንእሰያትን ብኣካል ዝሕግዙ።
ዋላ ውን ማህረምቲ ዝጋጠመኩም እንተ ኾንኩም።
ዋላ ውን ምግሳስ ዘጋጠመኪ እንተ ኾንኪ።
ኣበይ ኬድኪ ሓገዝ ከም ትረኽቢ ክንሕብረኪ ኢና።
ኣብዚ ኣብ ውሑስ ቦታ ኢኺ ክትህልዊ ዘለኪ።


text:
ሙሁራት ነበርቲ መቀለ ብዛዕባ እቲ መንግስቲ ኢትዮጵያ ክትግብሮ ዓሊሙ ናብ ምይይጥን ገምጋምን ህዝቢ፡ሰብ-ሃብቲን መሻርኽትን ኣቅሪብዎ ዘሎ ውጥን ምዕባለን ትራንስፎርሜሽንን ብመሰረቱ ዘሰማማዖም ኮይኑ ኣሎ።ኣብ ምዕዋቱ ግና ተፈላልዮም።
ዶ/ር ዛይድ ነጋሽ፣ኣብ ዝሓለፉ ዓመታት ዝተመዝገቡ ተመክሮታት ገምጊምካ እቲ ናይ ቀፃሊ 5 ዓመታት መደብ ልምዓትን ትራንስፎርሜሽንን ክዕወት ይኽእል‘ዩ፣መንግስቲ ኢትዮዽያ‘ውን እንተኾነ ብቅዓት ኣመራርሓ ኣለዎ ዝብል ሪኢቶ ኣለዎም።ኣብ‘ዚ ክትዕ‘ዚ ዝቀረቡ ኣቶ ግርማይ በርሀ ብግዲኦም፣ኣብ ሕርሻዊ ፖሊሲ መሰረታዊ ለውጢ ተተግቢሩ ካብ ውልቃዊ ሓረስቶት ናብ ሰፊሕ ሕርሻታት ዘማእከለ ኣንፈት ክሳብ ዘይተሳገርና እቲ መደብ ሓሙሽተ ዓመት ክዕወት‘ዩ ዝብል እምነት ከምዘይብሎም ይዛረቡ።
ብመሰረት‘ቲ ተወጢኑ ዘሎ ፖሊሲ ምዕባለን ትራንስፎርሜሽንን፣ኢትዮዽያ ድሕሪ ሓሙሽተ ዓመት ቁጠባኣ ካብ ሕርሻዊ ዝመሰረቱ ምኳን ሓሊፉ ብኢንዱስትሪ ዝምራሕ ክኸውን‘ዩ።ከምኡውን እታ ሃገር ካብ ልመና እኽሊ ናፃ ክትከውን‘ያ ዝብል ትፅቢት ኣሎ።እዚ ፖሊሲ‘ዚ ክትግበርን ክዕወትን ድዩ? ዘስዕቦ ረብሓታቱን ንከይዕወት ከጋጥሞ ዝኽእል ማሕለኻታቱን እንተሃልዩ ንክዘራረቡሉ ንክልተ ሙሁራት ዓዲምና‘ለና።ዶ/ር ዛይድ ነጋሽን ኣቶ ግርማይ በርሀን ኣብ ዩኒቨርስቲ መቀለ ንትምህርቲ ስነ-ቁጠባ ዝምህሩ‘ዮም።
ንክልቲኡ ክፋል ክትዕ-ሙሁራት ኣብ ላዕሊ የማናይ ፀግዒ ተሰሪዑ'ሎ ብቅደም ሳዓብ የዳምፁ!